80. zsoltár
A szövetség ünnepélyes megújítása
Vigyázzatok, hogy ne legyen hitetlenségre hajló, gonosz a szívetek (Zsid 3, 12).

Örvendjetek Istennek, a mi segítőnknek,{x}

ujjongjatok Jákob Istenének!

Csendüljön a zsoltár, hozzatok dobot,{x}

és lágy hangú hárfát citerával!

Fújjátok meg a harsonát újholdkor,{x}

és holdtöltekor, a mi nagy ünnepünkön!

Izraelben ez a törvény,{x}

ezt így rendelte Jákob Istene.

Ő hagyta meg ezt Józsefnek,{x}

amikor Egyiptom földjéről kivonult.

Beszédet hallottam, amit nem ismertem:{+}

„Válláról levettem a terhet,{x}

keze megszabadult a kosártól.

Gyötrelmedben segítségül hívtál,

és megszabadítottalak,{+}

a vihar leple mögül meghallgattalak,{x}

próbára tettelek Meriba vizénél.

Népem, hallgass rám, hadd intselek,{x}

Izrael, bárcsak figyelnél szavamra:

Ne legyen soha más istened,{x}

ne imádj soha idegen istent!

Mert én vagyok a te Urad, Istened,{+}

aki kivezetett téged Egyiptomból,{x}

csak nyisd ki szádat, és én betöltöm.

De népem nem hallgatta meg szavamat,{x}

és nem figyelt rám Izrael.

Szívük keménységére hagytam őket,{x}

járjanak csak kedvteléseik szerint.

Bárcsak hallgatna rám népem,{x}

és Izrael követné utaimat,

ellenségeit hamarosan megaláznám,{x}

és gyötrőire emelném kezemet.

Akik gyűlölik az Urat, meghódolnának neki,{x}

és sorsuk örökké tartana.

Népemet pedig a búza legjavából táplálnám,{x}

és jóllakatnám őket mézzel a sziklából.”

HTML © Juraj Vidéky, László Elek