15. zsoltár
Az Úr az én örökrészem
Isten feloldotta a halál bilincseit, és feltámasztotta Jézust (ApCsel 2, 24).

Oltalmazz engem, Istenem,{x}

mert én benned bízom.

Így szólok az Úrhoz: „Istenem vagy nekem,{x}

nincs más javam rajtad kívül.”

A dicső és szent férfiakhoz, akik földünkön élnek,{x}

vonzódom egész szívemmel.

Bajt bajra tetéznek maguknak,{x}

akik idegen istenek után futnak.

Véres áldozataikban nincsen részem,{x}

még csak nevüket sem veszem ajkamra.

Az Úr az én örökrészem és kelyhem,{x}

te irányítod, Uram, sorsomat.

A mérőzsinór értékes részt juttatott nekem,{x}

valóban pompás az én örökrészem.

Áldom az Urat, mert tanácsot ad nekem,{x}

még éjszaka is a jóra int engem bensőm.

Szüntelenül magam előtt látom az Urat,{x}

ő áll jobbomon, hogy el ne essem.

Ezért örül az én szívem,{+}

és ujjong a lelkem,{x}

sőt reménységben nyugszik testem is.

Mert nem hagyod lelkemet a holtak honában,{x}

és nem engeded,

hogy pusztulást lásson szented.

Az élet útját mutatod nekem,{+}

örömmel töltesz el színed előtt,{x}

és mindörökké tart az öröm jobbodon!

HTML © Juraj Vidéky, László Elek