120. zsoltár
Népünk őrzője
Nem éheznek, és nem szomjaznak többé, a nap nem égeti őket, sem másfajta hőség (Jel 7, 16).

Tekintetem a hegyek felé emelem,{x}

honnét is jöhetne segítségem?

Segítséget csak az Úrtól kaphatok,{x}

aki az eget és a földet teremtette.

Ő nem hagyja, hogy meginogjon lábad,{x}

nem szunnyad az, aki őriz téged.

Bizony sosem szunnyad, sosem alszik,{x}

aki őre Izraelnek.

Az Úr a te őrződ,{+}

az Úr oltalmaz téged,{x}

ő áll jobbod felől.

Napközben a nap heve nem éget,{x}

és a hold nem árt neked éjjel.

Megvéd az Úr minden bajtól,{x}

és megőrzi lelkedet.

Az Úr megőriz jártodban-keltedben,{x}

mostantól fogva és mindörökké.

HTML © Juraj Vidéky, László Elek