Kantikum – {r}Iz 2, 2-5{/r}
Az Úr házának hegye a hegyek fölött
Eljön minden nemzet, és színed elé borul ({r}Jel 15, 4{/r}).

Ez történik majd a végső időkben:{x}

Szilárdan áll az Úr házának hegye a hegyek fölött.

Magasabb lesz a halmoknál,{x}

és hozzá özönlenek mind a nemzetek.

Oda zarándokol sok nép, és így beszél:{+}

„Rajta, menjünk fel az Úr hegyére{x}

és Jákob Istenének házába,

hadd tanítson minket útjaira,{x}

hogy járni tudjunk ösvényein,

mert Sionról jön a tanítás,{x}

és Jeruzsálemből az Úr igéje.”

Ő tesz igazságot a nemzetek között,{x}

és mond ítéletet a sok népnek.

És ők ekét kovácsolnak kardjaikból,{x}

lándzsáikból pedig szőlőmetsző késeket.

Nemzet nemzet ellen kardot nem emel,{x}

és nem készül többé senki háborúra.

Jákob háza, jöjjetek,{x}

járjunk az Úr világosságában!