Kantikum – {r}Jud 16, 2-3. 15-19{/r}
Az Úr, a világ Teremtője oltalmazza népét
Új éneket énekeltek ({r}Jel 5, 9{/r}).

Kezdjetek rá dobbal az Úr dicséretére,{x}

az Úrnak lantkísérettel énekeljetek!

Új éneket zengjetek neki,{x}

dicsérjétek, és magasztaljátok nevét!

Ő az Úr, aki eldönti a háborúkat,{x}

az ő neve: az Úr!

Az Úrnak himnuszt énekeljünk,{x}

új dalt énekeljünk Istenünknek.

Nagy vagy, Adonáj, Urunk,{+}

nagy fölségű és hatalmas,{x}

akit senki le nem győzhet!

Neked szolgáljon minden teremtményed,{x}

mert csak szóltál, és azok lettek;

elküldted leheletedet, és minden létrejött,{x}

szavadnak senki sem állhat ellen.

A hegyek alapjaikban megrendülnek a vizekkel együtt,{x}

a sziklák viaszként megolvadnak színed előtt.

De akik téged félnek,{x}

nagyok lesznek színed előtt mindörökké!