51. zsoltár
A rágalmazók ellen
Aki dicsekszik, az Úrban dicsekedjék (1 Kor 1, 31).

Mit dicsekszel gonoszságoddal,{x}

te, aki a gonoszságban vagy hatalmas?

Egész nap álnokságon jár az eszed;{x}

te cselszövő, a nyelved éles, mint a borotva!

A rosszat jobban kedveled a jónál,{+}

a hazugságot inkább, mint az igaz beszédet,{x}

te álnok nyelv, minden bajt hozó beszéd kedves neked.

Éppen ezért el is pusztít Isten mindörökre,{+}

kigyomlál és kiköltöztet hajlékodból,{x}

gyökerestől kitép az élők földjéből.

Látják ezt az igazak, és megilletődnek,{x}

azután nevetve mondják:

„Íme, az ember, aki nem Istenben kereste oltalmát,{+}

hanem gazdagságában volt reménye,{x}

és csak gonoszsága minden ereje!”

Én pedig mint viruló olajfa Isten házában,{+}

Isten irgalmában bízom,{x}

mindenkor és mindörökké.

Örökké áldalak azért, amit tettél,{+}

nevedben reménykedem,{x}

mert jóságos vagy híveidhez.

HTML © Juraj Vidéky, László Elek