RÖVIDEBB KÖZBENJÁRÓ FOHÁSZOK ESTI DICSÉRETRE

Az ilyen jellegű rövidebb Fohászok az Esti dicséretben mindig használhatók az ott közölt Fohászok helyett. Adott esetben személyek nevei is beilleszthetők.

VASÁRNAP

Imádkozzunk Istenhez, akinek mindnyájunkra gondja van, és őszinte alázattal mondjuk:

Urunk, könyörülj népeden!

Védelmezd az Egyházat!

Oltalmazd N. pápánkat!

Segítsd meg N. püspökünket!

Üdvözítsd népedet!

Adj tartós békét!

Világosítsd meg a nem hívőket!

Kormányozd a népek vezetőit!

Támogasd a szegényeket!

Vigasztald a szenvedőket!

Könyörülj az árvákon!

Vedd magadhoz az elhunytakat!

HÉTFŐ

Imádkozzunk Istenhez, akinek mindnyájunkra gondja van, és őszinte alázattal mondjuk:

Urunk, látogasd meg népedet!

Egyesítsd Egyházadat!

Tartsd meg N. pápánkat!

Oltalmazd N. püspökünket!

Irányítsd a hithirdetők munkáját!

Öltöztesd életszentségbe a papokat!

Szenteld meg a szerzeteseket!

Oltsd ki az ellenségeskedés tüzet!

Tápláld kegyelmeddel a gyermekeket!

Növeld bölcsességben az ifjakat!

Támogasd és vigasztald az öregeket!

Ajándékozd meg áldásoddal barátainkat!

Sorold szentjeid közé a meghaltakat!

KEDD

Imádkozzunk Istenhez, akinek mindnyájunkra gondja van, és őszinte alázattal mondjuk:

Urunk, hallgass meg minket!

Viseld gondját Egyházadnak!

Védelmezd N. pápánkat!

Segítsd meg N. püspökünket!

Adj jólétet nemzetünknek!

Jutalmazd meg jótevőinket!

Őrizd meg egyetértésben a hitvestársakat!

Adj jó tanácsot a házasságra készülőknek!

Juttasd keresethez a munkanélkülieket!

Légy segítsége a szűkölködőknek!

Védelmezd az üldözötteket!

Téríts magadhoz minden tévelygőt!

Adj örök dicsőséget az elhunytaknak!

SZERDA

Imádkozzunk Istenhez, akinek mindnyájunkra gondja van, és őszinte alázattal mondjuk:

Urunk, üdvözítsd népedet!

Töltsd el ajándékaiddal N. pápánkat!

Támogasd N. püspökünket!

Tartsd meg békében a nemzeteket!

Lakozzál együtt minden családdal!

Emlékezzél meg közösségünkről!

Juttasd érvényre az igazságosságot!

Adj bő termést a földművelőknek!

Légy társa az úton járóknak!

Segítsd a művészek munkáját!

Gyámolítsd az özvegyeket!

Adj örök életet a meghaltaknak!

CSÜTÖRTÖK

Imádkozzunk Istenhez, akinek mindnyájunkra gondja van, és őszinte alázattal mondjuk:

Urunk, remélünk benned!

Forraszd örök egységbe Egyházadat!

Adj hosszú életet N. pápánknak!

Vezesd N. püspökünket kegyelmed fényével!

Hívj munkásokat aratásodba!

Áldd meg hozzátartozóinkat!

Gyógyítsd meg a betegeket!

Állj a haldoklók mellé!

Juttasd haza a hontalanokat!

Tartsd távol tőlünk a csapásokat!

Adj alkalmas időjárást!

Áldást hozóvá mérsékeld az esőzést!

Adj nyugalmat a meghaltaknak!

PÉNTEK

Imádkozzunk Istenhez, akinek mindnyájunkra gondja van, és őszinte alázattal mondjuk:

Urunk, bízunk tebenned!

Tökéletesítsd Egyházadat!

Védelmezd N. pápánkat!

Támogasd N. püspökünket!

Állj a főpásztorok testülete mellett!

Adj lakást az otthontalanoknak!

Tartsd jól az éhezőket!

Világosítsd meg a vakokat!

Vigasztald az özvegyeket!

Erősítsd a neked szentelt szüzeket!

Vond be az Újszövetségbe a zsidókat!

Adj bölcsességet a törvényhozóknak!

Erősítsd a kísértést szenvedőket!

Adj örök világosságot a meghaltaknak!

SZOMBAT

Imádkozzunk Istenhez, akinek mindnyájunkra gondja van, és őszinte alázattal mondjuk:

Urunk, siess segítségére népednek!

Add, hogy Egyházad működése egyesítse az emberiséget!

Segítsd N. pápánkat!

Kísérd áldásoddal N. püspökünket!

Vezesd kézenfogva a papságot!

Szenteld meg a világi híveket!

Viseld gondját a dolgozóknak!

Add, hogy a gazdagok helyesen használják javaikat!

Támogasd a gyámoltalanokat!

Szabadítsd meg a foglyokat!

Tartsd távol a földrengéseket!

Ments meg a készületlen haláltól!

Bocsásd a meghaltakat színed látására!