IV. HÉT: SZERDA

REGGELI DICSÉRET

ZSOLTÁROZÁS

Ant. 1Kész az én szívem, Istenem, kész az én szívem.
Húsvéti időben:Magasztaljanak téged a mennyben, Istenem, alleluja.
Ant. 2Az üdvösség és az igazság ruhájába öltöztetett engem az Úr.
Húsvéti időben:Az Úr igazságot és dicsőséget sarjasztott minden nemzet előtt, alleluja.
Ant. 3Az Urat dicsérem, amíg élek.
Húsvéti időben:Uralkodik az Úr örökké, a te Istened, Sion, alleluja.

RÖVID OLVASMÁNY

{r}MTörv 4, 39-40a{/r}

Tudd meg, és vésd szívedbe, hogy az Úr az igaz Isten fönn az égen és lenn a földön, senki más! Tartsd meg a parancsait és törvényeit, amelyeket ma parancsul adok neked!

FOHÁSZOK

Krisztus, az Atya dicsőségének ragyogó fényessége, igéjével megvilágosít bennünket. Szólítsuk szeretettel, és mondjuk:

Örök dicsőség Királya, hallgass meg minket!

Légy áldott, hitünk szerzője és beteljesítője,

aki a sötétségből csodálatos világosságodra hívtál bennünket!

Örök dicsőség Királya, hallgass meg minket!

Aki megnyitottad a vakok szemét, és hallókká tetted a süketeket,

gyámolíts bennünket, hogy ne vegyen erőt rajtunk a hitetlenkedés!

Örök dicsőség Királya, hallgass meg minket!

Urunk, hadd maradjunk meg szeretetedben,

hogy el ne szakadjunk egymástól!

Örök dicsőség Királya, hallgass meg minket!

Add, hogy a kísértéseknek ellenálljunk, a megpróbáltatásokat viselni tudjuk,

és jó sorunkban el ne felejtsünk hálát adni!

Örök dicsőség Királya, hallgass meg minket!

Mi Atyánk…

Könyörgés

Emlékezzél meg, Istenünk, szent szövetségedről, amelyet új szövetséggel megszentelt a Bárány vére. Add, hogy néped elnyerje bűneinek bocsánatát, folytonosan előrehaladjon, és a megváltás ajándékában kiteljesedjék.

Az imaóra befejezése az Általános részben.

NAPKÖZI IMAÓRA

ZSOLTÁROZÁS

Ant. 1 Uram, téged szólít kiáltásom, mert nagyon remélek igéidben.
Ant. 2 Ismeri az Úr az ember gondolatait, hogy azok hiábavalók.
Ant. 3 Nekem az Úr erős váram, és oltalmazó sziklám.

DÉLELŐTT

RÖVID OLVASMÁNY

{r}1 Kor 10, 24. 31{/r}

Senki se keresse a maga javát, hanem csak a másét. Tehát akár esztek, akár isztok, vagy bármi mást tesztek, tegyetek mindent Isten dicsőségére.

Jó dolog az Urat áldani,

Énekkel magasztalni nevedet, Fölséges!

Könyörgés

Urunk, szentséges Atyánk, hűséges Istenünk, te elküldted a megígért Szentlelket, hogy egybegyűjtsd a bűn következtében szétszóródott embereket. Add, hogy előbbre vigyük az egység és a béke ügyét a világban.

DÉLBEN

RÖVID OLVASMÁNY

{r}Kol 3, 17{/r}

Akár mondtok, akár tesztek valamit, tegyetek mindent Urunk, Jézus Krisztus nevében; így adjatok hálát általa Istennek, az Atyának.

Hálaáldozatot hozok neked, Uram,

És segítségül hívom az Úr nevét.

Könyörgés

Mindenható, irgalmas Istenünk, te adsz nekünk rövid pihenőt most a déli órában. Tekints jóságosan megkezdett munkánkra. Segíts kijavítani, amit hibáztunk, és vidd tetszésed szerint jó végre minden fáradozásunkat.

DÉLUTÁN

RÖVID OLVASMÁNY

{r}Kol 3, 23-24{/r}

Bármit tesztek, tegyétek szívből, mintha az Úrnak, és nem embereknek tennétek. Hiszen tudjátok, hogy az Úrtól jutalmul kapjátok az örökséget. Urunknak, Krisztusnak szolgáljatok!

Az Úr az én örökrészem és kelyhem,

Te irányítod, Uram, sorsomat.

Könyörgés

Urunk, Jézus Krisztus, te az emberek felé tártad karodat a keresztfán. Tedd elfogadhatóvá jó cselekedeteinket, és add, hogy hirdessük megváltásod művét szerte a világon.

ESTI DICSÉRET

ZSOLTÁROZÁS

Ant. 1 Nem győzöm csodálni tudásodat, Uram!
Húsvéti időben: Az éj megvilágosodott, akár a nappal, alleluja.
Ant. 2 Én, az Úr, aki a szíveket vizsgálom, és próbának vetem alá a veséket, megfizetek kinek-kinek életmódja szerint.
Húsvéti időben: Ismerem enyéimet, és enyéim is ismernek engem, alleluja.

RÖVID OLVASMÁNY

{r}1 Jn 2, 3-6{/r}

Abból tudjuk meg, hogy megismertük Krisztust, ha megtartjuk a parancsait. Aki azt mondja: „ismerem”, de a parancsait nem tartja meg, az hazudik, és nincs meg benne az igazság. De aki megtartja tanítását, abban az Isten szeretete valóban tökéletes. Innen tudjuk meg, hogy benne vagyunk. Aki azt állítja, hogy benne él, annak úgy kell élnie, ahogyan ő élt.

FOHÁSZOK

Örök Atyánknak, akinek irgalma népe iránt magasabb az egeknél, mondjuk ujjongó szívvel:

Örvendezzenek, Urunk, mindazok, akik benned bíznak!

Urunk, te nem azért küldted Fiadat, hogy elítélje a világot, hanem hogy üdvözüljön általa a világ,

add, hogy dicsőséges halála bennünk bőséges termést hozzon!

Örvendezzenek, Urunk, mindazok, akik benned bíznak!

Te a papokat, Krisztus szolgáit, szent titkaid gondnokaivá tetted,

adj nekik hűséges szívet, tudást és szeretetet!

Örvendezzenek, Urunk, mindazok, akik benned bíznak!

Add, hogy azok, akiket önmegtartóztató életre hívtál az égi hazáért,

rendíthetetlen hűséggel kövessék Fiadat!

Örvendezzenek, Urunk, mindazok, akik benned bíznak!

Te teremtetted az embert kezdettől fogva férfinak és nőnek,

őrizz meg minden családot őszinte szeretetben!

Örvendezzenek, Urunk, mindazok, akik benned bíznak!

Krisztus áldozatával eltörölted az emberek bűnét,

add meg minden meghalt testvérünknek bűnei bocsánatát!

Örvendezzenek, Urunk, mindazok, akik benned bíznak!

Mi Atyánk…

Könyörgés

Emlékezzél irgalmasságodra, Istenünk, aki jóságosan betöltöd lelki javaiddal az éhezőket. Segíts rajtunk lelki ínségünkben, hogy bővelkedhessünk a te javaidban.

Az imaóra befejezése az Általános részben.