56. zsoltár
Reggeli imádság megpróbáltatások idején
Ez a zsoltár Urunk szenvedését énekli meg (Szt. Ágoston).

Könyörülj rajtam, Uram, könyörülj rajtam,{x}

hozzád menekül a lelkem.

Szárnyad árnyékába menekülök,{x}

amíg a veszedelem elvonul.

A fölséges Istenhez kiáltok,{x}

Istenhez, aki jóra fordítja sorsomat.

Elküld az égből, és megszabadít engem,{+}

csúffá teszi elnyomóimat,{x}

szeretetét és hűségét küldi hozzám Isten.

Fekvőhelyemen oroszlánok tanyáznak,{x}

amelyek felfalják az embert.

Foguk éles lándzsa és nyíl,{x}

nyelvük kifent acélpenge.

Emelkedj, Istenem, az egek fölé,{x}

dicsőítsenek az egész földön!

Lábam elé csapdát állítottak,{x}

és mélyen megalázták lelkemet.

Előttem mély vermet ástak,{x}

de ők maguk estek bele.

Kész az én szívem, Istenem,{+}

kész az én szívem:{x}

hadd daloljak, hadd ujjongjak!

Kelj föl, dicsőségem,{+}

kelj föl, lantom, citerám,{x}

hadd ébresszem így a hajnalt!

Dicsőítelek a népek közt, Uram,{x}

a nemzetek közt is neked szól énekem.

Szerető jóságod felér az égig,{x}

és hűséged a fellegekig.

Emelkedj, Istenem, az egek fölé,{x}

dicsőítsenek az egész földön.

HTML © Juraj Vidéky, László Elek