27. zsoltár, 1-3. 6-9
Fohászkodás és hálaadás
Atyám, hálát adok neked, hogy meghallgattál (Jn 11, 41).

Téged hívlak, Uram,{x}

Istenem, ne fordulj el tőlem szótlan!

Mert ha némán elfordulsz tőlem,{x}

olyan leszek, mint azok, akik sírba szálltak.

Hallgasd meg könyörgő szavamat, amikor hozzád kiáltok,{x}

kezemet szent templomod felé tárom.

Ne végy egy sorba a bűnösökkel{x}

és a gonosztevőkkel,

akik társaikkal békésen beszélnek,{x}

de rosszat forralnak szívükben.

Áldott legyen az Úr,{+}

aki meghallgatja könyörgésem szavát;{x}

erőm az Úr és védőpajzsom!

Szívem benne bízott, és ő megsegített,{+}

örvendezik a szívem,{x}

énekemmel adok hálát neki.

Népének erőssége az Úr,{x}

Fölkentjének szabadulása és menedéke.

Szabadítsd meg, Uram, néped,{+}

áldd meg a te örökséged,{x}

légy pásztora, és te vezesd mindörökké!

HTML © Juraj Vidéky, László Elek