149. zsoltár
A szentek ujjongása
Az Egyház fiai, Isten új népének fiai ujjongjanak királyukban: Krisztusban (Hesychius).

Új dalt énekeljetek az Úrnak,{x}

dicsérete zengjen hívei gyülekezetében.

Teremtőjének örvendjen Izrael,{x}

és Sion fiai királyuk miatt ujjongjanak.

Dicsérjék nevét körtánccal,{x}

kézidobbal s citerával zsoltárt zengjenek neki.

Mert népében kedvét találja az Úr,{x}

és a megalázottakat diadallal koszorúzza.

Örvendjenek dicsőségüknek a szentek,{x}

ujjongjanak nyugvóhelyükön.

Szájuk Istent dicsérje,{x}

és kétélű kard legyen a kezükben,

hogy a pogányokon bosszút álljanak,{x}

és a népeket megfenyítsék.

Királyaikat verjék béklyóba,{x}

és uraikat vasbilincsbe,

hogy végrehajtsák rajtuk az ítéletet, amint írva van:{x}

Ez lesz dicsősége összes szentjeinek!

HTML © Juraj Vidéky, László Elek