## Informácie | Rozšírenie funkčnosti

24. október 2006

^^ Hlavná stránka | ^ Informácie

#### Invitatórium a kompletórium

Od dnešného dňa stránky ponúkajú možnosť voľby invitatória a kompletória pri generovaní modlitieb. (Kompletórium bolo doteraz dostupné len v časti Ordinárium. Invitatórium nebolo dostupné vôbec.) Zatiaľ sú antifóny na invitatórium a texty kompletória prispôsobené len pre štyri týždne žaltára cezročného obdobia; špecifické črty pre ostatné liturgické obdobia a slávenia budú zapracované postupne.

#### Aktualizované zdrojové kódy

V programe aj v zdrojových HTML súboroch bolo opravených niekoľko chýb, pribudli nové súbory a texty a napokon bola vytvorená ďalšia funkčnosť.

Môžete si stiahnuť aktualizované zdrojové kódy breviára. Súbory sú k dispozícii na stiahnutie v hlavnej časti sekcie Download.

#### Katechézy k žalmom a chválospevom

Lokálna kópia webstránok („balíček programu a textov“), ktorú si môžete stiahnuť z Windows časti Download sekcie, obsahuje doteraz publikované katechézy k žalmom a chválospevom, ktoré boli prednesené na všeobecných audienciách pre veriacich pápežmi Jánom Pavlom II. a Benediktom XVI. v rokoch 2001-2005.

Odkaz na katechézu je indikovaný pri názve žalmu alebo chválospevu hviezdičkou, teda aj priamo z textu modlitby je možný odskok na katechézu.

#### Dcérsky projekt Liturgie hodín v českom jazyku

Na stránkach http://breviar.cz je postupne sprístupňovaná Liturgia hodín v českom jazyku ako dcérsky projekt projektu breviar.sk.

© 1999-2019 Juraj Vidéky