123. zsoltár
Az Úr a mi segítségünk
Az Úr így szólt Pálhoz: „Ne félj,… én veled vagyok” (ApCsel 18, 9-10).

Ha nem lett volna az Úr velünk,

vallja meg most Izrael,{+}

ha nem lett volna az Úr velünk,{x}

amikor ránk támadtak az emberek:

akkor elevenen nyeltek volna el,{x}

úgy fellángolt haragjuk ellenünk;

talán elárasztott volna minket a víz,{+}

elsodort volna a zuhatag,{x}

a tajtékzó hullámok elsodortak volna.

De áldott az Úr,{x}

aki nem adott minket foguk martalékául.

Megmenekültünk, mint a madár{x}

a vadászok hálójából.

A vadászháló szétszakadt,{x}

és mi megmenekültünk.

Az Úr a mi segítségünk,{x}

aki az eget és a földet alkotta.

HTML © Juraj Vidéky, László Elek