HÚSVÉTI IDŐ II.

URUNK MENNYBEMENETELE UTÁN

Vasárnapi és köznapi zsolozsmában Pünkösdvasárnap I. Esti dicséretéig.

ESTI DICSÉRET

HIMNUSZ

Teremtő Lélek, szállj reánk,

ragyogd be lelkünk, tiszta láng,

ki alkotsz, éltetsz szíveket,

hozd nékik bő kegyelmedet!

Kit úgy hívunk: Vigasztaló,

kit ad nekünk az Alkotó,

te élő forrás, égi láng,

szent kenet, égből szállj le ránk!

Te, hét ajándék kútfeje,

Atyánk kegyelmes jobb keze,

az Úr erős ígérete,

sugalmas ajkak ihlete.

Gyújtsd meg szemünknek fényedet,

és szállj szívünkbe, Szeretet!

Ha testünk gyarló, s lankadunk,

légy mindig éber gyámolunk!

Űzd messze tőlünk ellenünk,

szent békességed add nekünk;

te járj, vezér, utunk előtt,

veszélytől védjen szent erőd!

Add, ismerjük meg az Atyát

teáltalad, és egy Fiát: és

kettejüknek Lelke, te,

örökre légy lelkünk hite! Ámen.

BEFEJEZŐ IMAÓRA

HIMNUSZ Világmegváltó Jézusunk. A zsoltárokat egyetlen antifónával mondjuk: Alleluja, alleluja, alleluja.

IMÁDSÁGRA HÍVÁS

Ant. Krisztus Urunkat, aki megígérte nekünk a Szentlelket, jöjjetek, imádjuk, alleluja.

REGGELI DICSÉRET

HIMNUSZ

Betelt a földnek óhaja,

fölkelt tündöklő napja már,

biztos reménye, Krisztusa,

az élő Isten mennybe száll.

A szerteáradt bűnt s fejét

küzdelmes harcban győzte le,

s dicsőült teste fényeit

Atyjának most mutatja be.

Sugárzó felhőn égbe megy,

hívő szívekben gyújt reményt,

feltárva mennynek ajtaját,

mit elzárt Ádám bűne rég.

Ujjongva örvend ég s a föld,

hogy ő, kit Szűznek méhe szült,

ostor, kereszt kit meggyötört,

ím, Atyja jobbján trónra ült.

Mondjunk most hálás éneket,

hogy üdvünkért így szenvedett,

hogy testünk mennybe felveszi,

s örök hazában ad helyet.

Egy szívvel örvendezzenek

az églakók, a földfiak,

azok, hogy mennybe érkezett,

ezek, hogy egyben itt maradt.

Jézus, dicsőült Istenünk,

emeld hozzád a szíveket,

s Atyáddal együtt küldd nekünk

vigasztaló Szentlelkedet! Ámen.

PÉNTEK

IMÁDSÁGRA HÍVÁS

Urunk mennybemenetele előtt, 447; Urunk mennybemenetele után, 772.

REGGELI DICSÉRET

HIMNUSZ Urunk mennybemenetele előtt, 449; Urunk mennybemenetele után, 774.

RÖVID VÁLASZOS ÉNEK

Feltámadt az Úr a sírból. {*} Alleluja, alleluja.

Feltámadt az Úr a sírból. {*} Alleluja, alleluja.

Akit értünk keresztre feszítettek. {*}

Alleluja, alleluja.

Dicsőség az Atyának, a Fiúnak és a Szentléleknek.

Feltámadt az Úr a sírból. {*} Alleluja, alleluja.

Benedictus-ant. Látjuk, hogy Jézus a halál elszenvedéséért a dicsőség és nagyság koronáját nyerte el, alleluja.

FOHÁSZOK

Urunk mennybemenetele előtt:

Az Atyaisten a Szentlélek által feltámasztotta Krisztust, és életre fogja kelteni a mi halandó testünket is. Ezért kiáltsuk hozzá:

Urunk, kelts életre minket Szentlelked által!

Szentséges Atyánk, elfogadtad Fiad áldozatát, és feltámasztottad őt a halálból:

fogadd mai napunk felajánlását, és vezess minket az örök életre!

Urunk, kelts életre minket Szentlelked által!

Fogadd el ma irgalmasan cselekedeteinket,

hogy a te dicsőségedre és mindnyájunk megszentelődésére váljanak!

Urunk, kelts életre minket Szentlelked által!

Mai munkánk ne legyen hiábavaló, hanem szolgáljon minden ember javára,

és add, hogy így munkálkodva eljussunk országodba!

Urunk, kelts életre minket Szentlelked által!

Nyisd meg szemünket és szívünket embertársaink felé a mai napon,

hogy kölcsönösen szeressük és szolgáljuk egymást!

Urunk, kelts életre minket Szentlelked által!

Mi Atyánk…

Könyörgés

Urunk, Istenünk, hallgasd meg imádságunkat, és engedd, hogy az evangélium szerinti élettel valóra váltsuk, amit szent Igéddel üzentél nekünk. Add, hogy elnyerjük mindazt, amit fogadott gyermekeidnek előre megígértél.

Urunk mennybemenetele után:

Dicséret és dicsőség Krisztusnak, aki apostolainak megígérte az eljövendő Szentlélek erejét. Könyörögjünk hozzá:

Küldd el fényedet és igazságodat!

Igazság Igéje, az Atya bölcsessége és fénye, küldd el fényedet és igazságodat,

hogy ma szóban és tettben tanúságot tegyünk rólad testvéreink előtt!

Engedd, hogy mindig azt keressük, és arról gondolkozzunk, ami a Léleké,

hogy ne zuhanjunk a halál karjába, hanem életet és békét nyerjünk!

Gyengeségünkben siessen segítségünkre Szentlelked

hogy helyesen tudjunk imádkozni!

Tölts el bennünket szeretettel és minden tudással,

hogy egymást figyelmeztetni tudjuk!

Könyörgés

Istenünk, te Krisztus feltámadásában visszaszerezted számunkra az örök életet. Állíts minket Üdvözítőnk mellé, aki jobbodon ül. Amikor pedig Megváltónk eljön dicsőséggel, adj részt a boldog halhatatlanságból nekünk, akiknek megadtad, hogy újjászülessünk a keresztségben.

ESTI DICSÉRET

RÖVID VÁLASZOS ÉNEK

Urunk mennybemenetele előtt:

Az Úr láttára, {*} Alleluja, alleluja.

Az Úr láttára, {*} Alleluja, alleluja.

Öröm töltötte el a tanítványokat. {*}

Alleluja, alleluja.

Dicsőség az Atyának, a Fiúnak és a Szentléleknek.

Az Úr láttára, {*} Alleluja, alleluja.

Urunk mennybemenetele után:

A vigasztaló Szentlélek, {*} Alleluja, alleluja.

A vigasztaló Szentlélek, {*} Alleluja, alleluja.

Megtanít benneteket mindenre, {*}

Alleluja, alleluja.

Dicsőség az Atyának, a Fiúnak és a Szentléleknek.

A vigasztaló Szentlélek, {*} Alleluja, alleluja.

Magnificat-ant. Mennyei Atyátok megadja a Szentlelket azoknak, akik kérik tőle, alleluja.

FOHÁSZOK

Urunk mennybemenetele előtt:

Ünnepeljük Krisztust, minden élet és erő forrását, és kérjük őt:

Újítsd meg, Urunk, a világot, és hozd el közénk országodat!

Üdvözítő Jézusunk, test szerint ugyan megöltek, de a lélek szerint életre keltél,

add nekünk, hogy meghalva a bűnnek, a Lélek által éljünk!

Újítsd meg, Urunk, a világot, és hozd el közénk országodat!

Te elküldted tanítványaidat az egész világra, hogy minden teremtménynek hirdessék az evangéliumot,

engedd, hogy az evangélium hirdetői Lelkedből éljenek!

Újítsd meg, Urunk, a világot, és hozd el közénk országodat!

Te azért kaptál minden hatalmat égen és földön, hogy tanúságot tégy az igazságról,

vezetőink szívét őrizd az igazság szellemében!

Újítsd meg, Urunk, a világot, és hozd el közénk országodat!

Te megújítasz mindent, és azt kívánod, hogy éberen várjuk országodat,

segíts, hogy várjuk az új eget és az új földet, és szorgalmasan munkálkodjunk ezen a világon!

Újítsd meg, Urunk, a világot, és hozd el közénk országodat!

Te leszálltál a holtak országába, hogy az elhunytaknak megvidd az evangélium örömhírét,

te légy meghalt testvéreink öröme és dicsősége!

Újítsd meg, Urunk, a világot, és hozd el közénk országodat!

Mi Atyánk…

Urunk mennybemenetele után:

Magasztaljuk mindnyájan Krisztus Urunkat, aki felment a mennybe, hogy elküldje apostolaira a Szentlelket, és kérjük:

Áraszd ki ránk Szentlelkedet!

Krisztus Urunk, aki mennybe szálltál, küldd el nekünk az Atya ígéretét,

hogy erővel töltsön el minket a magasságból!

Áraszd ki ránk Szentlelkedet!

Te úgy akartad, hogy tanítványaid okosak legyenek, mint a kígyók, és szelídek, mint a galambok,

taníts minket okosságra és szelídségre Szentlelked által!

Áraszd ki ránk Szentlelkedet!

Aki az Atya jobbján ülsz, járj közben értünk, mint Főpapunk,

és imádkozz bennünk, hiszen Feje vagy tagjaidnak!

Áraszd ki ránk Szentlelkedet!

Megpróbáltatásainkban hadd szenvedjünk veled együtt,

hogy veled együtt meg is dicsőüljünk!

Áraszd ki ránk Szentlelkedet!

SZOMBAT

IMÁDSÁGRA HÍVÁS

Urunk mennybemenetele előtt,447; Urunk mennybemenetele után772.

REGGELI DICSÉRET

Benedictus-ant. Bizony, bizony, mondom nektek: Bármit kértek az Atyától a nevemben, megadja nektek, alleluja.

FOHÁSZOK

Urunk mennybemenetele előtt:

Áhítatos szívvel kérjük Krisztus Urunkat, aki megmutatta nekünk az örök életet, és mondjuk:

Urunk, feltámadásod gazdagítson minket a kegyelemben!

Örök Pásztor, tekints az álomból ébredő nyájadra,

és juttass nekünk bőségesen igéd és kenyered táplálékából!

Urunk, feltámadásod gazdagítson minket a kegyelemben!

Ne tűrd, hogy a farkas elragadjon, vagy béres cserben hagyjon bennünket,

hanem segíts, hogy hűségesen kövessük a te hangodat!

Urunk, feltámadásod gazdagítson minket a kegyelemben!

Aki mindenütt együttműködsz igéd hirdetőivel, és megerősíted szavukat,

add, hogy ma tetteinkkel és egész életünkkel feltámadásodat hirdessük!

Urunk, feltámadásod gazdagítson minket a kegyelemben!

Légy a mi örömünk, amit senki sem vehet el tőlünk,

hogy elutasítva magunktól a bűn szomorú világát, az örök élet után kívánkozzunk!

Urunk, feltámadásod gazdagítson minket a kegyelemben!

Mi Atyánk…

Könyörgés

Urunk, Istenünk, alakítsd lelkünket a jó cselekedetek által. Add, hogy mindig a jobbat válasszuk, és lelkünkben egészen átéljük Húsvét szent titkát.

Urunk mennybemenetele után:

Dicséret és dicsőség Krisztusnak, aki apostolainak megígérte az eljövendő Szentlélek erejét. Könyörögjünk hozzá:

Küldd el fényedet és igazságodat!

Igazság Igéje, az Atya bölcsessége és fénye, küldd el fényedet és igazságodat,

hogy ma szóban és tettben tanúságot tegyünk rólad testvéreink előtt!

Küldd el fényedet és igazságodat!

Engedd, hogy mindig azt keressük, és arról gondolkozzunk, ami a Léleké,

hogy ne zuhanjunk a halál karjába, hanem életet és békét nyerjünk!

Küldd el fényedet és igazságodat!

Gyengeségünkben siessen segítségünkre Szentlelked,

hogy helyesen tudjunk imádkozni!

Küldd el fényedet és igazságodat!

Tölts el bennünket szeretettel és minden tudással,

hogy egymást figyelmeztetni tudjuk!

Küldd el fényedet és igazságodat!

Könyörgés

Istenünk, amikor szent Fiad a mennybe ment, megígérte apostolainak a Szentlelket. Add, kérünk, hogy amint ők a mennyei tanítás sokféle adományában részesültek, úgy mi is részesedjünk lelki ajándékaidban.

HÚSVÉT 7. VASÁRNAPJA

Zsoltáros rész, III. hét

I. ESTI DICSÉRET

HIMNUSZ

Ant. 1 A minden egeknél fölségesebb Isten az elhagyatottat a porból magához vonja, alleluja.

Zsoltárok és kantikum a III. hét vasárnapjáról.

Ant. 2 Bilincseimet széjjeltörted, Uram; most hálaáldozatot mutatok be neked, alleluja.

Ant. 3 Isten Fia a szenvedésből engedelmességet tanult, és örök üdvösséget szerzett azoknak, akik engedelmeskednek neki, alleluja.

RÖVID VÁLASZOS ÉNEK

A vigasztaló Szentlélek {*} Alleluja, alleluja.

A vigasztaló Szentlélek {*} Alleluja, alleluja.

Megtanít benneteket mindenre. {*}

Alleluja, alleluja.

Dicsőség az Atyának, a Fiúnak és a Szentléleknek.

A vigasztaló Szentlélek {*} Alleluja, alleluja.

Magnificat-ant.

A évben: Az örök élet az, hogy megismerjenek téged, az egy igaz Istent és Jézus Krisztust, akit te küldtél, alleluja.

B évben: Szent Atyám, tartsd meg a te nevedben azokat, akiket nekem adtál, hogy egyek legyenek, ahogyan mi, alleluja.

C évben: Nemcsak tanítványaimért könyörgök, hanem azokért is, akik a szavukra hinni fognak bennem. Egyek legyenek mindnyájan, alleluja.

FOHÁSZOK

Áldjuk Krisztust, akire látható alakban szállt le a Szentlélek. Hívjuk őt, és erősítsük imádságunkat ezzel a szóval:

Úgy legyen. Ámen!

Küldd el, Urunk, a Szentlelket, akit küldeni akarsz,

hogy Egyházad állandóan megújuljon, és fiatal maradjon!

Úgy legyen. Ámen!

Neked, a Királynak és Istennek zengjen zsoltárt minden nemzet,

és legyen tied Izrael népe is!

Úgy legyen. Ámen!

Te kiűzted a gonosz lelkeket,

távolíts el tőlünk minden botrányt és rosszakaratot!

Úgy legyen. Ámen!

Te Pünkösdkor megszüntetted a bábeli nyelvzavart,

Szentlelked által vezess minden nemzetet a hit egységére!

Úgy legyen. Ámen!

Szentlelked lakozzék bennünk,

és keltse új életre halandó testünket!

Úgy legyen. Ámen!

Könyörgés

Urunk, Istenünk, hallgass jóságosan kérésünkre. Hittel valljuk, hogy Megváltónk veled van a mennyei dicsőségben. Engedd éreznünk, hogy ugyanígy velünk marad ígérete szerint a világ végéig.

REGGELI DICSÉRET

HIMNUSZ

Ant. 1 Király az Úr, fönségbe öltözött, alleluja.

Zsoltárok és kantikum a III. hét vasárnapjáról.

Ant. 2 A természet majd felszabadul az Isten fiainak dicsőséges szabadságára, alleluja.

Ant. 3 Égen és a földön fölséges az Úr neve, alleluja.

RÖVID VÁLASZOS ÉNEK

Krisztus, az élő Isten Fia, irgalmazz nekünk, {*} Alleluja, alleluja.

Krisztus, az élő Isten Fia, irgalmazz nekünk, {*} Alleluja, alleluja.

Aki feltámadtál a halálból. {*}

Alleluja, alleluja.

Dicsőség az Atyának, a Fiúnak és a Szentléleknek.

Krisztus, az élő Isten Fia, irgalmazz nekünk, {*} Alleluja, alleluja.

Benedictus-ant.

A évben: Atyám, én megdicsőítettelek téged a földön; a feladatot, amelyet rám bíztál, elvégeztem, alleluja.

B évben: Most tehozzád megyek; ezeket pedig elmondom a világban, hogy az én örömöm teljes legyen bennük, alleluja.

C évben Megosztottam velük a dicsőséget, amelyet nekem adtál, hogy egyek legyenek, amint mi egyek vagyunk, alleluja.

FOHÁSZOK

Mondjunk dicséretet, és imádkozzunk együtt mindazokkal, akiket megigazulttá tett Isten Lelke, és kérjük:

Szentlelked segítsen minket!

Urunk, Jézus, add, hogy ma az Isten Lelke vezessen minket,

és mindig Isten gyermekeiként járjuk az élet útját!

Szentlelked segítsen minket!

Eszközöld ki az Atyától Szentlelked által,

hogy méltók lehessünk ígéreteidre!

Szentlelked segítsen minket!

Tégy minket nagylelkűekké, hogy ne a magunk előnyét keressük,

hanem inkább mások javára törekedjünk!

Szentlelked segítsen minket!

Add meg nekünk az isteni tudomány ajándékát,

hogy egyre jobban megismerjünk téged és az Atyát a Szentlélek által.

Szentlelked segítsen minket!

II. ESTI DICSÉRET

HIMNUSZ

Ant. 1 Miután megváltott minket a bűntől, helyet foglalt az isteni Fölség jobbján, alleluja.

Zsoltárok és kantikum a III. hét vasárnapjáról.

Ant. 2 Népének szabadulást hozott az Úr, alleluja.

Ant. 3 Alleluja, átvette uralmát Urunk, ujjongjunk, és dicsőítsük őt, alleluja!

RÖVID VÁLASZOS ÉNEK

A vigasztaló Szentlélek, {*} Alleluja, alleluja.

A vigasztaló Szentlélek, {*} Alleluja, alleluja.

Megtanít benneteket mindenre. {*}

Alleluja, alleluja.

Dicsőség az Atyának, a Fiúnak és a Szentléleknek.

A vigasztaló Szentlélek, {*} Alleluja, alleluja.

Magnificat-ant.

A évben: Midőn eljön a Vigasztaló, akit küldök nektek, az igazság lelke, aki az Atyától származik, ő majd tanúságot tesz rólam, alleluja.

B évben: Atyám, amint te elküldtél engem a világba, úgy küldöm én is őket a világba; és értük szentelem magamat, hogy ők is megszentelődjenek az igazságban, alleluja.

C évben: Atyám, azt akarom, hogy akiket nekem adtál, ott legyenek velem, ahol én vagyok, és lássák dicsőségemet, amelyet nekem adtál, alleluja.

FOHÁSZOK

Mivel még azt sem tudjuk, hogyan kell helyesen imádkoznunk, a Szentlélek maga jár közben értünk, szavakba nem önthető sóhajtozásokkal. Kérjük ezért:

Járjon közben értünk a Szentlélek!

Égi Pásztorunk, Krisztus, adj papjaidnak lelkipásztori bölcsességet,

hogy minél biztosabban vezessék nyájadat az üdvösségre!

Járjon közben értünk a Szentlélek!

Te, aki a mennyben lakozol, és nagy irgalmú vagy,

nézz a föld nélkülözőire és szegényeire!

Járjon közben értünk a Szentlélek!

Téged Szűz Mária fogant a Szentlélek által,

tartsd meg fogadalmaik szellemében a neked szentelt szüzeket!

Járjon közben értünk a Szentlélek!

Főpapunk, te megdicsőíted az Atyát a Szentlélekben,

add, hogy minden ember csatlakozzék dicséretedhez!

Járjon közben értünk a Szentlélek!

Add meg elhunyt testvéreinknek testük teljes megváltását,

és részesítsd őket Isten gyermekeinek dicsőséges szabadságában!

Járjon közben értünk a Szentlélek!

HÉTFŐ

REGGELI DICSÉRET

Benedictus-ant. A világban üldözést szenvedtek, de bízzatok, mert legyőztem a világot, alleluja.

FOHÁSZOK

Áldjuk Krisztus Urunkat, aki elküldi az Atyától a Vigasztalót, és kérjük:

Add nekünk Szentlelkedet!

Hálát adunk neked, Krisztus, és általad az Atyának a Szentlélekben;

ma mindent a te nevedben akarunk mondani és tenni!

Add nekünk Szentlelkedet!

Add nekünk Szentlelkedet,

hogy testednek élő tagjai legyünk!

Add nekünk Szentlelkedet!

Add, hogy soha el ne ítéljük, és meg ne vessük embertársainkat,

hiszen egykor valamennyien a te ítélőszéked elé fogunk állni!

Add nekünk Szentlelkedet!

Tölts el bennünket a hit örömével és békéjével,

hogy bővelkedjünk reménységben és a Szentlélek erejében!

Add nekünk Szentlelkedet!

Könyörgés

Urunk, Istenünk, szálljon le reánk a Szentlélek ereje, hogy akaratodat hűséges lélekkel kövessük, és vallásos életünkkel meg is valósítsuk.

ESTI DICSÉRET

RÖVID OLVASMÁNY

{r}Róm 8, 14-17{/r}

Akiket Isten Lelke vezérel, azok Isten fiai. Nem a szolgaság lelkét kaptátok ugyanis, hogy ismét félelemben éljetek, hanem a fogadott fiúság Lelkét nyertétek el, általa szólítjuk: Abba, Atya! A Lélek maga tesz tanúságot lelkünkben, hogy Isten gyermekei vagyunk. Ha pedig gyermekei, akkor örökösei is: Istennek örökösei, Krisztusnak társörökösei. Előbb azonban szenvednünk kell vele együtt, hogy vele együtt meg is dicsőüljünk.

Magnificat-ant. A vigasztaló Szentlélek bennetek van, és bennetek marad, alleluja.

FOHÁSZOK

Adjunk hálát Krisztusnak, aki a Szentlélek vigasztalásával töltötte el az apostolokat és az egész Egyházat. Kérjük minden hívővel együtt:

Vigasztald, Urunk, Egyházadat!

Te, aki közvetítőnk vagy Isten és az emberek között, és segítőtársaidul választottad a papokat,

segíts, hogy mindenkit elvezessenek az Atyához!

Vigasztald, Urunk, Egyházadat!

Add, hogy gazdag és szegény egymásra találjon, hiszen mindkettőnek te vagy az Istene,

és ne engedd, hogy a gazdag vagyonával dicsekedjék!

Vigasztald, Urunk, Egyházadat!

Ismertesd meg evangéliumodat minden néppel,

hogy mindenki eljusson a hitből fakadó engedelmességre!

Vigasztald, Urunk, Egyházadat!

Küldd el vigasztaló Szentlelkedet,

hogy letörölje a szomorkodók könnyeit!

Vigasztald, Urunk, Egyházadat!

Tisztítsd meg az elhunytak lelkét,

és vedd fel őket szentjeiddel és választottaiddal együtt a mennybe!

Vigasztald, Urunk, Egyházadat!

KEDD

REGGELI DICSÉRET

Benedictus-ant. Feltámadt az Úr a halálból, amint megmondotta; ujjongjunk és örvendezzünk mindnyájan, mert uralkodik mindörökre, alleluja.

FOHÁSZOK

Magasztaljuk Krisztus Urunkat, aki megígérte nekünk, hogy elküldi Atyjától a Szentlelket, és így könyörögjünk:

Krisztus Urunk, add nekünk Szentlelkedet!

Krisztus Urunk, lakozzék bennünk bőségesen a te igéd,

hogy zsoltárokkal, himnuszokkal és szent énekekkel adjunk hálát neked!

Krisztus Urunk, add nekünk Szentlelkedet!

Te a Szentlélek által Isten gyermekeivé tettél minket,

add, hogy a Szentlélek által mindenkor segítségül hívjuk veled együtt az Atyát!

Krisztus Urunk, add nekünk Szentlelkedet!

Segíts okosnak lenni tetteinkben,

hogy mindent Isten dicsőségére cselekedjünk!

Krisztus Urunk, add nekünk Szentlelkedet!

Te, aki türelmes és irgalmas vagy,

add, hogy békében élhessünk minden emberrel!

Krisztus Urunk, add nekünk Szentlelkedet!

Könyörgés

Mindenható, irgalmas Istenünk, add, hogy a hozzánk eljövő Szentlélek bennünk lakjék kegyelmével, és dicsőséges templomává alakítson minket.

ESTI DICSÉRET

RÖVID OLVASMÁNY

{r}Róm 8, 26-27{/r}

Gyengeségünkben segítségünkre siet a Lélek, mert még azt sem tudjuk, hogyan kell helyesen imádkoznunk. A Lélek azonban maga jár közben értünk, szavakba nem önthető sóhajtozásokkal. S ő, aki a szíveket vizsgálja, tudja, mi a lelkünk kívánsága, mert Isten tetszése szerint jár közben a szentekért.

Magnificat-ant. A Szentlélek ereje tölt el benneteket, és tanúim lesztek egészen a föld végső határáig, alleluja.

FOHÁSZOK

Tisztelet és dicsőség Krisztusnak, aki híveit a Szentlélekben részesíti. Ezért kérjük bizalommal:

Krisztus, hallgass meg minket!

Küldd el az Atyától a Szentlelket Egyházadba,

hogy tisztítsa, erősítse és növelje azt!

Krisztus, hallgass meg minket!

Vezesd, Urunk, Szentlelkeddel azokat, akik fölöttünk a közhatalmat gyakorolják,

hogy téged szolgáljanak mindnyájunk javára!

Krisztus, hallgass meg minket!

Küldd el Szentlelkedet, a szegények Atyját,

hogy felemeljen minden nélkülözőt!

Krisztus, hallgass meg minket!

Legyen gondod mindazokra, akiket szent titkaid szolgáivá tettél,

hogy mindig hűségesek maradjanak!

Krisztus, hallgass meg minket!

Részesítsd az elhunytakat a megváltás dicsőségében testileg-lelkileg,

akikért feltámadtál, és a mennybe mentél.

Krisztus, hallgass meg minket!

SZERDA

REGGELI DICSÉRET

Benedictus-ant. Legyen hála Istennek, mert ő győzelemre segít minket Jézus Krisztus, a mi Urunk által, alleluja.

FOHÁSZOK

A Szentlélek tanúsítja, hogy Isten gyermekei vagyunk. Adjunk ezért hálát az Atyaistennek, és kérjük:

Atyánk, hallgasd meg gyermekeidet!

Béketűrés és vigasztalás Istene! Add meg nekünk, hogy Jézus Krisztus akarata szerint egyetértsünk,

és egy szívvel, egy szájjal magasztaljunk téged!

Atyánk, hallgasd meg gyermekeidet!

Engedd, hogy mindnyájan embertársaink kedvében járjunk,

valamennyiünk javára és épülésére!

Atyánk, hallgasd meg gyermekeidet!

Ne engedd, hogy e világ szelleme vezessen minket,

hanem a Lélek irányítson, aki tőled jön!

Atyánk, hallgasd meg gyermekeidet!

Te az emberek szívébe látsz,

vezess bennünket mindig az őszinteség és az igazság útján!

Atyánk, hallgasd meg gyermekeidet!

Könyörgés

Irgalmas Istenünk, tekints jóságosan Egyházadra, amelyet a Szentlélek gyűjtött össze. Add, hogy tiszta szándék vezessen minket, és egymással egyetértésben éljünk.

ESTI DICSÉRET

RÖVID OLVASMÁNY

{r}1 Kor 2, 9-10{/r}

Szem nem látta, fül nem hallotta, emberi szív föl nem fogta, amit Isten azoknak készített, akik őt szeretik. Nekünk azonban feltárta Isten a Lélek által. A Lélek ugyanis mindent átlát, még Isten mélységeit is.

Magnificat-ant. Krisztus Szentlélekkel és tűzzel fog benneteket megkeresztelni, alleluja.

FOHÁSZOK

Dicsérjük és kérjük Istent az apostolokkal és mindazokkal együtt, akikre először szállt le a Szentlélek:

Uram, hallgass meg minket!

Mindenható Istenünk, te megdicsőítetted Krisztust az égben,

add, hogy jelenlétét az Egyházban mindenki felismerje!

Uram, hallgass meg minket!

Te, aki azt mondtad Krisztusról: Ez az én szeretett Fiam, őt hallgassátok,

add, hogy szavát mindenki meghallja, és üdvözüljön!

Uram, hallgass meg minket!

Küldd el Szentlelkedet híveid szívébe,

hogy tisztogassa, ami szennyes, öntözze, ami száraz!

Uram, hallgass meg minket!

Jöjjön el Szentlelked, hogy irányítsa az emberiség történelmét,

és újítsa meg a föld színét!

Uram, hallgass meg minket!

Neked ajánljuk meghalt testvéreinket,

és kérünk, erősítsd az eljövendő feltámadásba vetett reményünket!

Uram, hallgass meg minket!

CSÜTÖRTÖK

REGGELI DICSÉRET

Benedictus-ant. Menjetek el az egész világra, tegyétek tanítványommá mind a népeket! Kereszteljétek meg őket az Atya, a Fiú és a Szentlélek nevében, alleluja.

FOHÁSZOK

Áldott legyen a mi Urunk, Jézus Krisztus, aki által a Szentlélekben utunk nyílik az Atyához. Könyörögjünk tehát:

Krisztus, hallgass minket!

Küldd el Szentlelkedet, lelkünk várva várt vendégét,

és add, hogy soha meg ne szomorítsuk!

Krisztus, hallgass minket!

Aki feltámadtál a halálból, és az Isten jobbján ülsz,

járj közben mindenkor értünk az Atyánál!

Krisztus, hallgass minket!

Szentlelked által kapcsolj magadhoz minket,

hogy a megpróbáltatások, üldözések vagy veszedelmek soha el ne szakítsanak minket szeretetedtől!

Krisztus, hallgass minket!

Add, hogy szívünkbe tudjuk zárni egymást,

ahogyan te szent Szívedbe zártál minket!

Krisztus, hallgass minket!

Könyörgés

Urunk, Istenünk, töltsön el minket ajándékaival Szentlelked, és mutassa meg rajtunk hatalmas erejét: alakítsa tetszésed szerint gondolkodásunkat, és segítsen kegyelmével, hogy kövessük akaratodat.

ESTI DICSÉRET

RÖVID OLVASMÁNY

{r}1 Kor 6, 19-20{/r}

Nem tudjátok, hogy testetek a bennetek lakó Szentlélek temploma, akit Istentől kaptatok? Nem tudjátok, hogy nem vagytok a magatokéi? Nagy volt a váltságdíjatok. Dicsőítsétek meg, és hordozzátok tehát Istent testetekben!

Magnificat-ant. Amikor eljön az Igazság Lelke, ő majd elvezet benneteket a teljes igazságra, és a jövendőt fogja hirdetni nektek, alleluja.

FOHÁSZOK

Forduljunk Krisztushoz, aki mindörökké áldott, és kérjük őt, küldje el megváltottjainak a Szentlelket:

Urunk, tekints mindazokra, akiket megváltottál!

Küldd el Egyházadba az egység Lelkét,

hogy megszüntessen minden ellentétet, gyűlölködést és szakadást!

Urunk, tekints mindazokra, akiket megváltottál!

Te, aki az embereket kiszabadítottad a gonosz lélek hatalmából,

szabadítsd meg a világot a ránehezedő bajoktól!

Urunk, tekints mindazokra, akiket megváltottál!

Te, aki imádkozva és a Lélek erejével végezted az emberiség megváltásának művét,

add, hogy a papok is imádkozva és a Lélek erejével végezzék apostoli munkájukat!

Urunk, tekints mindazokra, akiket megváltottál!

Szentlelked vezesse az elöljárókat,

hogy mindig a közösség javára munkálkodjanak!

Urunk, tekints mindazokra, akiket megváltottál!

Te, aki az Atya dicsőségében élsz,

hívd meghalt testvéreinket is dicsőségedbe!

Urunk, tekints mindazokra, akiket megváltottál!

PÉNTEK

REGGELI DICSÉRET

Benedictus-ant. Jézus Krisztus, aki meghalt, de feltámadt, az Isten jobbján örökké él, hogy közbenjárjon értünk, alleluja.

FOHÁSZOK

Örök dicséret és dicsőség az Úrnak, aki megadja nekünk, hogy bővelkedjünk reményben és a Szentlélek erejében. Könyörögjünk hozzá:

Urunk, segíts és üdvözíts minket!

Mindenható Atyánk, te tudod, hogy milyen gyengék vagyunk még az imádságban is,

add, hogy Szentlelked könyörögjön bennünk!

Urunk, segíts és üdvözíts minket!

Küldd el Szentlelkedet, a boldogító fényességet,

hogy betöltse szívünk rejtett mélységeit!

Urunk, segíts és üdvözíts minket!

Urunk, a te kezed művei vagyunk,

ne hagyj minket bűneink hatalmában!

Urunk, segíts és üdvözíts minket!

Add, hogy a kételkedőket és a hitben gyengéket tisztelettel felkaroljuk,

és ne haraggal vagy türelmetlenül, hanem szeretettel foglalkozzunk velük.

Urunk, segíts és üdvözíts minket!

Könyörgés

Istenünk, te Krisztus megdicsőülésével és a Szentlélek megvilágosító kegyelmével feltártad előttünk az örökkévalóság kapuját. Kérünk, tökéletesítsd bennünk e nagy ajándékoddal az őszinte vallásosságot, és növeld hitünket.

ESTI DICSÉRET

RÖVID OLVASMÁNY

{r}Gal 5, 16. 22a. 25{/r}

Lélek szerint éljetek, s akkor majd nem teljesítitek a test kívánságait. A Lélek gyümölcse: szeretet, öröm, békesség, türelem, kedvesség, jóság, hűség, szelídség (szerénység), önmegtartóztatás (tisztaság). Ha a Lélek szerint élünk, viselkedjünk is a Léleknek megfelelően.

Magnificat-ant. Mindannyian egy szívvel, egy lélekkel állhatatosan imádkoztak Máriával, Jézus anyjával, alleluja.

FOHÁSZOK

Áldjuk az Atyát, aki napról napra egyre bőségesebben árasztja a Szentlélek kegyelmét a nemzetekre. Kérjük ezért:

Urunk, áraszd ránk bőségesen a Szentlélek kegyelmét!

Urunk, te egyszülött Fiadat a népek világosságául rendelted,

nyisd meg a vakok szemét, és vezesd ki a tudatlanság fogságából a lélek sötétségében élőket!

Urunk, áraszd ránk bőségesen a Szentlélek kegyelmét!

Te, aki a Szentlélek erejével fölkented Krisztust az üdvösség szolgálatára,

add, hogy általunk ma is ő járjon körül a világban, jót tegyen, és minden sebet meggyógyítson!

Urunk, áraszd ránk bőségesen a Szentlélek kegyelmét!

Küldd el Szentlelkedet, a szívek Megvilágosítóját,

hogy a kételkedőket megerősítse a hitben!

Urunk, áraszd ránk bőségesen a Szentlélek kegyelmét!

Küldd el Szentlelkedet, aki a fáradságban enyhülés,

hogy felemelje az elcsigázottakat és a lelkükben megtörteket.

Urunk, áraszd ránk bőségesen a Szentlélek kegyelmét!

Valósítsd meg elhunyt testvéreink reményét,

hogy Krisztus eljövetelekor dicsőségesen feltámadnak!

Urunk, áraszd ránk bőségesen a Szentlélek kegyelmét!

SZOMBAT

REGGELI DICSÉRET

Benedictus-ant. Íme, én veletek vagyok mindennap, a világ végéig, alleluja.

FOHÁSZOK

Mindnyájan, akik megkeresztelkedtünk a Szentlélekben, többi keresztény testvérünkkel együtt, dicsőítsük Urunkat, és kérjük:

Úr Jézus, szentelj meg minket Szentlelked által!

Add nekünk Szentlelkedet,

hogy az emberek előtt Királyunknak és Urunknak valljunk téged!

Úr Jézus, szentelj meg minket Szentlelked által!

Adj szívünkbe tettetés nélküli szeretetet,

hogy igaz testvérként szeressük egymást!

Úr Jézus, szentelj meg minket Szentlelked által!

Éltető kegyelmeddel készítsd fel híveid lelkét,

hogy örvendezve fogadják a Szentlélek ajándékait!

Úr Jézus, szentelj meg minket Szentlelked által!

Add nekünk Szentlelked erejét,

hogy meggyógyítsa lelkünk sebeit, és erővel vértezzen fel minket!

Úr Jézus, szentelj meg minket Szentlelked által!

Könyörgés

Mindenható Istenünk, a húsvéti szent idő végén kérünk, segíts, hogy kegyelmedből a feltámadás hite szerint alakítsuk erkölcseinket és életünket.

NAPKÖZI IMAÓRA

HIMNUSZ

Délelőtt

Ez óra itt a harmadik,

Krisztust kereszttel terhelik:

elménk hívságtól ment legyen,

imádkozzunk most csendesen.

Krisztust fogadja szív, ajak,

s bensőnk romlatlan, ép marad,

tanúskodjék buzgó imánk:

a Lélek méltán száll le ránk.

Ez óra régi gyászt törölt:

az ősbűn átka megtörött;

Krisztus kegyelme itt fakadt,

feltündökölt a virradat.

Dicsérünk, Jézus, szüntelen,

ki feltámadtál győztesen,

Atyának, Léleknek veled

most és örökre tisztelet. Ámen.

Délben

Esengő szolgák, jöjjetek,

tárjátok fel ma szívetek,

nyissátok dalra ajkatok,

hogy boldog Istent áldjatok!

Délóra bús emléke ez:

örök Bírót ítélnek el,

kihez nem férhet földi vád,

rá gyarló nép halált kiált.

Minket szívbéli hála köt,

vétkünk miatt is féljük őt,

s ha bősz ellenség ront reánk,

védelmet tőle kér imánk.

Kérleljük most az ég Urát,

Királyát s véle egy Fiát,

s a Szentlelket, ki egy velük,

Háromságban egy Istenünk! Ámen.

Délután

Ez óra, mely most felragyog,

keresztfa éjét űzi el,

megtörve földi vak homályt,

szelíd fényével földerít.

Ez órán a Feltámadott

minden sír mélyén szunnyadót

új létre keltve, élni hív,

halál hatalmát törve meg.

Hisszük: megújult életünk

immár nem szenved új halált,

a boldog élet örömét

örökre bizton élvezi.

Dicsérünk, Jézus, szüntelen,

ki feltámadtál győztesen,

Atyának, Léleknek veled

most és örökre tisztelet. Ámen.

ZSOLTÁROZÁS

Ant. délelőtt Alleluja. Alleluja. Alleluja.

Ant. délben Alleluja. Alleluja. Alleluja.

Ant. délután Alleluja. Alleluja. Alleluja.

Valóban feltámadt az Úr, alleluja,

És megjelent Simonnak, alleluja.

Az Úr láttára, alleluja,

Öröm töltötte el a tanítványokat, alleluja.

Maradj velünk, Uram, alleluja,

Mert esteledik, alleluja.