144. zsoltár
Az isteni fölség dicsérete
Igazságos vagy, Uram, aki vagy, és aki voltál! (Jel 16, 5)
I.
144. zsoltár, 1-13{/r}

Magasztallak, Istenem, Királyom,{+}

és áldom nevedet{x}

mindörökkön-örökké.

Naponta áldalak,{+}

és nevedet magasztalom{x}

mindörökkön-örökké.

Nagy az Úr, és minden dicséretre méltó,{x}

és nagyságát felfogni nem lehet.

Nemzedékről nemzedékre dicsérjék tetteidet,{x}

és hangosan hirdessék hatalmadat!

Magasztos fölséged nagyságáról beszéljenek,{x}

és beszéljék el csodatetteidet!

Félelmetes tetteid erejéről szóljanak,{x}

és hirdessék a te nagy voltodat!

Terjesszék végtelen jóságod hírét,{x}

és igazságosságodat ujjongva áldják!

Irgalmas és kegyelmes az Úr,{x}

hosszan tűrő és nagy irgalmú.

Jóságos az Úr mindenkihez,{x}

irgalmas minden teremtményéhez.

II.

Magasztaljon téged, Uram, minden műved,{x}

és szentjeid áldást mondjanak!

Hirdessék, hogy országod milyen dicsőséges,{x}

és hatalmadról beszéljenek,

hogy megismertessék az emberekkel hatalmadat{x}

és nagyszerű országod dicsőségét.

Örökkévaló ország a te országod,{x}

uralmad minden nemzedéken át megmarad.

III.

Hűséges az Úr minden szavában,{x}

és szent minden cselekedetében.

Az Úr fenntartja a botladozót,{x}

és a megalázottat fölemeli.

Mindenek szeme bízón rád tekint,{x}

és te enni adsz nekik alkalmas időben.

Megnyitod kezedet,{x}

és eltöltesz minden élőt jótéteménnyel.

Igazságos az Úr minden végzésében,{x}

és szent minden cselekedetében.

Közel az Úr azokhoz, akik őt szólítják,{x}

mindazokhoz, akik őt igaz szívvel hívják.

Az istenfélők vágyait teljesíti,{+}

kérésüket meghallgatja,{x}

és megmenti őket.

Megóv az Úr mindenkit, aki őt szereti,{x}

de elpusztít minden gonosztevőt.

Hirdesse szám az Úr dicsőségét,{+}

és szent nevét áldja minden élő{x}

mindörökkön-örökké.

HTML © Juraj Vidéky, László Elek