ÉVKÖZI XXXIV. VASÁRNAP

KRISZTUS KIRÁLY

Főünnep

OLVASMÁNYOS IMAÓRA

HIMNUSZ

Jézus Király, csodálatos

győző, ki poklokon tapos,

nincs édesség hasonlatos,

mindenben ily kívánatos.

Király, hatalmas és dicső,

Király, győztesen érkező,

Jézus, lelkünket éltető,

előtted hódol ég, erő:

az égi kórus zeng neked

elfogyhatatlan éneket.

Az embert örvendezteted,

Istennel megbékélteted.

Jézus békét hoz, mennyeit,

túlszárnyal minden emberit;

a lélek őrá éhezik,

élvezni őt a vágy hevít.

Mi is kísérjük áldva őt,

Jézust dicsérve kérlelők,

hogy adjon nekünk szent erőt:

állhassunk égi trón előtt.

Virágként termett Szűzanya,

Jézus, szívünknek óhaja,

örökre áld imánk szava,

ó, boldog Ország szent Ura. Ámen.

ZSOLTÁROZÁS

1. ant. Ő tett engem királlyá Sionon, szent hegyén; az ő végzését hirdetem. 2. zsoltár

2. ant. Minden király leborul előtte, minden nép az ő szolgája lesz. 71. zsoltár, I

3. ant. Áldott legyen benne a föld minden népe, minden nemzet magasztalja őt. 71. zsoltár, II

Nézd, a nemzetek világosságává tettelek,

Hogy üdvösségem eljusson a föld határáig.

I. ESTI DICSÉRET

HIMNUSZ

A századoknak szent Ura,

népek Királya, Krisztusunk,

egyetlen Bíránk vagy nekünk,

ítélsz elméket, szíveket.

A fényes égi kórusok

téged hódolva áldanak,

s mi velük valljuk, földiek:

a mindenség Királya vagy!

Ó, békeszerző Krisztusunk,

hajlíts meg minden lázadót,

hozd vissza Egyházadba mind

a szerteszéledt híveket!

A Fán ezért függsz véresen

kitárva értünk két kezed,

feltárod értünk lángoló,

lándzsával átvert Szívedet.

Itt, oltárunknak asztalán

ezért rejt értünk bor, kenyér,

s általvert Szíved vére ad

népednek üdvöt, életet.

Szép áldás néked, Jézusunk,

mindent vezérlő Szeretet!

Atyával, Lélekkel neked

most és örökre tisztelet! Ámen.

ZSOLTÁROZÁS

1. ant. A Béke Fejedelmének fogják hívni, és uralma megmarad mindörökre. 112. zsoltár

2. ant. Az ő országa örökkévaló ország, neki szolgál, és neki engedelmeskedik minden uralkodó. 116. zsoltár

3. ant. Krisztus kapott minden hatalmat és tiszteletet az Országban; minden nép, törzs és nyelv neki szolgál mindörökké. Kantikum Jel 4, 11; 5, 9. 10. 12

RÖVID OLVASMÁNY

Vö. Ef 1, 20-23

Isten feltámasztotta a halálból Krisztust, s a mennyben jobbjára ültette, minden fejedelemségnek, hatalomnak, erőnek és uralomnak s minden nevén nevezhető méltóságnak fölé emelte, nemcsak ezen a világon, hanem az eljövendőben is. Mindent lába alá vetett, őt magát meg az egész Egyház fejévé tette: ez az ő teste és a teljessége annak, aki mindenben mindent teljessé tesz.

RÖVID VÁLASZOS ÉNEK

Tied a fönség és a hatalom, {*} Tied, Uram, a királyság.

Tied a fönség és a hatalom, {*} Tied, Uram, a királyság.

Te uralkodol mindenen. {*}

Tied, Uram, a királyság.

Dicsőség az Atyának, a Fiúnak és a Szentléleknek.

Tied a fönség és a hatalom, {*} Tied, Uram, a királyság.

Magnificat-ant. Az Úristen neki adja atyjának, Dávidnak trónját, és uralkodni fog Jákob házán örökké, s országának nem lesz vége, alleluja.

FOHÁSZOK

Kérjük könyörögve Krisztus Királyt, aki előbb van mindennél, és benne áll fenn minden:

Jöjjön el a te országod, Urunk!

Krisztus, Királyunk és Pásztorunk, gyűjtsd össze bárányaidat a föld minden tájáról,

és terelgesd őket termékeny, zöldellő mezőkön!

Jöjjön el a te országod, Urunk!

Vezérünk és Üdvözítőnk, fogadj be mindenkit néped közösségébe: gyógyítsd a betegeket, vezesd vissza az elveszetteket, őrizd az erőseket,

hívd haza a távollevőket, gyűjtsd össze a szétszórtakat, bátorítsd az elcsüggedteket!

Jöjjön el a te országod, Urunk!

Örök Bíránk, amikor átadod országodat az Atyaistennek, állíts minket jobbodra,

és add, hogy birtokba vehessük a világ kezdetétől nekünk készített országot!

Jöjjön el a te országod, Urunk!

Béke Fejedelme, űzd el a háború rémét,

és add a te békédet a nemzeteknek!

Jöjjön el a te országod, Urunk!

Mindenség Örököse, gyűjtsd össze Egyházadba az emberiséget minden értékével együtt,

hogy mindnyájan elismerjenek téged Uruknak az Atyával és a Szentlélekkel egységben!

Jöjjön el a te országod, Urunk!

Krisztus, elsőszülött a holtak közül, aki elsőnek támadtál fel a halálból,

részesítsd meghalt testvéreinket feltámadásod dicsőségében!

Jöjjön el a te országod, Urunk!

Könyörgés

Mindenható Istenünk, te öröktől fogva úgy határoztál, hogy szeretett Fiadban, a mindenség Királyában megújítasz mindent. Add, hogy az egész teremtett világ megszabaduljon a bűn szolgaságától, Fölségednek hódoljon, és szüntelenül dicsőítsen téged.

IMÁDSÁGRA HÍVÁS

Ant. Jézus Krisztust, a Királyok Királyát, jöjjetek, imádjuk!

REGGELI DICSÉRET

HIMNUSZ

A Fölséges képmása vagy,

Fényből való Fény, Istenünk,

dicsőség, Megváltónk, neked,

áldás, királyi hódolat!

Szálló idők központja, te,

örök reményünk vagy nekünk,

minden lélekre van jogod,

s mi néked önként hódolunk.

A tiszta Szűz virága vagy,

és minden nemzedék feje,

a hegyről gördült sziklakő:

betöltesz roppant földeket.

A zsarnoktól rég elnyomott

és kárhozatra szánt sereg

jármát levetve általad,

immár a mennyre tart igényt.

Pap, mester és törvényhozó,

ruhádon vérrel írt írás:

„Királyoknak Királya ő,

uralkodók közt legnagyobb!”

Atyának, Léleknek veled,

örök dicsőség, Krisztusunk,

ki megváltottál véreden

és országodba felvezetsz. Ámen.

1. ant. Íme a férfi, akinek „Sarj” a neve; trónon fog ülni, és uralkodik, és békét hirdet a népeknek.

Zsoltárok és kantikum az I. hét vasárnapjáról.

2. ant. Hatalmát kiterjeszti egészen a föld határáig, ő maga lesz a béke.

3. ant. Az Úr hatalmat, méltóságot és királyságot adott neki; minden nép, nemzet és nyelv neki szolgál.

RÖVID OLVASMÁNY

Ef 4, 15-16

Igazságban kell élnünk és szeretetben, hogy egyre inkább összeforrjunk a Fővel: Krisztussal, ő az, aki az egész testet egybefogja és összetartja a különféle ízületek segítségével, hogy a tagok betöltsék az erejükhöz szabott feladatkört. Így növekszik a test, és építi fel saját magát a szeretetben.

RÖVID VÁLASZOS ÉNEK

Szentjeid, Uram, {*} Királyságod fényét hirdessék.

Szentjeid, Uram, {*} Királyságod fényét hirdessék.

És hatalmadról beszéljenek! {*}

Királyságod fényét hirdessék.

Dicsőség az Atyának, a Fiúnak és a Szentléleknek.

Szentjeid, Uram, {*} Királyságod fényét hirdessék.

Benedictus-ant. Atyjának, az Istennek országává tett bennünket a holtak elsőszülöttje, a földi királyok Fejedelme, alleluja.

FOHÁSZOK

Kérjük könyörögve Krisztus Királyt, aki előbb van mindennél, és benne áll fenn minden:

Jöjjön el a te országod, Urunk!

Üdvözítő Krisztusunk, te, aki Urunk és Istenünk, Királyunk és Pásztorunk vagy,

vezesd népedet az örök élet vizéhez!

Jöjjön el a te országod, Urunk!

Jó Pásztorunk, aki életedet adtad juhaidért,

vezess minket, és semmiben sem lesz hiányunk!

Jöjjön el a te országod, Urunk!

Megváltónk, ég és föld Királya,

egyesíts magadban mindnyájunkat!

Jöjjön el a te országod, Urunk!

Mindenség Királya, aki azért jöttél a világra, hogy tanúságot tégy az igazságról,

add, hogy minden ember elismerje: tiéd az elsőség mindenben!

Jöjjön el a te országod, Urunk!

Példaképünk és Tanítómesterünk, aki áthelyeztél minket országodba,

add, hogy ma feddhetetlen, szeplőtelen és szent életet éljünk színed előtt!

Jöjjön el a te országod, Urunk!

II. ESTI DICSÉRET

HIMNUSZ A századoknak szent Ura, mint az I. Esti dicséretben.

ZSOLTÁROZÁS

1. ant. Dávid trónján fog ülni, és uralkodik mindörökké, alleluja. 109. zsoltár, 1-5. 7

2. ant. Örökkévaló ország a te országod, uralmad minden nemzedéken át megmarad. 144. zsoltár, 1-13

3. ant. Öltözetén a csípő körül ez a név volt felírva: Királyok Királya és Urak Ura. Övé a dicsőség és a hatalom örökkön-örökké. Kantikum Vö. Jel 19, 1-7

RÖVID OLVASMÁNY

1 Kor 15, 25-28

Addig kell Krisztusnak uralkodnia, amíg ellenségeit mind lába alá nem veti. Utolsó ellenségként a halál semmisül meg, hiszen „mindent lába alá vetett”. Amikor arról van szó, hogy „minden alá van neki vetve”, természetesen kivétel az, aki mindent alávetett neki. S ha majd minden alá lesz neki vetve, maga a Fiú is aláveti magát annak, aki mindent alávetett neki, hogy Isten legyen minden mindenben.

RÖVID VÁLASZOS ÉNEK

Trónod, Isten, {*} Áll örökkön-örökké.

Trónod, Isten, {*} Áll örökkön-örökké.

Kormánypálcád az igazság jogara. {*}

Áll örökkön-örökké.

Dicsőség az Atyának, a Fiúnak és a Szentléleknek.

Trónod, Isten, {*} Áll örökkön-örökké.

Magnificat-ant. Én kaptam minden hatalmat égen és földön, mondja az Úr.

NAPKÖZI IMAÓRA

ZSOLTÁROZÁS

Ant. délelőtt Az Úr a bíránk, az Úr a törvényhozónk, az Úr a királyunk, ő ment meg minket.

Ant. délben Élő víz fakad Jeruzsálemben, az Úr lesz a király az egész földön.

Ant. délután Uralma nagyra növekszik, és békéje nem lát soha véget.

Délelőtt

RÖVID OLVASMÁNY

Vö. Kol 1, 12-13

Adjunk hálát az Atyaistennek, aki minket arra méltatott, hogy részünk legyen a szentek fényességében. A sötétség hatalmából kiragadott minket, és helyet adott szeretett Fia országában.

Királyi trónján örökké ülni fog az Úr,

És békével áldja meg népét.

Délben

RÖVID OLVASMÁNY

Kol 1, 16-17

Általa és érte teremtetett minden, ő előbb van mindennél, és benne áll fönn minden. Ő a testnek, az Egyháznak a feje, ő a kezdet, elsőszülött a halottak közül, hogy övé legyen az elsőség mindenben.

Zengjetek dalt királyunknak, zengjetek,

Mert Isten az egész föld királya!

Délután

RÖVID OLVASMÁNY

Kol 1, 19-20

Úgy tetszett az Atyának, hogy benne lakjék az egész teljesség, és általa békítsen ki magával mindent, békességet szerezve a kereszten kiontott vére árán mindennek a földön és a mennyben.

Mondjatok éneket az Úr s Király előtt,

Mivelhogy jön, és megítéli a földet!