NAGYBÖJT

A hamvazószerdai zsolozsma kezdetétől Húsvét vigíliájáig elmarad az Alleluja.

AZ ÖTÖDIK HÉT SZOMBATJÁIG

A hamvazószerdai zsolozsma kezdetétől Nagyböjt V. hetének szombat Napközi imaórája befejezéséig terjedő időszak zsolozsmáiban:

ESTI DICSÉRET

HIMNUSZ

Vasárnapi zsolozsmában:

Szavunkat halld meg, jó Urunk:

a hozzád esdő szózatot,

amellyel sírva kér imánk

e negyven szent nap alkonyán.

Szívekbe látó nagy Bíró,

te gyöngeségünk ismered,

a hozzád térők hadd vegyék

a bűnbocsánat nagy kegyét.

Vétkeztünk ellened sokat,

de vallomásunk elfogadd:

engedj szentséges nevedért

a bűnbánóknak enyhülést.

A testnek gőgjét törje meg

az üdvös megtartóztatás,

s immár ha józan lett a szív:

megvesse bűnnek szennyeit.

Boldog Háromság, add meg ezt,

osztatlan Egység, tedd meg ezt,

nekünk az üdvös böjtidő

legyen sok jót gyümölcsöző. Ámen.

Köznapi zsolozsmában:

Úr Jézus, szent negyvennapos

böjtöd vállaljuk újra most:

üdvünkre példát adsz nekünk,

hogy fékezzük természetünk.

Légy hát az Egyház támasza,

légy bánatunknak orvosa;

megtört szívünk kér gyógyulást:

adj bánat szülte tisztulást!

Áraszd ránk bő kegyelmedet,

bocsáss meg régi bűnöket,

s lelkünket újaktól te óvd,

örök jóságú Alkotónk!

Kérünk, hogy évi böjtjeink

és más vezeklő tetteink

számunkra tőled nyerjenek

boldog húsvéti ünnepet!

Kegyes Háromság, tégedet

imádjanak már mindenek,

s kiket megújít nagy kegyed,

zengjük dicső új éneked. Ámen.

NAPKÖZI IMAÓRA

HIMNUSZ

Délelőtt

Hittel, mely buzgó szívben él,

reménnyel, melyet hit kísér,

és égi lánggal, mely szeret,

Krisztusnak zengjünk éneket.

Ez órán vitték őt oda,

hol várta véres Golgota,

vállán kereszttel halni megy,

hűtlen juhát így menti meg.

Kérjük most, hívő népei,

szabaddá váltott vérei:

ne ejtse tőrbe földi vágy,

kit vádlevél nem köt tovább.

Kérleljük Krisztust s az Atyát,

kettőjük Lelkét egyaránt:

egyetlen Úr az ég felett,

imánk hallgasd meg, Hármas-Egy! Ámen.

Délben

Urunk ez órán szomjazott,

keresztfán teste lankadott:

akik most zsoltárt mondanak,

azoknak égi szomjat ad.

És éhséget kelt, mennyeit,

mit önmagával csillapít,

segít megvetni rosszakat,

erényre ő gyújt vágyakat.

Teremtő Lelke kincseit

a zsoltárt mondók élvezik:

lehűti lázas test hevét,

olvasztja fázó szív jegét.

Kérleljük Krisztust s az Atyát,

kettőjük Lelkét egyaránt:

egyetlen Úr az ég felett,

imánk hallgasd meg, Hármas-Egy! Ámen.

Délután

Dél elmúlt, három óra már,

emlékezzünk, hogy szent e szám,

Jézus nevében most imánk

bűnünkre esdjen oldozást.

Lator száján kél vallomás,

de irgalomra érdemes;

buzgó imánk, ha égre száll,

nekünk hasonló jót szerez.

Halál hatalma véget ért,

a fény vak éjből visszatért;

vétkünk borzalmát törje meg,

s lelkünkben gyújtson szent tüzet!

Kérünk, Atyánk és Krisztusunk,

s kettőjük Lelke, kérlelünk;

egyetlen Úr az ég felett,

hallgass imánkra, Hármas-Egy! Ámen.

ZSOLTÁROZÁS

Ant. délelőtt A Nagyböjt napjaiban tartsunk bűnbánatot, hogy elnyerjük az üdvösséget.

Ant. délben Amint igaz, hogy élek – mondja az Úr_–, nem akarom az istentelen halálát, hanem hogy letérjen útjáról, és éljen.

Ant. délután Isten erejével, az igazság fegyverzetében, éljünk nagy türelemmel!

Délelőtt

Tiszta szívet teremts bennem, Istenem.

Új és erős lelket önts belém!

Délben

Fordítsd el bűneimtől arcodat,

És minden gonoszságomat töröld el!

Délután

Isten előtt kedves áldozat a megtört lélek,

Istenem, te nem veted meg a töredelmes és alázatos szívet.

NAGYBÖJT I. – V. HÉT VASÁRNAP Délelőtt

RÖVID OLVASMÁNY

{r}1 Tessz 4, 1. 7{/r}

Kérünk és intünk titeket, testvérek, Urunkban, Jézusban: Megtanultátok tőlünk, hogyan kell Istennek tetsző életet élnetek; éljetek is hát így, s haladjatok egyre előbbre. Hiszen az Úr nem bűnös életre hívott bennünket, hanem szentségre.

Délben

RÖVID OLVASMÁNY

{r}Iz 30, 15. 18{/r}

Ezt mondja az Úr, Izrael Szentje: Ha megtértek, és nyugton maradtok, megszabadultok. És ha tökéletesen bíztok, lesz majd erőtök. Az Úr arra vár, hogy irgalmazzon nektek, és fölkel, hogy könyörüljön rajtatok. Mert igazságos Isten az Úr: Boldogok mind, akik benne bíznak.

Délután

RÖVID OLVASMÁNY

{r}MTörv 4, 29-31{/r}

Majd újra keresed az Urat, a te Istenedet, és meg is találod, ha szíved s lelked mélyéből vágyódsz utána. Szorongatásodban, amikor beteljesednek ezek a szavak, az utolsó napon, akkor majd megtérsz az Úrhoz, a te Istenedhez, és hallgatsz szavára. Mert az Úr, a te Istened könyörületes Isten, nem hagy el, és nem pusztít el, nem feledkezik meg a szövetségről, amelyet atyáiddal esküvel kötött.

HÉTFŐ Délelőtt

RÖVID OLVASMÁNY

Bölcs 11, 23-24b

Mindenkin könyörülsz, Uram, mert mindent megtehetsz, és elnéző vagy az emberek bűnei iránt, hogy bűnbánatot tartsanak. Mert szeretsz mindent, ami van, és mit sem utálsz abból, amit alkottál.

Délben

RÖVID OLVASMÁNY

{r}Ez 18, 23{/r}

Talán örömöm telik a bűnös halálában – mondja az Úr, az Isten_–, s nem azt akarom inkább, hogy letérjen útjáról, és éljen?

Délután

RÖVID OLVASMÁNY

{r}Iz 58, 7{/r}

Törd meg az éhezőnek kenyeredet, és a hajléktalan szegényt fogadd be házadba! Ha mezítelent látsz, öltöztesd föl, és ne fordulj el embertársad elől!

KEDD Délelőtt

RÖVID OLVASMÁNY

{r}Joel 2, 17{/r}

Sírjanak a papok, az Úr szolgái az előcsarnok és az oltár között, és mondják: Könyörülj, Uram, népeden, ne hagyd, hogy gyalázat érje örökségedet, s uralkodjanak rajta a népek!

Délben

RÖVID OLVASMÁNY

Jer 3, 25b

Vétkeztünk az Úr, a mi Istenünk ellen, mi és atyáink, ifjúságunktól kezdve mindmáig; és nem hallgattunk az Úrnak, a mi Istenünknek szavára.

Délután

RÖVID OLVASMÁNY

{r}Iz 58, 1-2{/r}

Kiálts teli torokból, ne kíméld magad, emeld föl hangodat, mint a harsona! Hirdesd népemnek hűtlenségét, Jákob házának bűneit! Mert hiszen napról napra keresnek, és szeretnék megismerni útjaimat, mint olyan nemzet, amely az igazsághoz szabja tetteit, és nem hagyja el Istenének törvényét.

SZERDA Délelőtt

RÖVID OLVASMÁNY

Ez 18, 30b-32

Térjetek meg, és forduljatok el bűneitektől, ne vigyenek titeket többé romlásba! Vessetek el magatoktól minden bűnt, amit ellenem elkövettetek, szerezzetek magatoknak új szívet és új lelket! Miért is halnátok meg, Izrael háza? Nem lelem én örömömet a halálban – mondja az Úr, az Isten. Térjetek hát meg, és éljetek!

Délben

RÖVID OLVASMÁNY

Zak 1, 3b-4b

Térjetek vissza hozzám, és én is visszatérek hozzátok – mondja a Seregek Ura. Ne legyetek olyanok, mint atyáitok, akikhez így beszéltek a régi próféták: Forduljatok el gonosz utaitoktól és gonosz tetteitektől!

Délután

RÖVID OLVASMÁNY

Dán 4, 24b

Váltsd meg bűneidet az igazságosságot gyakorolva, és gonoszságaidat az elnyomottak iránt irgalmat gyakorolva! Akkor talán tovább tarthat jó sorod.

CSÜTÖRTÖK Délelőtt

RÖVID OLVASMÁNY

{r}Iz 55, 6-7{/r}

Keressétek az Urat, amíg megtaláljátok, hívjátok segítségül, amíg közel van! Hagyja el útját a gonosz, és gondolatait a bűnös; térjen vissza az Úrhoz, mert megkönyörül rajta, Istenünkhöz, mert bőkezű a megbocsátásban!

Délben

RÖVID OLVASMÁNY

{r}MTörv 30, 2-3a{/r}

Ha gyermekeiddel együtt szíved, lelked mélyéből megtérsz az Úrhoz, a te Istenedhez, s hallgatsz mindenben a szavára, ahogy ma megparancsoltam neked: az Úr, a te Istened változtat sorsodon, megkönyörül rajtad.

Délután

RÖVID OLVASMÁNY

{r}Zsid 10, 35-36{/r}

Ne veszítsétek el bizalmatokat, hiszen nagy jutalom jár érte. Állhatatosnak kell lennetek, hogy az Isten akaratát teljesítsétek, és az ígéretet elnyerjétek.

PÉNTEK Délelőtt

RÖVID OLVASMÁNY

{r}Iz 55, 3{/r}

Fordítsátok ide a fületek, és gyertek ide hozzám: hallgassatok rám, és élni fog lelketek. Örök szövetséget kötök veletek a Dávidnak megígért irgalom jegyében.

Délben

RÖVID OLVASMÁNY

Vö. {r}Jer 3, 12. 14a{/r}

Térjetek meg – mondja az Úr. Nem haragszom többé rátok, hiszen irgalmas vagyok, és nem haragszom mindvégig. Térjetek vissza hozzám, elpártolt fiaim – mondja az Úr.

Délután

RÖVID OLVASMÁNY

{r}Jak 1, 27{/r}

Az Isten és az Atya szemében ez az igazi, tiszta vallásosság: meglátogatni nyomorukban az árvákat és az özvegyeket, és tisztán maradni a világ szennyétől.

SZOMBAT Délelőtt

RÖVID OLVASMÁNY

{r}Jel 3, 19-20{/r}

Akiket szeretek, azokat korholom és fenyítem. Buzdulj fel, és tarts bűnbánatot! Nézd, az ajtóban állok, és kopogok. Aki meghallja szavam, és ajtót nyit, bemegyek hozzá, vele eszem, ő meg velem.

Délben

RÖVID OLVASMÁNY

{r}Iz 44, 21-22{/r}

Gondolj arra, hogy szolgám vagy, Izrael! Én alkottalak, a szolgám vagy. Nem feledkezem el rólad. Elsöpröm gonoszságaidat, mint a felhőt, és vétkeidet, mint a ködöt. Térj vissza hozzám: megváltottalak!

Délután

RÖVID OLVASMÁNY

Gal 6, 7b-8

Isten nem hagy magából gúnyt űzni. Amit az ember vet, azt is aratja. Aki tehát test szerint vet, testéből is arat majd romlást. Aki ellenben a lélek szerint vet, lelkéből arat örök életet.

NAGYBÖJT 5. HETE VASÁRNAP Délelőtt

RÖVID OLVASMÁNY

{r}2 Kor 4, 10-11{/r}

Testünkben folyton-folyvást viseljük Jézus szenvedését, hogy egyszer Jézus élete is megnyilvánuljon testünkön. Életünkben állandóan ki vagyunk téve a halálnak Jézusért, hogy majd Jézus élete is nyilvánvaló legyen testünkön.

Délben

RÖVID OLVASMÁNY

1 Pét 4, 13-14

Szeretteim, örüljetek, hogy részetek lehet Krisztus szenvedéseiben, hogy dicsősége megnyilvánulása napján majd ujjongva örülhessetek. Boldogok vagytok, ha Krisztus nevéért szidnak benneteket, mert a dicsőség Lelke, vagyis az Isten Lelke lebeg fölöttetek.

Délután

RÖVID OLVASMÁNY

1 Pét 5, 10-11

A minden kegyelem Istene, aki Jézus Krisztusban örök dicsőségre hívott meg benneteket, rövid szenvedés után maga fog majd titeket tökéletessé tenni, megerősíteni, megszilárdítani és biztos alapra helyezni. Neki legyen dicsőség, és övé legyen az uralom örökkön-örökké! Ámen.

HÉTFŐ Délelőtt

RÖVID OLVASMÁNY

{r}Ez 33, 10. 11a{/r}

Gonoszságaink és bűneink ránk nehezednek, elveszünk miattuk. Hogy is maradhatnánk életben? Amint igaz, hogy élek – mondja az Úr, az Isten_–, nem lelem kedvemet az istentelen halálában. Inkább annak örülök, ha az istentelen letér útjáról, és él.

Délben

RÖVID OLVASMÁNY

Jer 18, 20b

Emlékezzél! A színed elé álltam, hogy közbenjárjak értük, és elhárítsam a haragodat róluk!

Délután

RÖVID OLVASMÁNY

Jer 31, 2. 3b. 4a

Ezt mondja az Úr: Kegyelmet talált a pusztában a kardtól megmenekült nép: Izrael nyugalma felé tart. Örök szeretettel szerettelek, azért megőriztem irántad irgalmasságomat. Újra fölépítelek, és te fölépülsz, Izrael szűzi leánya.

KEDD Délelőtt

RÖVID OLVASMÁNY

{r}1 Kor 1, 18-19{/r}

A keresztről szóló tanítás azoknak, akik elvesznek, balgaság ugyan, de nekünk, akik üdvözülünk, Isten ereje. Hiszen a Szentírás így szól: Lerontom a bölcsek bölcsességét, s az okosak okosságát meghiúsítom.

Délben

RÖVID OLVASMÁNY

{r}1 Kor 1, 22-24 {/r}

A zsidók csodajeleket kívánnak, a görögök bölcsességet követelnek, mi azonban a megfeszített Krisztust hirdetjük. Ő a zsidóknak ugyan botrány, a pogányoknak meg balgaság, a meghívottaknak azonban, akár zsidók, akár görögök: Krisztus Isten ereje és Isten bölcsessége.

Délután

RÖVID OLVASMÁNY

{r}1 Kor 1, 25-27a{/r}

Istennek a „balgasága” bölcsebb az embereknél, és Istennek a „gyengesége” erősebb az embereknél. Isten azt választotta ki, ami a világ szemében balga, hogy megszégyenítse a bölcseket.

SZERDA Délelőtt

RÖVID OLVASMÁNY

Vö. {r}1 Tim 2, 4-6{/r}

Üdvözítő Istenünk azt akarja, hogy minden ember üdvözüljön, és eljusson az igazság ismeretére. Hiszen egy az Isten, s egy a közvetítő Isten és ember között: az ember Krisztus Jézus, aki váltságul adta magát mindenkiért, és tanúságot tett a meghatározott időben.

Délben

RÖVID OLVASMÁNY

{r}Róm 15, 3{/r}

Krisztus sem a maga javát kereste, hanem ahogy írva van róla: Gyalázóid szidalmai rám hullottak.

Délután

RÖVID OLVASMÁNY

{r}Zsid 9, 28{/r}

Krisztus egyszer áldozta fel magát, hogy sokaknak bűnét elvegye. Másodszor nem a bűn miatt jelenik meg, hanem azok üdvözítéséért, akik rá várnak.

CSÜTÖRTÖK Délelőtt

RÖVID OLVASMÁNY

{r}Zsid 4, 14-15{/r}

Mivel olyan kiváló főpapunk van, aki áthatolt az egeken, Jézus, az Isten Fia, legyünk állhatatosak a hitvallásban. Főpapunk ugyanis nem olyan, hogy ne tudna együtt érezni gyengeségeinkkel, hanem olyan, aki hozzánk hasonlóan mindenben kísértést szenvedett, a bűntől azonban ment maradt.

Délben

RÖVID OLVASMÁNY

{r}Zsid 7, 26-27{/r}

Ilyen főpap kellett nekünk: szent, ártatlan, feddhetetlen, a bűnösöktől elkülönített, aki fölségesebb az egeknél. Ő nem szorul rá, mint a többi főpap, hogy naponként először a saját vétkeiért mutasson be áldozatot, s csak azután a nép bűneiért. Egyszer s mindenkorra megtette ezt, amikor magát feláldozta.

Délután

RÖVID OLVASMÁNY

{r}Zsid 9, 11-12{/r}

Krisztus a ránk váró javak főpapjaként jelent meg, s belépett abba a nagyobb és tökéletesebb sátorba, amelyet nem ember keze alkotott, vagyis nem ebből a világból való. Nem a bakok vagy borjak vérével, hanem saját vérével lépett be egyszer s mindenkorra a szentélybe, és örök megváltást szerzett.

PÉNTEK Délelőtt

RÖVID OLVASMÁNY

{r}Iz 53, 2-3{/r}

Úgy nőtt fel előttünk, mint a hajtás, és mint a gyökér a szomjas földből. Nem volt sem szép, sem ékes (hiszen láttuk), s külsejére nézve nem volt vonzó. Megvetett volt, utolsó az emberek között, a fájdalmak férfia, aki tudta, mi a szenvedés; olyan, aki elől iszonyattal eltakarjuk arcunkat, megvetett, akit bizony nem becsültünk sokra.

Délben

RÖVID OLVASMÁNY

{r}Iz 53, 4-5{/r}

Bár a mi betegségeinket viselte, és a mi fájdalmaink nehezedtek rá, mégis Istentől megvertnek néztük, olyannak, akire lesújtott az Isten, és akit megalázott. Igen, a mi bűneinkért szúrták át, a mi gonoszságainkért törték össze; a mi békességünkért érte utol a büntetés, az ő sebei szereztek nekünk gyógyulást.

Délután

RÖVID OLVASMÁNY

{r}Iz 53, 6-7{/r}

Mi mindnyájan, mint a juhok, tévelyegtünk, ki-ki a maga útjára tért, és az Úr mégis az ő vállára rakta mindnyájunk gonoszságát. Megkínozták, s ő alázattal elviselte, nem nyitotta ki a száját. Mint a juh, amelyet leölésre visznek, vagy mint a bárány elnémul nyírója előtt, ő sem nyitotta ki a száját.

SZOMBAT Délelőtt

RÖVID OLVASMÁNY

{r}1 Jn 1, 8-9{/r}

Ha azt állítjuk, hogy nincs bűnünk, saját magunkat vezetjük félre, és nincs meg bennünk az igazság. Ha megvalljuk bűneinket, akkor, mivel jó és igazságos, megbocsátja bűneinket, és minden gonoszságtól megtisztít minket.

Délben

RÖVID OLVASMÁNY

1 Jn 2, 1b-2

Van szószólónk az Atyánál: Jézus Krisztus, az Igaz. Ő az engesztelő áldozat bűneinkért, nemcsak a mieinkért, hanem az egész világ bűneiért is.

Délután

RÖVID OLVASMÁNY

1 Jn 2, 8b-10

Már oszladozik a sötétség, és világít az igazi világosság. Aki azt állítja, hogy a világosságban él, de gyűlöli testvérét, az még mindig a sötétségben jár. Aki szereti testvérét, már eljutott a világosságra, s nem szolgál botrányul másoknak.

BEFEJEZŐ IMAÓRA

Himnusz az I., III. és V. héten: Immár a nap leáldozott. A többi héten: Krisztus, tündöklő nappalunk.

IMÁDSÁGRA HÍVÁS

Vasárnapi és köznapi zsolozsmában:

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Az Imádságra hívás zsoltára, mint az Általános részben.

Amikor elmondtuk és megismételtük a második antifónát, a 94. zsoltár negyedik szakasza e szavakkal kezdődik:mint Meribánál.

REGGELI DICSÉRET

HIMNUSZ

Vasárnapi zsolozsmában:

Térdelve mondjunk hő imát,

zengjünk bűnbánó éneket,

tartsák fel forró könnyeink

a vétket torló szent kezet!

Sok rosszat tettünk, Istenünk,

megsértve nagy jóvoltodat,

a mennyből mégis nyújtsd felénk

irgalmat osztó jobbodat!

Az emberszívet ismered:

esendő, mégis gyermeked:

ne vess el minket, kérlelünk,

hogy áldjuk érte szent neved!

Ne tartsd számon rossz tetteink,

s a jót növelve úgy vezess,

hogy elnyerjük tetszésedet,

most és örökkön át szeress!

Boldog Háromság, légy velünk,

osztatlan Egység, add nekünk:

teremjen jó gyümölcsöket

nagyböjti önmérsékletünk! Ámen.

Köznapi zsolozsmában:

Üdvösség napja, Krisztusunk,

hasítsd szét vakságunk ködét,

hogy felragyogjon az erény,

midőn reánk nappalt hozol.

Adtál üdvünkre szent időt,

adj hát bűnbánó szívet is,

hogy jóságod térítse meg,

kiket sokáig tűrt kegyed.

Hadd vezekeljünk némiképp

a bűnbocsánat díjaként:

hisz bűneink bármily nagyok:

csodás irgalmad még nagyobb.

Jön már a nap, fényes napod,

és minden újra felvirít;

mi is vigadjunk boldogan,

hogy szent kegyelmed ránk ragyog.

A nagy mindenség téged áld,

kegyes Háromság, és imád,

bocsánatodban újulók,

mi is mondjunk új éneket! Ámen.

HAMVAZÓSZERDA

Zsoltárok: IV. hét

REGGELI DICSÉRET

Zsoltárok és kantikum antifónáikkal együtt, vehetők a III. hét péntekjéről.

RÖVID OLVASMÁNY

{r}MTörv 7, 6. 8-9{/r}

Téged választott ki az Úr, a te Istened, a föld népei közül a maga népének. Mivel szeretett benneteket az Úr, és megtartja esküjét, amelyet atyáitoknak tett, azért vezetett ki erős kézzel, és szabadított ki a szolgaság házából, a fáraónak, Egyiptom királyának kezéből. Ismerd hát föl, hogy az Úr, a te Istened az igaz Isten, a hűséges Isten, aki szövetségét és szeretetét az ezredik nemzedékig megőrzi azok iránt, akik szeretik őt, és megtartják parancsait!

RÖVID VÁLASZOS ÉNEK

Megment ő engem {*} A vadászok tőrétől.

Megment ő engem {*} A vadászok tőrétől.

És a gonosz beszédtől. {*}

A vadászok tőrétől.

Dicsőség az Atyának, a Fiúnak és a Szentléleknek.

Megment ő engem {*} A vadászok tőrétől.

Benedictus-ant. Amikor böjtöltök, ne öltsetek olyan ábrázatot, mint a képmutatók.

FOHÁSZOK

Adjunk hálát az Atyaistennek, aki ma megajándékozott minket a Nagyböjt kezdetével. Kérjük, hogy ebben a szent időben töltsön el, és működjék bennünk a Szentlélek, tisztítsa meg szívünket, és erősítsen meg a szeretetben. Könyörögve mondjuk:

Urunk, add nekünk Szentlelkedet!

Add, hogy töltekezzünk minden igével,

amely a te ajkadról származik!

Urunk, add nekünk Szentlelkedet!

Engedd, hogy ne csak a nagy jelentőségű dolgokban gyakoroljuk a szeretetet,

hanem életünk megszokott körülményei között is!

Urunk, add nekünk Szentlelkedet!

Add, hogy le tudjunk mondani a nem szükséges dolgokról,

és így segítségére tudjunk sietni nélkülöző testvéreinknek!

Urunk, add nekünk Szentlelkedet!

Add, hogy a testi önmegtagadás gyakorlásával Fiad kínszenvedését a mi életünkben is megéljük,

hiszen az ő Testének élő tagjaivá tettél bennünket!

Urunk, add nekünk Szentlelkedet!

Könyörgés

Engedd, Istenünk, hogy a keresztény élet küzdelmét szent böjtöléssel kezdjük, és az önmegtagadás áldozatait vállalva szembeszálljunk lelkünk ellenségével.

ESTI DICSÉRET

RÖVID OLVASMÁNY

Fil 2, 12b-15a

Félve-remegve munkáljátok üdvösségeteket: hiszen Isten maga ébreszti bennetek a szándékot, s hajtja végre a tettet tetszésének megfelelően. Zúgolódás és huzavona nélkül tegyetek meg mindent, hogy kifogástalanok és tiszták legyetek, Istennek ártatlan gyermekei.

RÖVID VÁLASZOS ÉNEK

Így szóltam: Uram, {*} Könyörülj rajtam!

Így szóltam: Uram, {*} Könyörülj rajtam!

Gyógyíts meg engem, mert vétkeztem ellened. {*}

Könyörülj rajtam!

Dicsőség az Atyának, a Fiúnak és a Szentléleknek.

Így szóltam: Uram, {*} Könyörülj rajtam!

Magnificat-ant. Úgy adj alamizsnát, hogy ne tudja a bal kezed, mit tesz a jobb.

FOHÁSZOK

Dicsőség és tisztelet Istennek, aki népével Krisztus vérében új és örök szövetséget kötött, és megújítja azt az oltár áldozatában. Forduljunk hozzá:

Urunk, áldd meg népedet!

Irányítsd, Urunk, akaratod szerint a népek és vezetőik gondolkodását,

hogy őszintén törekedjenek mindnyájunk közös javára!

Urunk, áldd meg népedet!

Növeld azok buzgóságát, akik mindent elhagytak, és követték Krisztust,

hogy tanúságot tegyenek az emberek előtt Egyházad szentségéről!

Urunk, áldd meg népedet!

Te a magad hasonlatosságára alkottál minden embert,

add, hogy megszűnjék minden jogtalan megkülönböztetés ember és ember között!

Urunk, áldd meg népedet!

Vezess vissza minden tévelygőt barátságodhoz és az igazsághoz,

minket pedig taníts meg arra, hogy segítségükre legyünk!

Urunk, áldd meg népedet!

Fogadd be az elhunytakat dicsőségedbe,

hogy mindörökre dicsérjenek téged!

Urunk, áldd meg népedet!

CSÜTÖRTÖK, HAMVAZÓSZERDA UTÁN

REGGELI DICSÉRET

RÖVID OLVASMÁNY

Vö. {r}1 Kir 8, 51-53a{/r}

A te néped és tulajdonod vagyunk, Urunk. Tartsd nyitva szemed szolgádnak és népednek könyörgésére, s hallgass meg minket mindenben, amiért csak hozzád kiáltunk! Hisz kiválasztottál minket magadnak a föld népei közül.

Benedictus-ant. Aki követni akar, tagadja meg magát, vegye vállára keresztjét, és kövessen, mondja az Úr.

FOHÁSZOK

Magasztaljuk jóságos Istenünket, aki Krisztusban kinyilatkoztatta magát. Kérjük teljes szívünkből:

Urunk, emlékezz, hogy a gyermekeid vagyunk!

Add egyre mélyebben megismernünk Egyházad szent titkát,

hogy az üdvösség minél hatékonyabb eszköze legyen számunkra és minden ember számára!

Urunk, emlékezz, hogy a gyermekeid vagyunk!

Emberszerető Istenünk, segíts, hogy elő tudjuk mozdítani az emberi közösség fejlődését,

és mindenben szemünk előtt tartsuk országod ügyét!

Urunk, emlékezz, hogy a gyermekeid vagyunk!

Add, hogy szomjúságunkban Krisztushoz siessünk,

aki élő vízforrás lett számunkra!

Urunk, emlékezz, hogy a gyermekeid vagyunk!

Bocsásd meg bűneinket,

és irányítsd lépteinket az igazságosság és őszinteség útjára!

Urunk, emlékezz, hogy a gyermekeid vagyunk!

Könyörgés

Kérünk, Istenünk, cselekedeteinket előzd meg sugallatoddal, és kísérd segítségeddel, hogy minden munkánkat mindig veled kezdjük, és amit elkezdtünk, segítségeddel be is fejezzük.

ESTI DICSÉRET

RÖVID OLVASMÁNY

{r}Jak 4, 7-8. 10{/r}

Vessétek alá magatokat az Istennek, szálljatok szembe a sátánnal, és elfut előletek. Közeledjetek az Istenhez, s majd ő is közeledik hozzátok. Mossátok tisztára kezeteket, bűnösök, és tisztítsátok meg szíveteket, megosztott lelkűek. Alázkodjatok meg az Úr előtt, és akkor megdicsőít benneteket.

Magnificat-ant. Aki értem elveszíti életét, megtalálja azt mindörökre, mondja az Úr.

FOHÁSZOK

Magasztaljuk irgalmas Istenünket, aki megvilágosít a Szentlélek kegyelmével, hogy tetteinkben ragyogjon a hit és az életszentség. Imádkozva mondjuk:

Urunk, éltesd kegyelmeddel népedet!

Urunk, te vagy minden szentség forrása és szerzője; az Eukarisztia szent titka által kapcsold bensőségesebben Krisztushoz a püspököket, a papokat és a szerpapokat,

hogy napról napra felszítsák a kegyelmet, amelyet a kézfeltétellel nyertek!

Urunk, éltesd kegyelmeddel népedet!

Tanítsd híveidet, hogy méltón és tevékenyen járuljanak Krisztus oltárához, fogadják tanítását, vegyék szent testét,

és amit a hit és az Oltáriszentség által nyertek, azt őrizzék meg életükben és cselekedeteikben!

Urunk, éltesd kegyelmeddel népedet!

Add, hogy felismerjük minden emberben a megváltott élet méltóságát, amelyet Krisztus szerzett drága vére árán,

és tartsuk tiszteletben testvéreink lelkiismereti szabadságát!

Urunk, éltesd kegyelmeddel népedet!

Add, hogy az emberek mérsékeljék a földi javak utáni mohó vágyakozásukat,

és törődjenek a szükséget szenvedőkkel!

Urunk, éltesd kegyelmeddel népedet!

Könyörülj a híveken, akiket ma szólítottál ki ebből az életből,

és add meg nekik az örök boldogság nyugalmát!

Urunk, éltesd kegyelmeddel népedet!

PÉNTEK, HAMVAZÓSZERDA UTÁN

REGGELI DICSÉRET

RÖVID OLVASMÁNY

Iz 53, 11b-12

Szenvedésével sokakat megigazulttá tesz szolgám, mivel gonoszságaikat magára vállalta. Ezért osztályrészül sokakat adok neki, és a hatalmasok lesznek a zsákmánya, amiért életét halálra adta, és a gonosztevők közé sorolták, noha sokak vétkeit hordozta, és közben imádkozott a bűnösökért.

Benedictus-ant. Ha mezítelent látsz, öltöztesd föl, és ne fordulj el embertársad elől! Akkor majd felragyog világosságod, mint a hajnal, és előtted halad majd igazságod.

FOHÁSZOK

Kérjük üdvözítő Krisztusunkat, aki halála és feltámadása által megváltott bennünket:

Urunk, könyörülj rajtunk!

Aki felmentél Jeruzsálembe, hogy vállald a szenvedést, és így juss a feltámadás dicsőségébe,

vezesd el Egyházadat az örök Húsvétra!

Urunk, könyörülj rajtunk!

Aki a kereszten magasba emelve úgy akartad, hogy oldaladat megnyissa a katona lándzsája,

gyógyítsd meg sebeinket!

Urunk, könyörülj rajtunk!

Aki keresztfádat az élet fájává tetted,

add gyümölcseit bőkezűen azoknak, akik a keresztségben újjászülettek!

Urunk, könyörülj rajtunk!

Aki a keresztfán függve irgalmaztál a bűnbánó gonosztevőnek,

bocsáss meg nekünk is, bűnös szolgáidnak!

Urunk, könyörülj rajtunk!

Könyörgés

Urunk, Istenünk, kísérd kegyelmeddel bűnbánati cselekedeteinket a Nagyböjt kezdetén. Add, hogy külső önmegtagadásainkat lelki megújulással tegyük teljessé.

ESTI DICSÉRET

RÖVID OLVASMÁNY

{r}Jak 5, 16. 19-20{/r}

Valljátok meg egymásnak bűneiteket, és imádkozzatok egymásért, hogy meggyógyuljatok. Igen hathatós az igaz ember buzgó könyörgése. Testvéreim, ha valaki közületek letér az igazság útjáról, és akad, aki visszatéríti, az tudja meg, hogy aki a bűnöst letéríti a tévelygés útjáról, megmenti lelkét a haláltól, és tömérdek bűnre fátyolt borít.

Magnificat-ant. Azokban a napokban, amikor elviszik a vőlegényt, a menyegzős lakoma résztvevői böjtölni fognak.

FOHÁSZOK

Imádjuk az emberi nem Megváltóját, aki halálával legyőzte a halált, és feltámadásával újjáalkotta az életet. Kérjük alázatos lélekkel:

Szenteld meg népedet, amelyet véreddel megváltottál!

Isteni Megváltónk, engedd, hogy a bűnbánattal szorosabban kapcsolódjunk szenvedésedhez,

és így eljussunk a feltámadás dicsőségére!

Szenteld meg népedet, amelyet véreddel megváltottál!

Engedd, hogy elnyerjük Édesanyádnak, a szomorúak vigasztalójának pártfogását,

és erősítsük a szomorkodókat azzal a vigasztalással, amellyel te erősítesz minket!

Szenteld meg népedet, amelyet véreddel megváltottál!

Add meg híveidnek, hogy megpróbáltatásaik által szenvedésed részeseivé legyenek,

s így valósuljon meg bennük megváltásod!

Szenteld meg népedet, amelyet véreddel megváltottál!

Te megaláztad magad, és engedelmes lettél a halálig, mégpedig a kereszthalálig,

növeld szolgáidban az engedelmességet és a türelmet!

Szenteld meg népedet, amelyet véreddel megváltottál!

Elhunyt testvéreinket részesítsd tested dicsőséges feltámadásában,

és egykor tégy minket is társaikká!

Szenteld meg népedet, amelyet véreddel megváltottál!

SZOMBAT HAMVAZÓSZERDA UTÁN

REGGELI DICSÉRET

RÖVID OLVASMÁNY

{r}Iz 1, 16-18{/r}

Mosdjatok meg, s tisztuljatok meg! El gonosz tetteitekkel színem elől, ne tegyetek többé rosszat! Tanuljatok meg jót tenni: keressétek az igazságot, segítsétek az elnyomottakat, szolgáltassatok igazságot az árvának, s védelmezzétek az özvegyet! Aztán gyertek, s szálljatok velem perbe! – mondja az Úr. Ha olyanok volnának is bűneitek, mint a skarlát, fehérek lesznek, mint a hó; és ha olyan vörösek is, mint a bíbor, olyanok lesznek, mint a gyapjú.

Benedictus-ant. A mennyben gyűjtsetek kincset, ahol nem rágja moly, és nem marja rozsda.

FOHÁSZOK

Mindig és mindenütt adjunk hálát Krisztus Urunknak, aki üdvözít bennünket, és kérjük bizalommal:

Urunk, siess segítségünkre kegyelmeddel!

Add, hogy tisztán meg tudjuk őrizni testünket,

és így lakást vehessen benne a Szentlélek!

Urunk, siess segítségünkre kegyelmeddel!

Taníts arra, hogy már kora reggeltől testvéreink szolgálatára szenteljük magunkat,

és egész nap mindenben teljesítsük akaratodat!

Urunk, siess segítségünkre kegyelmeddel!

Add, hogy az örök életre megmaradó kenyeret keressük,

amelyet te adsz nekünk!

Urunk, siess segítségünkre kegyelmeddel!

Járjon közben értünk Édesanyád, a bűnösök menedéke,

hogy jóságosan megbocsásd bűneinket!

Urunk, siess segítségünkre kegyelmeddel!

Könyörgés

Mindenható, örök Isten, tekints ránk irgalmasan, mert gyöngék vagyunk. Nyújtsd felénk védelmező jobbodat, és oltalmazz minket.

NAGYBÖJT I. VASÁRNAPJA

Zsoltáros rész, I. hét

I. ESTI DICSÉRET

HIMNUSZ

Ant. 1Alázatos lélekkel és töredelmes szívvel kérünk, Urunk, Istenünk, fogadj el minket, és legyen kedves ma színed előtt áldozatunk.

Zsoltárok és kantikum az I. hét vasárnapjáról.

Ant. 2Ha szólítod, az Úr válaszol; könyörgő szavadra így felel: Nézd, itt vagyok!

Ant. 3Krisztus meghalt a bűnökért, az Igaz a bűnösökért, hogy az Istenhez vezessen minket; a test szerint ugyan megölték, de a lélek szerint életre kelt.

RÖVID OLVASMÁNY

{r}2 Kor 6, 1-4a{/r}

Figyelmeztetünk titeket: használjátok fel az Isten kegyelmét. Azt mondja ugyanis: A kellő időben meghallgatlak, s az üdvösség napján segítek rajtad. Íme, most van a kellő idő, most van az üdvösség napja! Senkinek sem okozunk semmiféle botrányt, hogy ne becsmérelhessék szolgálatunkat. Ehelyett mindenben úgy viselkedünk, mint Isten szolgája.

RÖVID VÁLASZOS ÉNEK

Figyelj reánk, Urunk, és irgalmazz, {*} Mert vétkeztünk ellened.

Figyelj reánk, Urunk, és irgalmazz, {*} Mert vétkeztünk ellened.

Krisztus, hallgasd meg a hozzád könyörgők szavát! {*}

Mert vétkeztünk ellened.

Dicsőség az Atyának, a Fiúnak és a Szentléleknek.

Figyelj reánk, Urunk, és irgalmazz, {*} Mert vétkeztünk ellened.

Magnificat-ant.

A évbenA Lélek a pusztába vitte Jézust, hogy a sátán megkísértse. Negyven nap és negyven éjjel böjtölt, végül megéhezett.

B évbenJézus negyven napig kinn volt a pusztában és megkísértette a sátán. Vadállatokkal volt együtt és angyalok szolgáltak neki.

C évbenJézus Szentlélektől eltelve eltávozott a Jordán folyótól, és a Lélek ösztönzésére a pusztába vonult negyven napra. Itt megkísértette őt a sátán.

FOHÁSZOK

Dicsőítsük Krisztus Urunkat, tanítónkat, példaképünket és testvérünket, és kérve kérjük:

Urunk, adj életet népednek!

Krisztus, te a bűnt kivéve mindenben hasonlóvá lettél hozzánk, add, hogy örvendezni tudjunk az örvendezőkkel, és sírni a sírókkal,

és napról napra növekedjék bennünk a szeretet!

Urunk, adj életet népednek!

Engedd, hogy az éhezőkben neked nyújtsunk táplálékot,

és a szomjazókban téged üdítsünk fel!

Urunk, adj életet népednek!

Te Lázárt a halál álmából keltetted fel,

add, hogy akik bűneik miatt lelkileg halottak, a hit és a bűnbánat által életre keljenek!

Urunk, adj életet népednek!

Engedd, hogy a Boldogságos Szűz Mária és a szentek példája nyomán,

sokan és minél tökéletesebben kövessenek téged!

Urunk, adj életet népednek!

Add, hogy a te dicsőségedben támadjanak fel a megholtak,

és örökre élvezzék szeretetedet!

Urunk, adj életet népednek!

Könyörgés

Mindenható Istenünk, add kegyelmedet, hogy a nagyböjti szent időszak évenként visszatérő gyakorlatai által egyre jobban megismerjük Krisztus életének titkait, és méltó keresztény életünkkel igazodjunk hozzá.

REGGELI DICSÉRET

HIMNUSZ (36. oldal Térdelve mondjunk).

Ant. 1Neked mondok áldást, Uram, amíg csak élek; a te nevedben tárom imára kezemet.

Zsoltárok és kantikum az I. hét vasárnapjáról.

Ant. 2Dicsérjétek és magasztaljátok Istent örökké!

Ant. 3Népében az Úr kedvét találja, és a megalázottakat diadallal koszorúzza.

RÖVID OLVASMÁNY

{r}Neh 8, 9. 10{/r}

Ez a nap az Úrnak, a mi Istenünknek van szentelve. Ne szomorkodjatok hát, és ne sírjatok! Ez a nap ugyanis szent a mi Urunknak. Ne szomorkodjatok, hiszen az Úrban való öröm a mi erősségünk!

RÖVID VÁLASZOS ÉNEK

Krisztus, az élő Isten Fia, {*} Irgalmazz nekünk.

Krisztus, az élő Isten Fia, {*} Irgalmazz nekünk.

Akit a mi gonoszságainkért törtek össze. {*}

Irgalmazz nekünk.

Dicsőség az Atyának, a Fiúnak és a Szentléleknek.

Krisztus, az élő Isten Fia, {*} Irgalmazz nekünk.

Benedictus-ant.

A évbenNemcsak kenyérrel él az ember, hanem minden igével is, amely Isten szájából származik.

B évbenJézus Galileába ment és így hirdette az Isten evangéliumát: „Betelt az idő, közel van az Isten országa. Térjetek meg és higgyetek az evangéliumban.”

C évbenEzekben a napokban Jézus nem evett semmit sem, de végül is megéhezett.

FOHÁSZOK

Áldjuk Megváltónkat, aki ezt az üdvösséges időt jóságosan kiérdemelte nekünk, és könyörögve kérjük:

Teremts új lelket bennünk, Istenünk!

Krisztus, Életünk, aki úgy akartad, hogy a keresztségben titokzatos módon eltemetkezzünk, és egyben fel is támadjunk veled,

add, hogy a mai napon ezt az új életet éljük!

Teremts új lelket bennünk, Istenünk!

Urunk, te mindenkivel jót tettél,

add, hogy embertársaink közös javát mi is szívünkön viseljük!

Teremts új lelket bennünk, Istenünk!

Add, hogy egyetértő lélekkel úgy működjünk közre a földi haza építésében,

hogy ugyanakkor mennyei hazánk felé is törekedjünk!

Teremts új lelket bennünk, Istenünk!

Testi-lelki Orvosunk, gyógyítsd meg szívünk sebeit,

és segíts minket állandóan az életszentség útján!

Teremts új lelket bennünk, Istenünk!

Könyörgés mint az első esti dicséretben.

II. ESTI DICSÉRET

HIMNUSZ.

Ant. 1Uradat, Istenedet imádd, és csak neki szolgálj!

Zsoltárok és kantikum az I. hét vasárnapjáról.

Ant. 2Most van a kellő idő, most van az üdvösség napja!

Ant. 3Most felmegyünk Jeruzsálembe, s beteljesedik minden, amit az Emberfiáról megjövendöltek.

RÖVID OLVASMÁNY

{r}1 Kor 9, 24-25{/r}

A pályán küzdők mind futnak ugyan, de a díjat csak egy nyeri el. Úgy fussatok, hogy elnyerjétek! A versenyzők valamennyien megtartóztató életet élnek, minden tekintetben. Ők hervadó koszorúért, mi pedig hervadhatatlanért.

RÖVID VÁLASZOS ÉNEK

Figyelj reánk, Urunk, és irgalmazz, {*} Mert vétkeztünk ellened.

Figyelj reánk, Urunk, és irgalmazz, {*} Mert vétkeztünk ellened.

Krisztus, hallgasd meg a hozzád könyörgők szavát! {*}

Mert vétkeztünk ellened.

Dicsőség az Atyának, a Fiúnak és a Szentléleknek.

Figyelj reánk, Urunk, és irgalmazz, {*} Mert vétkeztünk ellened.

Magnificat-ant.

A évbenJézus így szólt: Takarodj, sátán mert írva van: „Uradat, Istenedet imádd, s csak neki szolgálj!” És angyalok jöttek, és szolgáltak neki.

B évbenVirrassz fölöttünk, örök Üdvözítő, hogy el ne ragadjon minket a ravasz kísértő, mert te lettél számunkra az örök segítő.

C évbenMiután a sátán ezekkel a kísértésekkel hiába próbálkozott, egy időre elhagyta Jézust.

FOHÁSZOK

Dicséret Istenünknek, az Atyának, aki azt akarja, hogy választott népe romolhatatlanságban újjászülessék örökké megmaradó Igéje által. Kérjük könyörögve:

Istenünk, mutasd meg jóságodat néped iránt!

Irgalmas Istenünk, hallgasd meg könyörgésünket, amelyet egész népedért terjesztünk eléd,

hogy tanításodat a földi tápláléknál többre becsülje!

Istenünk, mutasd meg jóságodat néped iránt!

Taníts arra, hogy népünket és minden embert megkülönböztetés nélkül őszinte és tevékeny szeretettel szeressünk,

és így mindnyájan előrehaladjunk békességben és minden jóban!

Istenünk, mutasd meg jóságodat néped iránt!

Tekints azokra, akik a keresztségben újjászülettek,

hogy belőlük, mint élő kövekből épüljön számodra a lelkek temploma!

Istenünk, mutasd meg jóságodat néped iránt!

Jónás igehirdetésével bűnbánatra serkentetted Ninive lakóit,

fordítsd irgalmasan magadhoz igéiddel a bűnös szíveket!

Istenünk, mutasd meg jóságodat néped iránt!

Add, hogy a haldoklók reménykedve siessenek bírájuk, Krisztus elé,

és látásodnak örökre örvendezzenek!

Istenünk, mutasd meg jóságodat néped iránt!

HÉTFŐ

REGGELI DICSÉRET

RÖVID OLVASMÁNY

{r}Kiv 19, 4-6a{/r}

Magatok láttátok, hogy mintegy sasszárnyon hordoztalak benneteket, s ide hoztalak magamhoz. Ha tehát hallgattok szavamra, és megtartjátok szövetségemet, akkor az összes népek között különleges tulajdonommá teszlek benneteket, hiszen az egész föld az enyém. Papi királyságom és szent népem lesztek.

Benedictus-ant. Gyertek, Atyám áldottai, vegyétek birtokba a világ kezdetétől nektek készített országot!

FOHÁSZOK

A mi áldott Üdvözítőnk, Jézus Krisztus, halálával megnyitotta nekünk az üdvösség útját. Imádkozzunk hozzá:

Urunk, vezesd a helyes útra népedet!

Irgalmas Istenünk, aki a keresztségben új életet adtál nekünk,

add, hogy napról napra jobban hasonlítsunk hozzád!

Urunk, vezesd a helyes útra népedet!

Engedd, hogy ma jó szívvel örömet szerezzünk azoknak, akik rászorulnak segítségünkre,

és amíg őket gyámolítjuk, terád találjunk!

Urunk, vezesd a helyes útra népedet!

Add, hogy cselekedeteink jók, helyesek és igazak legyenek előtted,

és egész szívvel téged keressünk!

Urunk, vezesd a helyes útra népedet!

Bocsásd meg, amit házad népének egysége ellen vétettünk,

és engedd, hogy mindnyájan egy szív, egy lélek lehessünk!

Urunk, vezesd a helyes útra népedet!

Könyörgés

Üdvözítő Istenünk, téríts magadhoz minket, és oktass szent tanításoddal, hogy lelkünk javára váljék minden jó cselekedet, amellyel Húsvétra készülünk.

ESTI DICSÉRET

RÖVID OLVASMÁNY

{r}Róm 12, 1-2{/r}

Testvérek, Isten irgalmára kérlek benneteket: Adjátok testeteket élő, szent, Istennek tetsző áldozatul. Ez legyen szellemetek hódolata. Ne hasonuljatok a világhoz, hanem gondolkodástokban megújulva alakuljatok át, hogy felismerjétek, mi az Isten akarata, mi a helyes, mi a kedves előtte, és mi a tökéletes.

Magnificat-ant. Amit e legkisebb testvéreim közül eggyel is tettetek, velem tettétek, mondja az Úr.

FOHÁSZOK

Urunk, Jézus Krisztus megszabadította népét a bűntől. Kérjük alázattal:

Jézus, Dávid Fia, könyörülj rajtunk!

Szent Egyházadért könyörgünk hozzád, Krisztus, aki önmagadat adtad érte, hogy a keresztségben isteni szavaddal megtisztítva megszenteld,

újítsd meg állandóan, és tedd tisztává a bűnbánat által!

Jézus, Dávid Fia, könyörülj rajtunk!

Jó Mester, mutasd meg a fiataloknak azt az utat, amelyet mindegyiküknek szántál,

hogy azon járjanak, és útjuk jóra vezesse őket!

Jézus, Dávid Fia, könyörülj rajtunk!

Te, aki megszántál minden szenvedőt, erősítsd a reményt betegeinkben, és gyógyítsd meg őket,

minket pedig tégy készségessé, hogy segítségükre siessünk!

Jézus, Dávid Fia, könyörülj rajtunk!

Emlékeztess arra a méltóságra, amelyet a keresztséggel ajándékoztál nekünk,

hogy utáljuk a bűnt és mindig neked éljünk!

Jézus, Dávid Fia, könyörülj rajtunk!

Áraszd békességedet és dicsőségedet a megholtakra,

és add, hogy mi is meg ők is egykor veled uralkodjunk!

Jézus, Dávid Fia, könyörülj rajtunk!

KEDD

REGGELI DICSÉRET

RÖVID OLVASMÁNY

{r}Joel 2, 12-13{/r}

Térjetek vissza hozzám teljes szívetekből, böjtölve, sírva és gyászolva! A szíveteket szaggassátok meg, ne a ruhátokat! Térjetek vissza az Úrhoz, a ti Istenetekhez, mert jóságos és irgalmas, nagy a türelme, és csupa könyörület; utálja a gonoszságot.

Benedictus-ant. Uram, taníts meg minket imádkozni, mint ahogy János is megtanította tanítványait.

FOHÁSZOK

Áldjuk Krisztus Urunkat, aki mennyből alászállt kenyérként adta magát nekünk, és forduljunk hozzá kérésünkkel:

Krisztus, lelkünk kenyere és orvossága, erősíts minket!

Add, Urunk, hogy mi, akik részt veszünk a szentmise áldozati lakomáján,

a húsvéti áldozat minden gyümölcséből részesüljünk!

Krisztus, lelkünk kenyere és orvossága, erősíts minket!

Engedd, hogy megszívleljük, és készséges lélekkel magunkba fogadjuk igédet,

és így állhatatosságban termést hozzunk!

Krisztus, lelkünk kenyere és orvossága, erősíts minket!

Add, hogy a világ rendjének fejlesztésében készséges munkatársaid legyünk,

és így Egyházad békeszózata könnyebben eljusson minden emberhez!

Krisztus, lelkünk kenyere és orvossága, erősíts minket!

Vétkeztünk, Urunk, vétkeztünk ellened,

üdvözítő kegyelmeddel töröld el gonoszságainkat!

Krisztus, lelkünk kenyere és orvossága, erősíts minket!

Könyörgés

Urunk, Istenünk, tekints jóságosan házad népére, és add, hogy átjárja lelkünket az utánad való szent vágyakozás, és a testi önmegtagadás gyakorlásával szívünk megtisztuljon.

ESTI DICSÉRET

RÖVID OLVASMÁNY

Jak 2, 14. 17. 18b

Testvéreim, mit használ, ha valaki azt állítja, hogy van hite, belőle fakadó tettei azonban nincsenek? Üdvözítheti a hite? A hit, ha tettek nem származnak belőle, magában holt dolog. Ha tettek nélkül megmutatod nekem a hitedet, tetteim alapján én is bebizonyítom neked a hitemet.

Magnificat-ant. Te, amikor imádkozol, menj be a szobádba, zárd be az ajtót, és imádkozzál titokban mennyei Atyádhoz.

FOHÁSZOK

Krisztus Urunk megparancsolta, hogy virrasztással és imádsággal küzdjünk a kísértések ellen. Kérjük őt buzgón:

Figyelj ránk, Urunk, és könyörülj rajtunk!

Krisztus Jézus, te azt ígérted, hogy velünk leszel, amikor nevedben jövünk össze imádságra,

engedd, hogy mindig veled együtt imádjuk az Atyát a Szentlélekben!

Figyelj ránk, Urunk, és könyörülj rajtunk!

Égi Jegyes, tedd ragyogó tisztává Egyházadat,

és engedd, hogy reményben és a Szentlélek erejében járjon!

Figyelj ránk, Urunk, és könyörülj rajtunk!

Emberszerető Istenünk, add, hogy törődjünk felebarátainkkal, amint azt mindnyájunknak megparancsoltad,

hogy minél erőteljesebben ragyogjon mindenkiben üdvözítő világosságod!

Figyelj ránk, Urunk, és könyörülj rajtunk!

Békesség Királya, add, hogy a te békéd uralkodjék a világban,

hogy mindenütt és egyre jobban megértsék üdvözítő jelenlétedet!

Figyelj ránk, Urunk, és könyörülj rajtunk!

Nyisd meg minden meghalt testvérünk előtt a boldog örökkévalóság kapuját,

és vezesd be őket a romolhatatlanság és a dicsőség honába!

Figyelj ránk, Urunk, és könyörülj rajtunk!

SZERDA

REGGELI DICSÉRET

Benedictus-ant. Ez a nemzedék gonosz nemzedék. Jelt kíván, de nem kap más jelt, mint Jónás próféta jelét.

FOHÁSZOK

Áldott legyen üdvösségünk Szerzője, aki azt akarta, hogy az emberek új teremtménnyé legyenek őbenne; szűnjék meg, ami régi, és minden újjá legyen. Ezért forduljunk hozzá élő reménységgel:

Urunk, Szentlelked által újíts meg minket!

Urunk, aki új eget és új földet ígértél, folytonosan újíts meg minket Szentlelkeddel,

hogy a mennyei Jeruzsálemben mindörökké örvendezzünk benned!

Urunk, Szentlelked által újíts meg minket!

Segíts együttműködnünk veled abban, hogy a Szentlélek átjárja a világot,

és így a földi társadalom igazságosságban, szeretetben és békében céljához érjen!

Urunk, Szentlelked által újíts meg minket!

Add, hogy a tunyaságot és a hanyagságot magunkban legyőzzük,

és mindnyájan örömünket leljük természetfeletti küldetésünk teljesítésében!

Urunk, Szentlelked által újíts meg minket!

Szabadíts meg a gonosztól,

és védj meg bennünket a bűn igézetétől, amely elhomályosítja az igazi értékeket!

Urunk, Szentlelked által újíts meg minket!

Könyörgés

Urunk, Istenünk, tekintsd jóságosan néped buzgóságát. Add, hogy testi önmegtagadásaink és jó cselekedeteink gyümölcseként lélekben újjászülessünk.

ESTI DICSÉRET

Magnificat-ant. Amint Jónás próféta három nap és három éjjel volt a hal gyomrában, úgy lesz az Emberfia a föld szívében.

FOHÁSZOK

Magasztaljuk mindenható és gondviselő Istenünket! Ő mindazt tudja, amire népének szüksége van, de azt akarja, hogy legfőbb gondunk az ő országa legyen. Ezért kérjük hangos szóval:

Jöjjön el a te országod és annak igazsága!

Szent Atyánk, te Krisztust tetted lelkünk pásztorává. Állj a lelkipásztorok és a gondjukra bízott nép mellé, hogy a nyáj érezze pásztorai gondoskodását,

a pásztorok pedig lássák a nyáj engedelmességét!

Jöjjön el a te országod és annak igazsága!

Irányítsd a keresztényeket, hogy testvéri szeretettel ápolják a betegeket,

mert bennük Fiadnak szolgálnak!

Jöjjön el a te országod és annak igazsága!

Add, hogy akik még nem hisznek az evangéliumban, eljussanak Egyházadba,

és irántad való szeretetből jó cselekedeteikkel építsék azt!

Jöjjön el a te országod és annak igazsága!

Add, hogy elnyerjük tőled bűneink bocsánatát,

és így Egyházaddal is kiengesztelődjünk!

Jöjjön el a te országod és annak igazsága!

Engedd, hogy az elhunytak az örök életre jussanak

és mindig veled maradjanak!

Jöjjön el a te országod és annak igazsága!

CSÜTÖRTÖK

REGGELI DICSÉRET

Benedictus-ant. Ha ti, bár gonoszak vagytok, tudtok jót adni gyermekeiteknek, akkor mennyivel inkább ad jót mennyei Atyátok azoknak, akik kérik.

FOHÁSZOK

Dicsőítsük Krisztus Urunkat, aki a világ világosságaként jelent meg köztünk, hogy ne sötétségben, hanem az élet világosságában járjunk. Könyörögve kérjük:

Szent igéd legyen a fáklya lépteink előtt!

Jóságos Istenünk, add, hogy ma előbbre jussunk követésedben,

hogy ami az első Ádámban elbukott, talpra álljon Krisztusban, a második Ádámban!

Szent igéd legyen a fáklya lépteink előtt!

Gyújts világosságot utunkon szent igéd által,

hogy igazságot cselekedve mindinkább eggyé legyünk veled a szeretet által!

Szent igéd legyen a fáklya lépteink előtt!

Add, hogy kedvedért odaadóan munkálkodjunk mindenki javán,

és így Egyházad eredményesebben terjessze világosságodat az emberiség nagy családjában!

Szent igéd legyen a fáklya lépteink előtt!

Add, hogy őszinte megtéréssel egyre méltóbbak legyünk barátságodra,

és így engesztelést nyújthassunk a sértésekért, amelyek bölcsességedet és jóságodat érik!

Szent igéd legyen a fáklya lépteink előtt!

Könyörgés

Urunk, Istenünk, add, hogy mindig helyesen gondolkodjunk, és a jót készségesen meg is tegyük, így mi, akik nálad nélkül létezni sem tudunk, segítségeddel tetszésed szerint élhetünk.

ESTI DICSÉRET

Magnificat-ant. Kérjetek, és kaptok; keressetek, és találtok; zörgessetek, és ajtót nyitnak nektek.

FOHÁSZOK

Krisztus Urunk adta nekünk az egymás iránti szeretet új parancsát. Kérjük őt:

Növeld, Urunk, néped szeretetét!

Jó Mester, taníts arra, hogy testvéreinkben téged szeressünk,

és ami jót velük teszünk, neked tegyük!

Növeld, Urunk, néped szeretetét!

A kereszten Atyád bocsánatát kérted hóhéraidnak,

add, hogy szeressük ellenségeinket, és imádkozzunk üldözőinkért!

Növeld, Urunk, néped szeretetét!

Tested és véred szent titka által növeld bennünk a szeretetet, az erőt és a bizalmat,

erősítsd az esendőket, vigasztald a szomorkodókat, és önts reményt a haldoklókba!

Növeld, Urunk, néped szeretetét!

Világ Világossága, te a vakon születettnek, miután megmosakodott, visszaadtad szeme világát,

a keresztvízzel és az élet igéjével világosítsd meg a keresztségre készülőket!

Növeld, Urunk, néped szeretetét!

Áraszd örök szeretetedet az elhunytakra,

és minket is fogadj be választottaid közé!

Növeld, Urunk, néped szeretetét!

PÉNTEK

REGGELI DICSÉRET

Benedictus-ant. Ha igazságotok nem múlja felül az írástudókét és farizeusokét, nem juttok be a mennyek országába.

FOHÁSZOK

Adjunk hálát Krisztus Urunknak, aki kereszthalálával megszerezte nekünk az életet, és szívből kérjük:

Halálod által adj nekünk életet!

Mesterünk és Üdvözítőnk, aki biztos alapokra fektetted hitünket, dicsőséges szenvedéseddel pedig új életre keltettél minket,

ne engedd, hogy megmaradjunk bűneinkben!

Halálod által adj nekünk életet!

Add, hogy a mai napon ételben-italban mértéket tartsunk,

és segítségére siessünk nélkülöző embertársainknak!

Halálod által adj nekünk életet!

Add, hogy ezt a szent nagyböjti napot a te ajándékodnak tekintsük,

és az irgalmasság cselekedeteinek gyakorlásával neked szenteljük!

Halálod által adj nekünk életet!

Törvényed ellen lázadó elménket fegyelmezd meg,

és add, hogy nagylelkűen kövessünk téged!

Halálod által adj nekünk életet!

Könyörgés

Urunk, Istenünk, add meg híveidnek, hogy töredelmes szívvel készüljünk Húsvét ünnepére. Engedd, hogy a magunkra vállalt nagyböjti önmegtagadás mindnyájunk lelki javára váljék.

ESTI DICSÉRET

Magnificat-ant. Ha ajándékot akarsz az oltáron felajánlani, és eszedbe jut, hogy embertársadnak valami panasza van ellened, hagyd ott ajándékodat az oltár előtt, s menj, előbb békülj ki embertársaddal, aztán térj vissza, és ajánld fel ajándékodat.

FOHÁSZOK

Az Úr Jézus saját vérével mentette meg népét. Kérjük őt:

Urunk, irgalmazz népednek!

Megváltónk, szenvedésed által add meg híveidnek, hogy fékezni tudják testüket; a gonosz ellenséggel való küzdelmükben állj melléjük, és szilárd reménnyel erősítsd őket,

hogy minél akadálytalanabbul közeledjenek feltámadásod ünnepléséhez!

Urunk, irgalmazz népednek!

Add, hogy a keresztények, prófétai feladatuknak megfelelően, mindenütt terjesszék ismeretedet,

és azt megerősítsék az élő hit, remény és szeretet tanúságtételével!

Urunk, irgalmazz népednek!

Emeld fel erőddel a lesújtottakat,

és engedd, hogy mi is testvéri gondoskodással vigasztaljuk őket!

Urunk, irgalmazz népednek!

Tanítsd meg híveidet, hogy megpróbáltatásaikat a te szenvedéseddel egyesítve viseljék el,

és ezzel megnyilvánuljon bennük üdvösséged műve!

Urunk, irgalmazz népednek!

Élet Szerzője, emlékezzél azokra, akik eltávoztak ebből az életből,

és áraszd rájuk a feltámadás dicsőségét!

Urunk, irgalmazz népednek!

SZOMBAT

REGGELI DICSÉRET

Benedictus-ant. Imádkozzatok üldözőitekért és rágalmazóitokért, így lesztek fiai mennyei Atyátoknak, mondja az Úr.

FOHÁSZOK

Dicsőítsük Krisztus Urunkat, aki megalapította a keresztség szentségét, hogy új teremtménnyé legyünk, sőt megterítette nekünk szent testének és igéjének asztalát is. Kérjük őt:

Urunk, kegyelmed által újíts meg minket!

Szelíd és alázatos szívű Jézus, adj nekünk irgalmas szívet, jóindulatot és alázatosságot,

hogy türelmesek legyünk mindenkihez!

Urunk, kegyelmed által újíts meg minket!

Taníts meg, hogy igazi felebarátai legyünk az elesetteknek és a szenvedőknek,

és téged, irgalmas Szamaritánusunkat, hűségesen kövessünk!

Urunk, kegyelmed által újíts meg minket!

Édesanyád, a Boldogságos Szűz, járjon közben a szerzetesnőkért,

hogy Egyházadban egész odaadással teljesítsék hivatásukat, amelyre életüket szentelték irántad való szeretetből!

Urunk, kegyelmed által újíts meg minket!

Ajándékozz meg minket irgalmas szereteteddel,

bocsásd meg bűneinket, és engedd el az értük járó büntetést!

Urunk, kegyelmed által újíts meg minket!

Könyörgés

Örök Atyánk, fordítsd magadhoz szívünket, hogy mindig azt keressük, ami egyedül szükséges, és a szeretet gyakorlásával mutassuk meg, hogy a te szolgálatodra szenteltük magunkat.

NAGYBÖJT II. VASÁRNAP

Zsoltáros rész, II. hét

I. ESTI DICSÉRET

Ant. 1Jézus maga mellé vette Pétert, Jakabot és testvérét, Jánost, s fölment külön velük egy magas hegyre. Ott elváltozott előttük.

Zsoltárok és kantikum a II. hét vasárnapjáról.

Ant. 2Arca ragyogott, mint a nap, ruhája pedig olyan fehér lett, mint a hó.

Ant. 3Mózessel és Illéssel a haláláról beszélgettek, amelyet Jeruzsálemben kell majd elszenvednie.

Magnificat-ant.

A évbenPéter így szólt Jézushoz: „Uram, jó nekünk itt lennünk! Ha akarod készítek itt három sátrat, neked egyet, Mózesnek egyet és Illésnek egyet.”

B évbenJézus elváltozott előttük. Ruhája tündöklő hófehér lett. Egyszerre megjelent nekik Illés és Mózes és beszélgettek Jézussal.

C évbenTörtént, hogy amíg Jézus imádkozott, arca teljesen elváltozott, ruhája pedig hófehéren ragyogott. És íme, két férfi beszélgetett vele: Mózes és Illés.

FOHÁSZOK

Istennek mindenkire gondja van. Magasztaljuk őt, hívjuk segítségül, és mondjuk:

Urunk, adj üdvösséget a megváltottaknak!

Urunk, minden jó ajándék osztogatója és minden igazság forrása, töltsd el adományaiddal a püspökök testületét,

és a rájuk bízott híveket őrizd meg az apostolok tanításában!

Urunk, adj üdvösséget a megváltottaknak!

Áraszd szeretetedet azokra, akik az életadó egy kenyér közösségében egyesülnek,

hogy bensőséges egységben vegyék Fiad testét!

Urunk, adj üdvösséget a megváltottaknak!

Engedd, hogy levessük a régi embert cselekedeteivel együtt,

és magunkra öltsük az új embert: Fiadat, Krisztust!

Urunk, adj üdvösséget a megváltottaknak!

Add, hogy minden bűnbánó elnyerje bűnei bocsánatát,

és részesüljön a megváltás kegyelmeiben!

Urunk, adj üdvösséget a megváltottaknak!

Add, hogy a te békédben elhunyt testvéreink vég nélkül dicsérjenek a mennyben,

ahol reményünk szerint egykor mi is örökre dicsőítünk téged.

Urunk, adj üdvösséget a megváltottaknak!

Könyörgés

Istenünk, te megparancsoltad nekünk, hogy hallgassunk szeretett Fiadra. Táplálj minket szent igéddel, hogy megtisztult lélekkel örvendezve szemléljük majd dicsőségedet.

REGGELI DICSÉRET

Ant. 1Az Úr jobbja tett nagy dolgokat, az Úr jobbja emelt föl engem.

Zsoltárok és kantikum a II. hét vasárnapjáról.

Ant. 2Énekeljük a három ifjú énekét, amelyet a tüzes kemencében zengtek, amikor áldották az Istent.

Ant. 3Dicsérjétek az Urat mennyei várában!

Benedictus-ant.

A évben Íme hang hallatszott a felhőből: „Ez az én szeretett Fiam, akiben kedvem telik; őt hallgassátok!”

B évbenPéter így szólt Jézushoz: „Mester jó nekünk itt lennünk. Készítsünk három sátrat, neked egyet, Mózesnek egyet és Illésnek egyet!”

C évbenA mi Urunk, Jézus Krisztus legyőzte a halált, és felragyogtatta előttünk az életet és halhatatlanságot az Evangélium által.

FOHÁSZOK

Dicsőítsük Istent, akinek jósága kimeríthetetlen, és kérjük őt Jézus Krisztus által, aki örökké él, hogy közbenjárjon értünk. Mondjuk tehát:

Gyújtsd lángra bennünk szereteted tüzét!

Irgalom Istene, add, hogy ma sok jót tegyünk,

és emberségesen bánjunk mindenkivel!

Gyújtsd lángra bennünk szereteted tüzét!

Aki a bárka által megmentetted Noét a vízözön idején,

a keresztvíz által üdvözítsd a keresztségre készülőket!

Gyújtsd lángra bennünk szereteted tüzét!

Add, hogy ne csak kenyérrel éljünk,

hanem minden igével is, amely ajkadról származik!

Gyújtsd lángra bennünk szereteted tüzét!

Add, hogy véget vessünk minden széthúzásnak,

és a te segítségeddel békében és szeretetben boldogan élhessünk!

Gyújtsd lángra bennünk szereteted tüzét!

ESTI DICSÉRET

Ant. 1Kinyújtja az Úr hatalmad vesszejét szent papi díszben.

Zsoltárok és kantikum a II. hét vasárnapjáról.

Ant. 2 Egy Isten van, akit mi tisztelünk: aki az eget és földet alkotta.

Ant. 3Isten saját Fiát sem kímélte, hanem mindnyájunkért áldozatul adta.

Magnificat-ant.

A évben Senkinek se szóljatok a látomásról, amíg az Emberfia a holtak közül fel nem támad.

B évbenFelhő árnyékolta be őket, és a felhőből szózat hallatszott: „Ez az én szeretett Fiam, őt hallgassátok!”

C évbenA felhőből szózat hallatszott: „Ez az én szeretett Fiam, őt hallgassátok!” Miközben a szózat hangzott, Jézus ismét egyedül volt.

FOHÁSZOK

Adjunk hálát szüntelenül Krisztusnak, legfőbb tanítómesterünknek, aki azért jött, hogy szolgáljon, és mindenkivel jót tegyen. Kérjük ezért alázattal és bizalommal:

Urunk, látogasd meg családodat!

Állj püspökeink és papjaink mellé, akiket vezetőkké és pásztorokká tettél Egyházadban,

hogy segítségeddel mindenkit elvezessenek az Atyához!

Urunk, látogasd meg családodat!

Kísérje angyalod az utasokat,

hogy minden lelki és testi veszélyt elkerüljenek!

Urunk, látogasd meg családodat!

Taníts bennünket az emberek szolgálatára,

hogy így kövessünk téged, aki szolgálni jöttél, s nem azért, hogy neked szolgáljanak.

Urunk, látogasd meg családodat!

Add, hogy minden emberi közösségben segítse testvér a testvért,

hogy pártfogásoddal – erős városként – egységben maradjanak!

Urunk, látogasd meg családodat!

Légy irgalmas minden meghalt testvérünkhöz,

és mutasd meg nekik arcod fényességét!

Urunk, látogasd meg családodat!

HÉTFŐ

REGGELI DICSÉRET

Benedictus-ant. Legyetek irgalmasok, amint Atyátok is irgalmas, mondja az Úr!

FOHÁSZOK

Áldjuk mennyei Atyánkat, aki megadta nekünk, hogy e nagyböjti napon a dicséret áldozatával lépjünk eléje. Hívjuk segítségül, és kérjük:

Urunk, taníts minket égi bölcsességre!

Mindenható és irgalmas Isten, add nekünk az imádság és a bűnbánat lelkét,

hogy lángoló szeretettel szeressünk téged és embertársainkat!

Urunk, taníts minket égi bölcsességre!

Tégy minket munkatársaiddá, hogy minden megújuljon Krisztusban,

és bőséges legyen a földön az igazságosság és a béke!

Urunk, taníts minket égi bölcsességre!

Tárd fel előttünk a teremtett világ titkait és értékét,

hogy minden teremtményeddel együtt zengjük dicsőséged énekét!

Urunk, taníts minket égi bölcsességre!

Bocsásd meg nekünk, hogy nem ismertük fel Krisztus jelenlétét a szegényekben, a szenvedőkben és azokban, akik terhünkre vannak,

és hogy nem becsültük meg Fiadat ezekben az embertársainkban!

Urunk, taníts minket égi bölcsességre!

Könyörgés

Istenünk, te lelkünk javára rendelted a testi önmegtagadás törvényét. Adj erőt, hogy tartózkodjunk minden bűntől, és szívvel-lélekkel valóra váltsuk parancsaidat, amelyeket atyai jóságod adott nekünk.

ESTI DICSÉRET

Magnificat-ant. Ne ítélkezzetek, hogy fölöttetek se ítélkezzenek! Amilyen ítélettel ti ítélkeztek, olyannal fognak majd fölöttetek is ítélkezni, mondja az Úr.

FOHÁSZOK

Magasztaljuk mennyei Atyánkat, aki Fia szavával ígérte, hogy megadja, amit közös imádsággal kérünk. Bízzunk ebben az ígéretben, és kérjük:

Urunk, Istenünk, mutasd meg jóságodat népednek!

Urunk, te a törvényt, amelyet a Sínai-hegyen Mózesnek adtál, Krisztusod által beteljesítetted,

add, hogy azt mindenki megismerje, szívébe vésse, és mint szent szövetséget őrizze!

Urunk, Istenünk, mutasd meg jóságodat népednek!

Add, hogy az elöljáróknak gondjuk legyen rájuk bízott testvéreikre,

és irányítsd a vezetettek szívét készséges együttműködésre!

Urunk, Istenünk, mutasd meg jóságodat népednek!

Adj világos látást és bátor szívet a hithirdetőknek,

és rendelj melléjük mindenütt segítőtársakat!

Urunk, Istenünk, mutasd meg jóságodat népednek!

Engedd, hogy a felnövekvő gyermekek kegyelmedben is növekedjenek,

a fiatalokban pedig növeld az irántad való szeretetet és a tiszta erkölcsöt!

Urunk, Istenünk, mutasd meg jóságodat népednek!

Emlékezzél meg valamennyi testvérünkről, akik benned hunytak el,

és tedd őket az örök élet részeseivé!

Urunk, Istenünk, mutasd meg jóságodat népednek!

KEDD

REGGELI DICSÉRET

Benedictus-ant. Egy a ti tanítótok, az Úr Krisztus, aki a mennyben van.

FOHÁSZOK

Adjunk hálát a mennyei Atyának, aki egyszülött Fiát, az emberré lett Igét adta nekünk, hogy ételünk és életünk legyen. Esedezve kérjük:

Krisztus tanítása éljen bennünk bőségesen.

Add, hogy e nagyböjti napokban több időt szenteljünk igéd hallgatására,

és Krisztust, feltámadt húsvéti bárányunkat buzgóbban köszönthessük!

Krisztus tanítása éljen bennünk bőségesen.

Szentlelked oktasson minket,

hogy a kételkedőket és az eltévedteket az igazság és a jóság követésére buzdítsuk!

Krisztus tanítása éljen bennünk bőségesen.

Add, hogy mélyebben fel tudjuk fogni Krisztus szenvedésének és feltámadásának szent titkát,

és hogy azt életünkkel egyre világosabban kifejezzük!

Krisztus tanítása éljen bennünk bőségesen.

Az üdvösség e napjaiban tisztítsd és újítsd meg Egyházadat,

hogy mindjobban tanúbizonyságot tegyen rólad!

Krisztus tanítása éljen bennünk bőségesen.

Könyörgés

Jóságos Istenünk, oltalmazd szüntelenül Egyházadat, hiszen nélküled erőtlen a halandó ember. Segítségeddel tartsd távol mindig a rosszat, és vezess minket az üdvösség útján.

ESTI DICSÉRET

Magnificat-ant. Ti mindnyájan testvérek vagytok. Atyának se szólítsatok senkit a földön, mert egy a ti Atyátok, a mennyei. Tanítónak se hívassátok magatokat, mert egy a ti tanítótok, Krisztus.

FOHÁSZOK

Jézus mindenkit magához vonzott, amikor a kereszten magasba emeltetett. Magasztaljuk őt, és kérjük áhítattal:

Urunk, vonj magadhoz mindeneket!

Urunk, a kereszted titkából sugárzó fény vezessen hozzád mindenkit,

hogy ismerjen meg téged, mert te vagy az út, az igazság és az élet!

Urunk, vonj magadhoz mindeneket!

Nyújts élő vizet mindazoknak, akik utánad sóvárognak,

hogy soha többé meg ne szomjazzanak!

Urunk, vonj magadhoz mindeneket!

Világosítsd meg a tudósokat és a művészeket,

hogy országod felé irányítsák az embereket!

Urunk, vonj magadhoz mindeneket!

Mindazokat, akiket bűn és botrány szakított el tőled, indítsd arra,

hogy visszatérjenek hozzád, és szeretetedben megmaradjanak!

Urunk, vonj magadhoz mindeneket!

Valamennyi meghalt testvérünket bocsásd égi trónusod elé,

hogy együtt örvendezzen a Boldogságos Szűz Máriával és minden szenttel!

Urunk, vonj magadhoz mindeneket!

SZERDA

REGGELI DICSÉRET

Benedictus-ant. Az Emberfia nem azért jött, hogy neki szolgáljanak, hanem hogy ő szolgáljon másoknak, és odaadja az életét váltságul sokakért.

FOHÁSZOK

Adjunk hálát az Atyaistennek, aki a nekünk adott és bennünk működő Szentlélek által megtisztítja szívünket, és megerősít bennünket a szeretetben. Könyörögve kérjük:

Urunk, add nekünk Szentlelkedet!

Add, hogy mindig hálás szívvel vegyük kezedből a jót,

de türelmes lélekkel fogadjuk a megpróbáltatást is!

Urunk, add nekünk Szentlelkedet!

Engedd, hogy ne csak a nagy jelentőségű dolgokban gyakoroljuk a szeretetet,

hanem életünk megszokott körülményei között is!

Urunk, add nekünk Szentlelkedet!

Add, hogy le tudjunk mondani a nem szükséges dolgokról,

és így segítségére tudjunk sietni nélkülöző testvéreinknek!

Urunk, add nekünk Szentlelkedet!

Add, hogy a testi önmegtagadás gyakorlásával Fiad kínszenvedését a mi életünkben is megéljük,

hiszen az ő Testének élő tagjaivá tettél bennünket!

Urunk, add nekünk Szentlelkedet!

Könyörgés

Urunk, Istenünk, védelmezd jótettekben buzgólkodó népedet, vigasztald oltalmaddal itt a földön, és egykor ajándékozd meg örök boldogsággal a mennyben.

ESTI DICSÉRET

Magnificat-ant. Az Emberfiát kiszolgáltatják a pogányoknak, hogy kigúnyolják, megostorozzák és keresztre feszítsék. De harmadnap feltámad.

CSÜTÖRTÖK

REGGELI DICSÉRET

Benedictus-ant. Fiam, emlékezzél csak vissza, milyen jó dolgod volt életedben, Lázárnak meg hogy kijutott a rosszból.

Könyörgés

Istenünk, te kedveled az ártatlanságot, és kegyelmeddel visszaadod nekünk a lelki tisztaságot. Fordítsd magadhoz szívünket, hogy Szentlelked tüzétől felgyulladva állhatatosak maradjunk a hitben és gyümölcsöt hozzunk a jó cselekedetekben.

ESTI DICSÉRET

Magnificat-ant. A gazdag, aki Lázártól a kenyérmorzsát is megtagadta, egy csepp vizet sem kapott.

PÉNTEK

REGGELI DICSÉRET

Benedictus-ant. A gonoszokat a gonoszok sorsára juttatja, szőlejét pedig más bérlőknek adja ki bérbe, akik idejében beszolgáltatják a termést.

Könyörgés

Mindenható Istenünk, adj erőt, hogy a közelgő ünnepekre töredelmes bűnbánattal tisztítsuk meg lelkünket.

ESTI DICSÉRET

Magnificat-ant. El akarták fogni Jézust, de féltek a néptől, mert prófétának tartották.

SZOMBAT

REGGELI DICSÉRET

Benedictus-ant. Apám, vétkeztem az ég ellen és teellened. Arra, hogy fiadnak nevezz, már nem vagyok méltó, csak béreseid közé fogadj be.

Könyörgés

Istenünk, te már ezen a földön mennyei javakban részesítesz minket, amikor szentségeiddel belekapcsolsz mennyei életedbe. Kérünk, kormányozz minket földi utainkon, és vezess el örök világosságodra.

NAGYBÖJT III. VASÁRNAP

Zsoltáros rész, III. hét

I. ESTI DICSÉRET

Ant. 1 Tartsatok bűnbánatot, és higgyetek az evangéliumban, mondja az Úr.

Zsoltárok és kantikum a III. hét vasárnapjáról.

Ant. 2 Hálaáldozatot mutatok be neked, és segítségül hívom az Úr nevét.

Ant. 3Életemet nem veszi el tőlem senki, magam adom oda, és ismét visszaveszem.

Magnificat-ant.

A évbenAki abból a vízből iszik, amelyet én adok neki, nem szomjazik meg soha többé.

B évbenJézus így szólt: „Vigyétek innét ezeket: ne tegyétek Atyám házát vásárcsarnokká!”

C évbenMondom nektek: Ha nem tartotok bűnbánatot, elvesztek ti is mindnyájan.

Könyörgés

Istenünk, minden irgalom és jóság forrása, te a böjt, az imádság és az irgalmas szeretet gyakorlása által gyógyulást adsz bűneinkre. Nézd jóságosan őszinte bűnbánatunkat, és amikor vétkeinket beismerve meghajlunk előtted, emelj föl minket szüntelen irgalmaddal.

REGGELI DICSÉRET

Ant. 1Tetteid, Uram, igazak, és hatalmasabbak, mint a tenger morajlása.

Zsoltárok és kantikum a III. hét vasárnapjáról.

Ant. 2Áldjátok az Urat, ti, források; dicsérjétek és magasztaljátok örökkön-örökké!

Ant. 3Föld királyai és minden népek, dicsérjétek Istenünket!

Benedictus-ant.

A évben Eljön az óra, sőt már itt is van, amikor az igazi imádók lélekben és igazságban imádják az Atyát, mert Atyám ilyen imádókat vár.

B évbenRomboljátok le ezt a templomot, és én három nap alatt fölépítem.

C évbenA hit révén megigazulva, békében éljünk Istennel a mi Urunk, Jézus Krisztus által.

II ESTI DICSÉRET

Ant. 1 Uram, mindenható Király, szabadíts meg minket a te nevedért, és add meg nekünk a bűnbánat lehetőségét!

Zsoltárok és kantikum a III. hét vasárnapjáról.

Ant. 2Krisztusnak, az egészen tiszta Báránynak a drága vére árán vagyunk megváltva.

Ant. 3A mi betegségeinket viselte, és a mi fájdalmaink nehezedtek rá.

Magnificat-ant.

A évbenSokan hittek Jézusban, és így szóltak az asszonyhoz: „Most már nem a te szavadra hiszünk. Hallottuk őt mi magunk is, és tudjuk, hogy valóban ő a világ Üdvözítője.”

B évbenAmíg Jézus a Húsvét ünnepén Jeruzsálemben volt, sokan hittek az ő nevében, mert látták csodáit, amelyeket tett.

C évbenUram, hagyd meg még az idén! Körülásom, hátha terem majd jövőre.

HÉTFŐ

REGGELI DICSÉRET

Benedictus-ant. Bizony mondom nektek: egy próféta sem kedves hazájában.

Könyörgés

Urunk, Istenünk, irgalmas jóságod tisztítsa és erősítse mindenkor Egyházadat. Kormányozd szüntelen kegyelmeddel, hiszen csak a te segítségeddel állhat fenn.

ESTI DICSÉRET

Magnificat-ant. Jézus áthaladt köztük, és eltávozott.

KEDD

REGGELI DICSÉRET

Benedictus-ant. Nem csupán hétszer, hanem hetvenhétszer kell megbocsátanod, Péter – felelte Jézus.

Könyörgés

Urunk, Istenünk, maradjon velünk mindenkor kegyelmed, tegyen készségessé szolgálatodra, és szerezze meg nekünk állandó oltalmadat.

ESTI DICSÉRET

Magnificat-ant. Így tesz mennyei Atyám is veletek, ha mindegyiktek meg nem bocsát szívből embertársának.

SZERDA

REGGELI DICSÉRET

Benedictus-ant. Ne gondoljátok, hogy megszüntetni jöttem a törvényt vagy a prófétákat. Nem megszüntetni jöttem, hanem teljessé tenni, mondja az Úr.

Könyörgés

Urunk, Istenünk, taníts minket önfegyelmezésre, és tápláld lelkünket szent igéddel a negyvennapos húsvéti előkészület idején. Add, hogy teljes odaadással megtagadjuk magunkat érted, és mindenkor egy szívvel-lélekkel imádkozzunk.

ESTI DICSÉRET

Magnificat-ant. Aki megtartja, és tanítja az Úr parancsait, az nagy lesz a mennyek országában.

CSÜTÖRTÖK

REGGELI DICSÉRET

Benedictus-ant. Ha én az Isten ujjával űzöm ki a gonosz lelkeket, akkor már közel van hozzátok az Isten országa, mondja az Úr.

Könyörgés

Fölséges Istenünk, add, hogy minél inkább közeledik megváltásunk nagy ünnepe, annál nagyobb áhítattal törekedjünk Húsvét szent titkának ünneplésére.

ESTI DICSÉRET

Magnificat-ant. Egy asszony a tömegből odakiáltott Jézusnak: Boldog az édesanya, aki hordozott, és keblén táplált téged. De ő ezt mondta: Hát még azok milyen boldogok, akik hallgatják az Isten szavát, és hűségesek is maradnak hozzá!

PÉNTEK

REGGELI DICSÉRET

Benedictus-ant. Mester, melyik az első a parancsok közül? Jézus így válaszolt: Szeresd Uradat, Istenedet teljes szívedből!

Könyörgés

Urunk, Istenünk, öntsd szívünkbe jóságosan kegyelmedet, hogy mindig visszatartson az emberi botlásoktól, és a te segítségeddel mindig ragaszkodjunk mennyei parancsaidhoz.

ESTI DICSÉRET

Magnificat-ant. Embertársunkat úgy szeretni, mint saját magunkat, többet ér minden áldozatnál.

SZOMBAT

REGGELI DICSÉRET

Benedictus-ant. A vámos megállt hátul, szemét sem merte fölemelni az égre, inkább a mellét verte, és könyörgött: Istenem, irgalmazz nekem, bűnösnek!

Könyörgés

Urunk, Istenünk, add, hogy a nagyböjti szent időben örvendezve készüljünk Húsvét titkának megünneplésére, és annak gyümölcseiből boldogan részesüljünk.

NAGYBÖJT IV. VASÁRNAP

Zsoltáros rész, IV. hét

I. ESTI DICSÉRET

Ant. 1Örvendezve megyünk az Úr házába.

Zsoltárok és kantikum a IV. hét vasárnapjáról.

Ant. 2Ébredj, aki alszol, támadj fel a halálból, és Krisztus rád ragyog!

Ant. 3Isten azzal mutatta meg nagy szeretetét irántunk, hogy Krisztussal életre keltett minket, bűneinkben halottakat.

Magnificat-ant.

A évben„Mester, ki vétkezett, ez vagy a szülei, hogy vakon született?” Jézus ezt felelte: „Sem ez nem vétkezett, sem a szülei, hanem mindez azért történt, hogy megnyilvánuljanak rajta Isten tettei.”

B évbenAhogy Mózes fölemelte a kígyót a pusztában, úgy fogják fölemelni az Emberfiát is, hogy aki hisz benne, el ne vesszen, hanem örökké éljen.

C évbenFelkelek, Atyámhoz megyek, és azt mondom neki: Atyám, vétkeztem az ég ellen és teellened, és már nem vagyok méltó hogy fiadnak nevezz.

Könyörgés

Istenünk, te szent Fiad által csodálatos módon magadhoz békítetted az emberiséget. Engedd, kérünk, hogy keresztény néped készséges önátadással és élő hittel készüljön a közelgő ünnepekre.

REGGELI DICSÉRET

Ant. 1Hálát adok neked, te vagy Istenem; magasztallak, Istenem, téged!

Zsoltárok és kantikum a IV. hét vasárnapjáról.

Ant. 2Hatalmas vagy, Urunk, ragadj ki minket az erős kezéből; szabadíts meg, Istenünk!

Ant. 3Dicsérjétek az Urat, mert minden tette hatalmas.

Benedictus-ant.

A évben Az az ember, akit Jézusnak hívnak, sarat csinált, és megkente vele a szememet: elmentem, megmosdottam és most látok.

B évben Úgy szerette Isten a világot, hogy egyszülött Fiát adta oda, hogy aki hisz benne, az el ne vesszen, hanem örök élete legyen.

C évben Hozzátok hamar a legdrágább ruhát, és adjátok rá; húzzatok gyűrűt az ujjára, és sarut a lábára, mert fiam halott volt és életre kelt, elveszett és megkerült.

II. ESTI DICSÉRET

Ant. 1Ő az, akit az Isten az élők és holtak bírájául rendelt.

Zsoltárok és kantikum a IV. hét vasárnapjáról.

Ant. 2Boldog, aki irgalmat gyakorol az Úrban: szilárdan áll mindörökké.

Ant. 3Mindazt, amit Isten valamennyi próféta ajka által előre hirdetett Fölkentjének szenvedéséről, most beteljesítette.

Magnificat-ant.

A évben Amióta a világ világ, sohasem lehetett hallani, hogy valaki megnyitotta volna egy vakon született szemét, hacsak nem Krisztus, az Isten Fia.

B évben Aki az igazságot cselekszi, a világosságra megy, hadd nyilvánuljanak ki tettei, hogy Isten szerint cselekedte azokat.

C évben Fiam, te mindig itt vagy velem, és mindenem a tied. De most úgy illett, hogy vigadjunk és örüljünk, mert testvéred meghalt, és most életre kelt, elveszett, és újra megkerült.

HÉTFŐ

REGGELI DICSÉRET

Benedictus-ant. Kafarnaumban volt egy királyi tisztviselő, akinek a fia beteg volt. Amikor meghallotta, hogy Jézus Galileába érkezett, kérte, hogy gyógyítsa meg a fiát.

Könyörgés

Istenünk, te szentségeid titokzatos erejével megújítod a világot. Add, hogy Egyházad lelkiekben egyre gyarapodjék, földi gondjai között pedig támogasd segítségeddel.

ESTI DICSÉRET

Magnificat-ant. Az apa ráeszmélt, hogy ez volt az az óra, amikor Jézus azt mondta neki: Él a fiad. És hívő lett egész háza népével egyetemben.

KEDD

REGGELI DICSÉRET

Benedictus-ant. Aki meggyógyított, azt mondta: Fogd ágyadat, és menj békével!

Könyörgés

Urunk, Istenünk, készítsd elő híveid szívét a nagyböjti szent gyakorlatokkal, hogy méltó lélekkel éljük át Húsvét szent titkát, és elvigyük az emberekhez a megváltás örömhírét.

ESTI DICSÉRET

Magnificat-ant. Nézd, meggyógyultál. Többé ne vétkezzél, nehogy még nagyobb baj érjen!

SZERDA

REGGELI DICSÉRET

Benedictus-ant. Aki hallja szavamat, és hisz annak, aki küldött, az örökké él, mondja az Úr.

Könyörgés

Istenünk, te megadod az igazaknak érdemük jutalmát, és a bűnbánóknak bűneik bocsánatát. Irgalmazz hozzád könyörgő népednek, hogy bűneinket megvallva, elnyerjük bocsánatodat.

ESTI DICSÉRET

Magnificat-ant. Magamtól nem tehetek semmit. Amint hallom, úgy ítélkezem, ítéletem igazságos, mondja az Úr.

CSÜTÖRTÖK

REGGELI DICSÉRET

Benedictus-ant. Nincs szükségem emberek tanúságtételére, csak azért mondom ezeket, hogy üdvözüljetek, mondja az Úr.

Könyörgés

Urunk, Istenünk, segíts, hogy bűnbánattal megtisztítsuk lelkünket, és megerősödjünk a jó cselekedetekben. Engedd, hogy őszinte szívvel megtartsuk parancsaidat, és bűntelen lélekkel üljük meg Húsvét szent ünnepét.

ESTI DICSÉRET

Magnificat-ant. A tettek, amelyeket végbeviszek, maguk tanúskodnak mellettem, hogy az Atya küldött, mondja az Úr.

PÉNTEK

REGGELI DICSÉRET

Benedictus-ant. Ismertek, és azt is tudjátok, honnan való vagyok, noha nem magamtól jöttem, hanem az Atya küldött engem, mondja az Úr.

Könyörgés

Istenünk, te a húsvéti szentségekben hatékony segítséget adsz emberi gyengeségünknek. Add, hogy a megváltás kegyelmét ujjongó örömmel fogadjuk, és arról életünk megújításával tanúskodjunk.

ESTI DICSÉRET

Magnificat-ant. Senki sem vetett Jézusra kezet, mert még nem érkezett el az órája.

SZOMBAT

REGGELI DICSÉRET

Benedictus-ant. Még sohasem beszélt úgy ember, ahogy ez beszél.

Könyörgés

Urunk, Istenünk, könyörülj rajtunk, és irányítsd szívünket, mert csak a te segítségeddel lehetünk kedvesek előtted.

NAGYBÖJT V. VASÁRNAP

Zsoltáros rész, I. hét

I. ESTI DICSÉRET

Ant. 1Szívükbe adom törvényemet, én Istenük leszek, ők meg az én népem lesznek.

Zsoltárok és kantikum az I. hét vasárnapjáról.

Ant. 2Uramnak, Jézus Krisztusnak fönséges ismeretéhez mérten mindent hátránynak tartok.

Ant. 3Annak ellenére, hogy Isten Fia volt, a szenvedésből engedelmességet tanult.

RÖVID OLVASMÁNY

1 Pét 1, 18-21

Tudjátok, hogy nem veszendő ezüstön vagy aranyon szabadultatok ki az atyáitoktól rátok hagyományozott értéktelen életmódból, hanem Krisztusnak, a hibátlan és egészen tiszta Báránynak a drága vére árán. Őt Isten előre, már a világ teremtése előtt kiválasztotta, de csak az utolsó időkben jelent meg, miattatok. Általa hisztek Istenben, aki feltámasztotta őt a halottak közül, és megdicsőítette, hogy higgyetek, és reméljetek az Istenben.

Magnificat-ant.

A évben Lázár, a mi barátunk elaludt; menjünk ébresszük fel álmából.

B évbenHa a búzaszem nem hull a földbe és el nem hal, egyedül marad; ha azonban elhal, sok gyümölcsöt hoz.

C évbenJézus lehajolt, és ujjával írni kezdett a földön. Az vesse rá az első követ, aki közületek bűn nélkül van!

Könyörgés

Urunk, Istenünk, segíts minket, hogy életünkben az a fáradhatatlan szeretet vezessen, amellyel Krisztus szerette a világot, és halálra adta értünk önmagát.

REGGELI DICSÉRET

Ant. 1Védelmezőm lettél, Istenem.

Zsoltárok és kantikum a I. hét vasárnapjáról.

Ant. 2Siess segítségünkre csodatetteiddel, és szabadíts ki az alvilág torkából!

Ant. 3Elérkezett az óra, amikor megdicsőül az Emberfia.

RÖVID OLVASMÁNY

{r}Lev 23, 4-7{/r}

Ezek az Úr ünnepei, a szent összejövetelek, amelyekre meghatározott időben el kell hívnotok Izrael fiait. Az első hónap tizennegyedik napján estefelé van az Úr húsvétja, a hónap tizenötödik napján pedig a kovásztalan kenyerek ünnepe az Úr tiszteletére. Hét napon át kovásztalan kenyeret egyetek! Az első napon tartsatok ünnepi összejövetelt, és ne végezzetek semmiféle szolgai munkát.

Benedictus-ant.

A évbenÉn vagyok a feltámadás és az élet. Aki hisz bennem, még ha meghal is, élni fog. Az, aki úgy él, hogy hisz bennem, nem hal meg örökre.

B évbenAki nekem szolgál, az engem kövessen, s ahol én vagyok, ott lesz a szolgám is.

C évbenŐk meg ennek hallatára eloldalogtak, egyikük a másik után, kezdve a véneken, s csak Jézus maradt ott a középütt álló asszonnyal.

II. ESTI DICSÉRET

Ant. 1Amint fölemelték a kígyót a pusztában, úgy fogják fölemelni az Emberfiát is.

Zsoltárok és kantikum az I. hét vasárnapjáról.

Ant. 2A Seregek Ura megoltalmaz és megszabadít, megkímél és megment.

Ant. 3A mi bűneinkért szúrták át, a mi gonoszságainkért törték össze, az ő sebei szereztek nekünk gyógyulást.

RÖVID OLVASMÁNY

{r}ApCsel 13, 26-30{/r}

Testvérek! Az üdvösség híre nektek szólt. De Jeruzsálem lakói és vezetői nem ismerték el Jézust, hanem ítéletükkel beteljesítették a próféták szavát, amelyet szombatonként mindig felolvasnak. Bár semmi halált érdemlő bűnt nem tudtak róla, mégis halálát kérték Pilátustól. Miután így minden beteljesedett, amit róla írtak, levették a keresztfáról, és sírba tették. De Isten harmadnapra feltámasztotta a halálból.

Magnificat-ant.

A évbenHiszem, hogy te vagy a Messiás, az Isten Fia, aki a világba jön.

B évbenHa majd engem fölmagasztalnak a földről, mindenkit magamhoz vonzok.

C évbenAsszony, hol vannak, akik vádoltak téged? Senki sem ítélt el? Én sem ítéllek el. Menj, de többé ne vétkezzél!

Az V. hét köznapjain az Olvasmányos imaóra, a Reggeli dicséret és az Esti dicséret Himnuszai vehetők a Nagyhétről,(– 336-339.).

HÉTFŐ

REGGELI DICSÉRET

RÖVID OLVASMÁNY

{r}Jer 11, 19-20{/r}

Olyan voltam, mint a szelíd bárány, amelyet vágóhídra hurcolnak; nem tudtam, hogy terveket koholnak ellenem, mondván: Pusztítsuk el a fát, ereje teljében vágjuk ki az élők földjéből, úgyhogy még a nevét se emlegessék többé! De te, Seregek Ura, igazságos ítélettel ítélsz; te a vesék és a szívek vizsgálója vagy. Engedd látnom, miként állsz rajtuk bosszút, mert terád bíztam ügyemet, Uram, Istenem.

Benedictus-ant. Aki engem követ, nem jár többé sötétségben, hanem övé lesz az élet világossága, mondja az Úr.

Könyörgés

Istenünk, a te mérhetetlen kegyelmed gazdagon elhalmoz minket minden áldással. Kérünk, vezess át bennünket a régiből az új életre, hogy készen találj, amikor megnyitod előttünk dicsőséges mennyei országodat.

ESTI DICSÉRET

RÖVID OLVASMÁNY

{r}Róm 5, 8-9{/r}

Isten azzal tesz tanúságot irántunk való szeretetéről, hogy Krisztus meghalt értünk, amikor még bűnösök voltunk. Most, hogy vére árán igazzá váltunk, még sokkal inkább megment bennünket haragjától.

Magnificat-ant. Tanúságot teszek magamról, mondja az Úr, és tanúskodik mellettem az Atya is, aki küldött.

KEDD

REGGELI DICSÉRET

RÖVID OLVASMÁNY

{r}Zak 12, 10-11a{/r}

Dávid házára és Jeruzsálem lakóira kiárasztom a jóindulat és az imádság lelkét. Arra emelik majd tekintetüket, akit átszúrtak; gyászolják, mint az egyszülött fiút szokás, megsiratják, mint az elsőszülöttet. Azon a napon nagy gyász lesz Jeruzsálemben.

Benedictus-ant. Amikor majd fölemelik az Emberfiát, megtudjátok, hogy én vagyok, mondja az Úr.

Könyörgés

Kérünk, Istenünk, adj nekünk hűséget szolgálatodban, hogy napjainkban egyre többen és egyre buzgóbban kövessenek téged.

ESTI DICSÉRET

RÖVID OLVASMÁNY

1 Kor 1, 27b-30

Isten azt választotta ki, ami a világ előtt gyönge, hogy megszégyenítse az erőseket, s ami a világ előtt alacsonyrendű és lenézett, azt választotta ki az Isten, a semminek látszókat, hogy megsemmisítse azokat, akik valaminek látszanak, így senki sem dicsekedhet Isten előtt. Általa van nektek életetek Krisztus Jézusban, aki Istentől bölcsességünkké, megigazulásunkká, megszentelődésünkké és megváltásunkká lett.

Magnificat-ant. Aki küldött, velem van, nem hagyott magamra, mert mindig azt teszem, ami tetszésére van.

SZERDA

REGGELI DICSÉRET

RÖVID OLVASMÁNY

{r}Iz 50, 5-7{/r}

Az Isten, az Úr nyitotta meg fülemet; s én nem álltam ellen, és nem hátráltam meg. Hátamat odaadtam azoknak, akik vertek, arcomat meg, akik tépáztak. Nem rejtettem el arcomat azok elől, akik gyaláztak és leköpdöstek. Isten, az Úr megsegít, ezért nem vallok szégyent. Arcomat megkeményítem, mint a kőszikla, s tudom, hogy nem kell szégyenkeznem.

Benedictus-ant. Ha kitartotok tanításomban, valóban tanítványaim lesztek, mondja az Úr, megismeritek az igazságot, és az igazság szabaddá tesz benneteket.

Könyörgés

Istenünk, áraszd híveid szívébe kegyelmed világosságát, hogy bűneinket megbánva neked szenteljük magunkat. Adj nekünk istenfélő lelkületet, és hallgasd meg jóságosan esedezésünket.

ESTI DICSÉRET

RÖVID OLVASMÁNY

Ef 4, 32 – 5, 2

Legyetek egymás iránt jóindulatúak, könyörületesek, és bocsássatok meg egymásnak, amint Isten is megbocsátott nektek Krisztusban. Mint Isten kedves gyermekei legyetek az ő követői, és éljetek szeretetben, ahogy Krisztus is szeretett minket, és odaadta magát értünk jó illatú áldozati adományként az Istennek.

Magnificat-ant. Miért törtök az életemre, amikor én az igazságot hirdetem nektek?

CSÜTÖRTÖK

REGGELI DICSÉRET

RÖVID OLVASMÁNY

Zsid 2, 9b-10

Látjuk, hogy Jézus a halál elszenvedéséért a dicsőség és a nagyság koronáját nyerte el, hiszen az Isten irgalmából mindnyájunkért megízlelte a halált. Illett ugyanis, hogy azt, akiért és aki által minden lett, mivel számtalan fiát elvezette az üdvösségre, az üdvösség szerzőjeként a szenvedésben megdicsőítse.

Benedictus-ant. Jézus így szólt a zsidókhoz és a főpapokhoz: Aki az Istentől való, meghallja az Isten szavát. Ti azért nem halljátok meg, mert nem vagytok az Istentől valók.

Könyörgés

Urunk, Istenünk, bízva reméljük irgalmadat. Esedezve kérünk, állj mellettünk, és oltalmazz jóságosan. Bűnöktől megtisztult lelkünket tartsd meg a megszentelt élet útján, hogy ígéreted szerint egykor elnyerjük mennyei örökségünket.

ESTI DICSÉRET

RÖVID OLVASMÁNY

{r}Zsid 13, 12-15{/r}

Jézus a kapun kívül szenvedett, hogy vérével megszentelje a népet. Menjünk ki tehát hozzá a táboron kívülre, és vállaljuk gyalázatát, hiszen nincsen itt maradandó hazánk, hanem jövendő hazánkat keressük. Általa mutassuk be az Istennek szüntelenül a dicséret áldozatát: az őt megvalló ajkak gyümölcsét.

Magnificat-ant. Ötven esztendős sem vagy, és láttad Ábrahámot? Bizony mondom nektek: Mielőtt Ábrahám lett, én vagyok.

PÉNTEK

REGGELI DICSÉRET

RÖVID OLVASMÁNY

{r}Iz 52, 13-15{/r}

Nézzétek, szolgám diadalmaskodik, fönséges lesz, és felmagasztalják, és nagy dicsőségre emelkedik. Amint sokan megborzadtak láttán – hiszen olyan dicstelennek látszott, és alig volt emberi ábrázata_–, úgy fog majd sok nemzet ámulni rajta, és királyok némulnak el színe előtt. Mert olyasmit fognak látni, amilyet még soha nem hirdettek nekik, és olyan dolognak lesznek tanúi, amilyenről addig soha nem hallottak.

Benedictus-ant. Sok jót tettem veletek, mondja az Úr. Melyik jótettemért akartok megkövezni?

Könyörgés

Urunk, Istenünk, bocsásd meg, hogy emberi gyöngeségből vétkeztünk, és oldozd fel jóságosan bűneink kötelékét.

ESTI DICSÉRET

RÖVID OLVASMÁNY

1 Pét 2, 21-24

Krisztus értünk szenvedett, nektek példát hagyva, hogy az ő nyomdokait kövessétek. Ő sohasem vétkezett, és szájában hamisságot nem találtak. Amikor szidalmazták, nem szitkozódott, amikor szenvedett, nem fenyegetőzött, hanem az igazságos bíróra bízta magát. A mi bűneinket maga fölvitte saját testében a keresztfára, hogy meghaljunk a bűnnek, és igaz életet éljünk. Az ő sebei által nyertetek gyógyulást.

Magnificat-ant. Ha nekem nem hisztek, higgyetek a tetteknek, amelyeket Isten nevében viszek végbe.

SZOMBAT

REGGELI DICSÉRET

RÖVID OLVASMÁNY

Iz 65, 1b-3a

Íme, itt vagyok! Íme, itt vagyok! Így szóltam a nemzethez, amely nem hívta segítségül a nevemet. Mindennap kiterjesztettem kezemet a lázongó nép felé, amely rossz úton jár, a saját gondolatainak az útján. A nép felé, amely a szemem láttára folyton-folyvást haragra ingerel.

Benedictus-ant. Jézus meghalt, hogy Isten szétszóródott gyermekeit egybegyűjtse.

Könyörgés

Istenünk, te szüntelenül munkálod az emberek üdvösségét, most azonban még bőségesebb kegyelemmel örvendezteted meg népedet. Tekints jóságosan választottaidra, akik már megkeresztelkedtek vagy most készülnek a keresztségben újjászületni, és támogasd őket segítő oltalmaddal.