Kantikum – {r}Dán 3, 57-88. 56{/r}
Minden teremtmény dicsérje az Urat!
Dicsérjétek Istenünket, ti, összes szolgái! ({r}Jel 19, 5{/r})

Áldja az Urat az Úr minden műve,{x}

dicsérje és magasztalja örökkön-örökké!

Áldjátok az Urat, az Úr angyalai mindnyájan;{x}

áldjátok az Urat, ti, egek!

Áldjátok az Urat, ti, vizek az égbolt fölött;{x}

áldjátok az Urat, az Úr minden erői!

Áldjátok az Urat, nap és holdvilág;{x}

áldjátok az Urat, égi csillagok!

Áldjátok az Urat, záporeső és harmat;{x}

áldjátok az Urat, ti, viharok!

Áldjátok az Urat, tűz és forróság;{x}

áldjátok az Urat, hideg és hőség!

Áldjátok az Urat, dér és harmat;{x}

áldjátok az Urat, fagy és nagy hideg!

Áldjátok az Urat, jég és hóesés;{x}

áldjátok az Urat, éjek és nappalok!

Áldjátok az Urat, világosság és sötétség;{x}

áldjátok az Urat, villámok és fellegek!

Áldja az Urat a szárazföld;{x}

dicsérje és magasztalja örökké!

Áldjátok az Urat, hegyek és halmok;{x}

áldjátok az Urat mind, amik a földből sarjadtok!

Áldjátok az Urat, ti, források;{x}

áldjátok az Urat, folyamok és tengerek!

Áldjátok az Urat, tengeri lények,

s minden, ami mozog a vízben;{x}

áldjátok az Urat, égi madarak!

Áldjátok az Urat, vadak és háziállatok;{x}

áldjátok az Urat, ti, emberek fiai!

Áldja az Urat Izrael,{x}

dicsérje és magasztalja örökké!

Áldjátok az Urat, ti, az Úr papjai;{x}

áldjátok az Urat, ti, az Úr szolgái!

Áldjátok az Urat, igaz szellemek és lelkek;{x}

áldjátok az Urat, szentek és alázatos szívűek!

Áldjátok az Urat, Hananja, Azarja és Misael,{x}

dicsérjétek és magasztaljátok örökké!

Áldjuk az Atyát és a Fiút a Szentlélekkel együtt;{x}

dicsérjük és magasztaljuk örökké!

Áldott vagy, Urunk, az égbolt fölött,{x}

dicséretre méltó, dicsőséges és magasztos örökké!

Ennek a kantikumnak a végén nem mondjuk: Dicsőség az Atyának.