## O programe | Parametre (batch mode)

^ Úlohy | ^ Parametre (všeobecne) | ^^ O programe

#### Parametre programu (batch mode)

Command-line verzia programu (teda verzia spustiteľná z príkazového riadka) môže byť spustená štandardným spôsobom (pozri viac o parametroch tohto použitia), alebo v tzv. batch móde (dávkové spracovanie), keď pre určité dvoma dátumami ohraničené obdobie (počiatočný dátum, koncový dátum) vytvorí dávkový súbor (skript), obsahujúci volania programu s nastavenými parametrami. Skript po spustení generuje modlitby pre dané obdobie (buď pre každú modlitbu do samostatného súboru, alebo všetky modlitby do jedného súboru). Tento spôsob použitia sa značne líši od ostatných, preto ho popisujeme na tomto mieste osobitne. Parametre, ktoré sú spoločné pre štandardný command-line aj batch mód, sú popísané na tomto mieste.

- q | Typ úlohy, ktorú má program vykonať (query type)
  - pbm | batch mode (dávkové spracovanie)
  - ostatné hodnoty: viď parametre použitia programu (všeobecne)
- d | Deň počiatočného dátumu (hodnoty: 1-31)
- m | Mesiac počiatočného dátumu (hodnoty: 1-12)
- r | Rok počiatočného dátumu (napr. 2000)
- f | Deň koncového dátumu (hodnoty: 1-31)
- g | Mesiac koncového dátumu (hodnoty: 1-12)
- p | Rok koncového dátumu (napr. 2000).
  Musí pritom prirodzene platiť: počiatočný dátum <= koncový dátum.
- b | Názov výsledného skriptu (napr. rob.bat). Výsledky jeho spustenia sú popísané nižšie.
- n | Názov použitého command-line príkazu online breviára (napr. breviar.exe pre DOS). Tento názov bude použitý vo výslednom skripte.
- 0 až 5 | Možnosti 0 až 5 (options), hodnoty: viď parametre použitia programu (všeobecne)
- e | Názov súboru, do ktorého sa má exportovať (DOS default: export.htm, linux default: stdout). Tento súbor bude v prípade chýb obsahovať chybové hlásenia. V prípade úspechu bude obsahovať iba hlavičku HTML dokumentu, pretože výsledkom bude skript, ktorého meno špecifikoval parameter b.
- a | Možnosť, či všetky modlitby dať do 1 súboru (default: nie)
- j | Jazyk pre odlišné jazykové mutácie (default: sk; ostatné podporované možnosti: cz, c2)
- k | Kalendár rehoľnej rodiny (saleziáni: sdb, redemptoristi: cssr, ...)
- c | Názov css súboru, ktorý sa má použiť pri generovaní modlitieb (CSS musí pritom spĺňať isté štandardy)
- u | Formát výsledných súborov pre batch mód s modlitbami (default: 0 = simple [skrátené názvy súborov]; 1 = full)
- M | Možnosti offline HTML exportu (použite hodnoty: 2 alebo 3)

Pre parametre určujúce možnosti majú nasledujúce hodnoty: bitová-hodnota * 1 – áno, 0 – nie (jednotlivé bitové komponenty pre danú option sa sčítajú).

#### Ako zistiť nastavenie jednotlivých parametrov

Spôsob, ako zistiť parametre podľa vašich nastavení v prehliadači, najmä teda pre bitové položky (options 0 až 4) popisujeme pri popise parametrov bežného použitia.

#### Výsledky po spustení vytvoreného skriptu

Vytvorený skript po spustení vygeneruje modlitby pre dané obdobie do súborov yymmdd_xp.htm (pre -u0) resp. yyyy-mm-dd_xp.htm (pre -u1), kde význam jednotlivých častí mena súboru je nasledujúci:

- yy/yyyy | rok
- mm | mesiac (napr. 05 pre máj)
- dd | deň (napr. 07)
  Pre parameter -u1 je dátum uvedený v súlade s normou ISO 8601; v opačnom prípade (-u0) obsahuje len posledné dvojčíslie roka (pre rok 2009 teda napr. len 09).
- x | poradie svätého (0 až 4). 0 zväčša znamená všedný deň alebo slávnosť s najvyššou prioritou. 4 znamená ľubovoľnú spomienku Panny Márie v sobotu, 1 až 3 znamenajú zväčša sviatky svätých.
- p | modlitba (i = invitatórium, r = ranné chvály, c = posvätné čítanie, 9 = modlitba predpoludním, 2 = modlitba napoludnie, 3 = modlitba popoludní, v = vešpery, k = kompletórium)

V prípade, že je použitý parameter a (append), bude vytvorený len jeden súbor s nasledujúcim menom: yyyy-mm-dd_YYYY-MM-DD.htm, kde význam jednotlivých častí mena súboru je nasledujúci:

- yyyy | rok počiatočného dátumu
- mm | mesiac počiatočného dátumu
- dd | deň počiatočného dátumu
- YYYY | rok koncového dátumu
- MM | mesiac koncového dátumu
- DD | deň koncového dátumu

Dátumy sú uvedené v súlade s normou ISO 8601.

Ak dostane program nesprávne parametre (zahŕňa i prípady nesprávnych hodnôt parametrov alebo ďalšie chýbajúce parametre závisiace od iných parametrov), export obsahuje chybové hlásenie. Naviac, command line verzia vypíše chybové hlásenie na stderr.

#### Príklady

Ako sa vraví, príklad môže všetky pochybnosti razom odstrániť alebo naopak, podnietiť ďalšie otázky. Za oboma účelmi sú uvedené nasledujúce príkady použitia batch módu.

- breviar.exe -qpbm -d1 -m1 -r2013 -f31 -g12 -p2013 -brobSK.bat -jsk -nbreviar.exe -i..\..\breviar.sk\include\ -usimple -M2 -00 -15191 -2224
  Program vytvorí súbor robSK.bat a jednotlivé podadresáre pre celý rok 2013, ide o „šikovnú verziu“ (pozrite nastavenia option 1 = 5191 a option 2 = 224) z download sekcie webstránok. Všimnite si použitie parametra M (hodnota 2) a u (hodnota simple). Potom stačí spustiť tento súbor robSK.bat, ktorý behom niekoľkých minút predgeneruje všetky modlitby na rok 2013 (vrátane stránok obsahujúcich informácie o jednotlivých dňoch a mesiacoch). (Použitie v DOSe/Windows.)
- breviar.exe -qpbm -d1 -m1 -r2013 -f31 -g12 -p2013 -brobCZ.bat -jcz -nbreviar.exe -i..\..\breviar.sk\include_cz\ -usimple -M2 -00 -15191 -2224
  Program vytvorí súbor robCZ.bat a jednotlivé podadresáre pre celý rok 2013, ide o „šikovnú verziu“ pre českú LH (j = cz) z download sekcie webstránok. Potom stačí spustiť tento súbor robCZ.bat, ktorý behom niekoľkých minút predgeneruje všetky modlitby na rok 2013. (Použitie v DOSe/Windows.)
- breviar.exe -qpbm -d1 -m1 -r2013 -f31 -g12 -p2013 -brobSK-sdb.bat -ksdb -jsk -nbreviar.exe -i..\..\breviar.sk\include\ -usimple -M2 -00 -113727 -2120
  Program vytvorí súbor robSK-sdb.bat a jednotlivé podadresáre pre celý rok 2013, verzia pre saleziánsku rodinu podľa požiadaviek ich nastavení. (Použitie v DOSe/Windows.)
- ./l.cgi -qpbm -d1 -m1 -r2013 -f31 -g12 -p2013 -brobSK-sdb.sh -ksdb -jsk -n./l.cgi -i../../include/ -usimple -M2 -00 -15535 -2120
  Program vytvorí súbor robSK-sdb.sh a jednotlivé podadresáre pre celý rok 2013, verzia pre saleziánsku rodinu podľa požiadaviek ich nastavení. Pre spustenie je treba pridať práva pre tento súbor (`chmod 755 robSK-sdb.sh`) a spustiť ho takto: `./robSK-sdb.sh`. (Použitie v UNIXe.)

Staršie príklady:

- breviar.exe -qpbm -d7 -m5 -r2000 -f3 -g4 -p2001 -brob.bat -nbreviar.exe -ic:\breviar\
  Program vygeneruje skript rob.bat, ktorý vytvorí modlitby od 7. mája 2000 do 3. apríla 2001. Pritom include adresár sa nachádza v adresári c:\breviar\ a meno programu je breviar.exe. (Použitie v DOSe/Windows.)
- breviar.exe -qpbm -d7 -m5 -r2000 -f3 -g4 -p2001 -brob.bat -nbreviar.exe -ic:\breviar\ -a1 -u1
  Program vygeneruje skript rob.bat, ktorý vytvorí modlitby od 7. mája 2000 do 3. apríla 2001. Po spustení skriptu budú všetky modlitby vytvorené do jednoho súboru s menom 2000-05-07_2001-04-03.htm. Pritom include adresár sa nachádza v adresári c:\breviar\ a meno programu je breviar.exe. (Použitie v DOSe/Windows.)
- breviar -qpbm -d7 -m5 -r2000 -f3 -g4 -p2001 -brob.sh -nbreviar -i~/breviar/
  Program vygeneruje skript rob.sh (možno bude potrebný chmod na nastavenie práv), ktorý vytvorí modlitby od 7. mája 2000 do 3. apríla 2001. Pritom include adresár sa nachádza v adresári ~/breviar/ a meno programu je breviar. (Použitie v UNIXe.)

Ak sa vyskytnú nejaké nezrovnalosti alebo nefunkčnosti, prosím píšte, pretože batch mód je stále viac-menej experiment. Ďakujem.

Autor programovej časti © 1999-2019 Juraj Vidéky
Všetky práva vyhradené.
Posledná aktualizácia: 2017-07-26
© 1999-2019 Juraj Vidéky