III. HÉT: PÉNTEK

REGGELI DICSÉRET

ZSOLTÁROZÁS

Ant. 1Egyedül csak ellened vétkeztem, könyörülj rajtam, Istenem!
Húsvéti időben:Mosd le bűneimet teljesen, Uram, alleluja.
Ant. 2Elismerjük, Urunk, gonoszságainkat, bizony, vétkeztünk ellened.
Húsvéti időben:Vétkeinket Krisztus saját testében fölvitte a keresztfára, alleluja.
Ant. 3Az Úr az Isten, mi pedig háza népe és legelőjének nyája.
Húsvéti időben:Járuljatok az Úr színe elé vidám énekszóval, alleluja.

RÖVID OLVASMÁNY

{r}2 Kor 12, 9b-10{/r}

A legszívesebben a gyengeségeimmel dicsekszem, hogy Krisztus ereje költözzön belém. Kedvem telik a Krisztusért való gyöngeségben, gyalázatban, nélkülözésben, üldöztetésben és szorongattatásban, mert amikor gyönge vagyok, akkor vagyok erős.

FOHÁSZOK

Tekintsünk fel Krisztusra, aki népéért e világra született, meghalt, és feltámadt. Kérjük bizalommal:

Üdvözítsd, Urunk, azokat, akiket véreddel megváltottál!

Áldott vagy, Jézus, emberek Üdvözítője, aki nem haboztál vállalni értünk a szenvedést és a keresztet,

és drága véreddel megváltottál bennünket!

Üdvözítsd, Urunk, azokat, akiket véreddel megváltottál!

Te örök életre szökellő vizet ígértél nekünk,

áraszd ki Szentlelkedet minden emberre!

Üdvözítsd, Urunk, azokat, akiket véreddel megváltottál!

Aki elküldted tanítványaidat, hogy hirdessék az evangéliumot minden népnek,

segítsd őket, hogy kereszted dicsőségét mindenütt elterjesszék!

Üdvözítsd, Urunk, azokat, akiket véreddel megváltottál!

Adj erőt és türelmet a betegeknek és a nélkülözőknek,

akiket társul vettél magad mellé a kereszthordozásra!

Üdvözítsd, Urunk, azokat, akiket véreddel megváltottál!

Mi Atyánk…

Könyörgés

Mindenható Atyánk, hatolj be érzéseink világába, hogy parancsaid világosságánál járva, mindig téged kövessünk, mint vezérünket és fejedelmünket.

Az imaóra befejezése az Általános részben.

NAPKÖZI IMAÓRA

ZSOLTÁROZÁS

Ant. 1 Láttuk őt: megvetett volt, a fájdalmak férfia, aki tudta, mi a szenvedés.
Ant. 2 Elosztották Jézus ruháját, és köntösére sorsot vetettek.
Ant. 3 Boruljanak le az Úr előtt a nemzetek családjai!

DÉLELŐTT

RÖVID OLVASMÁNY

{r}Róm 1, 16b-17{/r}

Az evangélium Isten üdvösségét hozó ereje minden hívőnek. Isten igazsága nyilvánul meg benne, amelyet a hívő a hittel nyer el, ahogy írva van: Az igaz a hitből él.

Az Úrban örvend a szívünk,

Az ő szent nevében remélünk.

DÉLBEN

RÖVID OLVASMÁNY

{r}Róm 3, 21-22a{/r}

Most az Isten előtti megigazulás a törvénytől függetlenül lett nyilvánvalóvá, amint a törvény és a próféták is tanúsítják: Az az Isten előtti megigazulás, amely a Jézus Krisztusban való hitből ered, és amely minden hívőnek szól.

Az Úr végzése igaz: megvidámítja a szívet;

Az Úr parancsa világos: fényt gyújt a szemnek.

DÉLUTÁN

RÖVID OLVASMÁNY

{r}Ef 2, 8-9{/r}

Kegyelemből részesültetek a megváltásban, a hit által, ez tehát nem a magatok érdeme, hanem Isten ajándéka. Nem tetteiteknek köszönhetitek, hogy senki se dicsekedhessék.

Ismerjék meg, Uram, utadat a földön,

És segítségedet az összes nemzetek között!

ESTI DICSÉRET

ZSOLTÁROZÁS

Ant. 1Nagy a mi Urunk; a mi Istenünk minden pogány istennél nagyobb.
Húsvéti időben:Én, az Úr vagyok a te Szabadítód és a te Megváltód, alleluja.
Ant. 2 Izrael háza, áldjad az Urat, zsoltárt zengj fölséges nevének!
Húsvéti időben:Eljött atyánknak, Dávidnak, áldott országa, alleluja.
Ant. 3 Eljön minden nemzet, és színed elé borul, Urunk.
Húsvéti időben:Daloljunk az Úrnak, mert fölséges és dicsőséges, alleluja.

RÖVID OLVASMÁNY

{r}Jak 1, 2-4{/r}

Testvéreim, tartsátok nagy örömnek, ha különféle megpróbáltatások érnek benneteket. Tudjátok, hogy hitetek próbájának állhatatosság a gyümölcse. Az állhatatosságnak meg tökéletességre kell vezetnie, hogy tökéletesek és feddhetetlenek legyetek, és semmi tekintetben ne essetek kifogás alá.

FOHÁSZOK

Urunk Jézust, akit a mennyei Atya bűneink miatt halálra adott, de megigazulásunkért feltámasztott, kérve kérjük:

Irgalmazz, Urunk, népednek!

Kérünk, Urunk, hallgasd meg alázatos kérésünket, és bocsásd meg irgalmasan bűneinket,

és a bocsánattal együtt add nekünk békédet is!

Irgalmazz, Urunk, népednek!

Apostolod által mondottad: „Amikor elhatalmasodott a bűn, túláradt a kegyelem”,

túláradó jóságodban engedd el sok tartozásunkat!

Irgalmazz, Urunk, népednek!

Urunk, igaz, hogy sokat vétkeztünk, de valljuk végtelen irgalmadat,

téríts magadhoz minket, és meg fogunk térni!

Irgalmazz, Urunk, népednek!

Szabadítsd meg, Urunk, népedet bűneitől,

hogy kedved találhasd benne!

Irgalmazz, Urunk, népednek!

A gonosztevő Üdvözítőnek vallott, és te a paradicsomot nyitottad meg neki,

ne zárd be halottaink előtt a mennyország kapuját!

Irgalmazz, Urunk, népednek!

Mi Atyánk…

Könyörgés

Urunk, szentséges Atyánk, a te akaratodból lett Krisztus, a te Fiad, üdvösségünk váltságdíja. Add, hogy földi életünkben kínszenvedésének társai lehessünk, és egykor feltámadásának dicsőségébe is követhessük.

Az imaóra befejezése az Általános részben.