26. zsoltár, 1-9
Pán je moje svetlo a moja spása
V_skrytosti, kde iba ty počúvaš, moje srdce ti hovorí: Nežiadam od teba nijakú odmenu mimo teba, iba tvoju tvár. (Sv. Augustín)
26. zsoltár
Bizalom a megpróbáltatások idején
Nézd, ez az Isten hajléka az emberek között! (Jel 21, 3)
I.

Világosságom és üdvösségem az Isten,{x}

kitől félnék?

Életemnek az Úr az oltalma,{x}

kitől rettegnék?

Ha a gonoszok rám törnek,{x}

hogy felfalják testemet,

akkor ellenségeim és gyötrőim{x}

meginognak, és semmivé lesznek.

Egész tábort állíthatnak ellenem,{x}

nem fél a szívem.

Ádáz harcra kelhetnek ellenem,{x}

én akkor is remélek!

Csak egyet kérek az Úrtól, egy a vágyam:{x}

hogy az Úr házában lakjam életem

minden napján,

hogy élvezhessem az Úr édességét,{x}

és szemlélhessem szent templomát.

Mert sátrában rejt el engem a balsors idején,{+}

búvóhelyet ad hajlékának rejtekén,{x}

kősziklára állít engem.

Most már fölemelkedik a fejem{x}

ellenségeim fölé, akik körülvesznek.

Hajlékában dicsőítő áldozatot mutatok be,{x}

énekelek, és zsoltárt zengek az Úrnak.

II.
Néhányan felálltak, és hamis tanúságot tettek Jézus ellen (Mk 14, 57).

Halld meg, Uram, hívó hangomat,{x}

könyörülj rajtam, és hallgass meg engem!

Szívem rólad mondta:{+}

„Keressétek az ő arcát!”{x}

A te arcodat keresem, Uram.

Ne rejtsd el előlem arcodat,{x}

ne fordulj el haragodban szolgádtól!

Segítségem te vagy, el ne taszíts,{x}

ne hagyj magamra, megmentő Istenem!

Még ha apám és anyám el is hagyna,{x}

az Úr akkor is magához ölel engem.

Ösvényedre taníts meg, Uram,{x}

ellenségeim miatt vezess igaz úton.

Ne szolgáltass ki engem azoknak, akik gyötörnek,{+}

mivel hamis tanúk lépnek föl ellenem,{x}

és olyanok, akik bosszút lihegnek.

De én hiszem, hogy meglátom az Úr javait{x}

az élők országában.

Hagyatkozz az Úrra, bátran cselekedj,{x}

szíved legyen erős, és bízzál az Úrban!

HTML © Juraj Vidéky, László Elek