Kantikum – {r}Tób 13, 1-10{/r}
Isten megfenyít, de meg is vigasztal
Legyen áldott az Isten és Urunk, Jézus Krisztus Atyja, aki minket nagy irgalmában új életre hívott (1 Pét 1, 3).

Nagy vagy, Uram, örökké,{x}

a te uralmad mindörökké fennmarad.

Megversz, de meg is gyógyítasz,{+}

letaszítasz az alvilágba,{x}

de erőd onnan is kihozhat, és nincs, aki elmenekülhet kezedből.

Áldjátok az Urat, ti, Izrael fiai,{x}

a nemzetek színe előtt dicsérjétek,

mert azért szórt titeket az őt nem ismerő nemzetek közé,{x}

hogy csodálatos műveit hirdessétek,

és megtanítsátok őket,{x}

hogy nincs más mindenható Isten rajta kívül!

Megvert minket bűneink miatt,{x}

de meg is gyógyít, mert jóságos.

Nézzétek meg, hogy mit tett velünk,{+}

félve és rettegve dicsérjétek őt,{x}

és tetteitekkel magasztaljátok az örök Királyt.

Én pedig rabságom földjén áldom őt,{x}

mert megmutatta nagylelkűségét a bűnös népen.

Térjetek meg tehát, bűnösök,{+}

Isten előtt igazságban járjatok,{x}

higgyétek, hogy jóságát megmutatja rajtatok!

Én magam is egész szívvel{x}

őbenne örvendezem.

Áldjátok az Urat, összes választottai,{x}

örömnapot ülve dicsérjétek őt!

Kantikum – {r}Tób 13, 10-15. 17-19{/r}
Hálaének a nép szabadulásáért
Megmutatta nekem a szent várost, Jeruzsálemet, … amely Isten dicsőségét sugározta ({r}Jel 21, 10-11{/r}).

Áldjátok az Urat, összes választottai,{x}

örömnapot ülve dicsérjétek őt!

Jeruzsálem, Isten városa,{x}

megvert téged az Úr kezed művei miatt.

Adj hálát az Úrnak a vett jókért,{x}

és áldjad a mindenség Királyát,

hogy újra felépítse benned templomát,{+}

hogy visszavezessen hozzád minden rabot,{x}

és örvendezzél mindörökre.

Tündöklő fényben ragyogsz majd,{x}

és a föld minden határa neked hódol.

Messziről jönnek hozzád a nemzetek,{x}

ajándékot hoznak, s benned hódolnak az Úr előtt.

Szentélynek tekintik földedet,{x}

és az Úr nagy nevét itt hívják segítségül.

Te pedig örvendezel fiaidban,{+}

mert áldás lesz mindegyiken,{x}

és idegyűlnek mind az Úrhoz.

Boldogok, akik téged szeretnek,{x}

és akik örvendeznek békességedben.

Lelkem, áldjad az Urat,{+}

mert városát, Jeruzsálemet kimentette minden bajból{x}

a mi Urunk, Istenünk!