85. zsoltár, 1-10
85. zsoltár
Bajba jutott szegény ember imája
Áldott legyen az Isten, aki megvigasztal minket minden szomorúságunkban (2 Kor 1, 3. 4).

Fordulj hozzám, és hallgass meg, Uram,{x}

mert gyámoltalan és szegény vagyok.

Végy oltalmadba, mert neked élek;{x}

szabadítsd meg, Istenem, szolgádat,

aki benned bízik.

Könyörülj rajtam, Uram;{x}

látod, egész nap hozzád kiáltok.

Vigasztald meg szolgád szívét,{x}

hiszen lelkem hozzád emelem, Uram,

mert te, Uram, jóságos vagy és szelíd,{x}

és nagy irgalmú azokhoz,

akik hozzád kiáltanak.

Imádságomat hallgasd meg, Uram,{x}

könyörgésem szavára figyelj!

Szorongatásom napján hozzád kiáltok,{x}

mivel te meghallgatsz engem.

Az istenek között nincs hozzád hasonló, Uram,{x}

és műveidhez semmi sem fogható.

Térjen hozzád minden nemzet, melyet csak alkottál,{+}

boruljanak le előtted, Uram,{x}

és magasztalják nevedet,

mert nagy vagy, és csodákat művelsz:{x}

te vagy Isten egyes-egyedül.

Mutasd meg nekem utadat, Uram,{x}

hogy igazságod szerint járjak.

Tedd egyszerűvé szívemet,{x}

hogy félje nevedet.

Magasztallak, Uram, Istenem, teljes szívemből,{x}

és nevedet dicsőítem mindörökké,

mert annyira szeretsz engem,{x}

hogy a sír mélyéből is kimentesz.

Istenem, kevélyek kelnek fel ellenem,{+}

hatalmaskodók serege tör vesztemre,{x}

de nem számolnak veled.

Pedig te, Uram, irgalmas és jóságos Isten vagy,{x}

hosszan tűrő, könyörülő és hűséges.

Tekints rám, és szánj meg engem,{+}

adj erőt szolgádnak,{x}

és szabadítsd meg szolgálód fiát!

Mutasd meg rajtam jóságod jelét;{+}

hadd lássák gyűlölőim, és szégyenkezzenek,{x}

mert te, Uram, megsegítesz

és megvigasztalsz engem.

HTML © Juraj Vidéky, László Elek