96. zsoltár
Isten dicsőségesen ítélkezik
Ez a zsoltár a világ megváltását jelzi, és minden nép hitét Istenben (Szt. Atanáz).

Király az Úr, ujjongjon a föld,{x}

és örvendjen minden sziget!

Sötét felhő lebegi őt körül,{x}

trónját igazság és jog tartja szilárdan.

Tűz jár színe előtt,{x}

és elemészti minden ellenségét.

Villámai bevilágítják a földkerekséget,{x}

látja a föld, és beléremeg.

Viaszként szétfolynak a hegyek az Úr előtt,{x}

az egész föld Urának színe előtt.

Igazságosságát hirdetik az egek,{x}

és nagy fölségét meglátják a népek.

Megszégyenülnek mind a bálványimádók,{+}

akik faragott képeikkel dicsekszenek;{x}

eléje borulnak mind a bálványistenek.

Hallja ezt, és örvendez Sion,{+}

Júda városai vigadoznak{x}

a te ítéleted miatt, Uram.

Mert magasságos Úr vagy te a világ fölött,{x}

minden más istennél fölségesebb.

Akik az Urat szeretitek, gyűlöljétek a rosszat!{+}

Az Úr megoltalmazza hívei lelkét,{x}

a gonoszok kezéből kimenti őket.

Fényesség virrad az igazra,{x}

és öröm a tiszta szívűekre.

Örvendjetek, igazak, az Úrban,{x}

és áldjátok szentséges nevét!

HTML © Juraj Vidéky, László Elek