## Informácie | Stav projektu k 1. júlu 2005

19. júl 2005

^^ Hlavná stránka | ^ Informácie

#### Vytvorená verzia pre Windows

Novinkou je lokálne spustiteľná aplikácia pre OS Windows 95/98/NT/2000/XP (v súčasnosti 7/8/10), ktorá simuluje pripojenie na Internet pomocou lokálneho webservera, a teda generuje stránky v podobe HTML súborov na lokálnom disku počítača bez potreby pripojenia k Internetu. Nespornou výhodou je, že vlastne používate internetový prehliadač, teda používate breviár presne tak ako na internete.

Odkaz: Aplikácia k dispozícii na stiahnutie vo Windows časti sekcie Download.>

#### Pridané ďalšie posvätné čítania pre obdobie cez rok

Pridané ďalšie posvätné čítania pre niektoré týždne obdobia cez rok. Teda momentálne sú na Internete k dispozícii: 8., 11.-28. a 30. týždeň OCR. Prepísané sú 29., 31.-34. týždeň OCR. Ďakujem všetkým, ktorí tieto týždne prepisovali resp. kontrolovali. Zároveň prosím o zaslanie akýchkoľvek nálezov v textoch (preklepy, chybné členenie odstavcov atď.).

#### Projekt www.breviar.sk dostal podporu od KBS

Projekt www.breviar.sk sa v minulom roku uchádzal o podporu pre mediálny projekt s evanjelizačným zameraním a podporu obdržal. Momentálne sa používa notebook na implementáciu programu, prepisovanie a opravu textov a skúšobnú prevádzku funkcionality, ktorá je následne po otestovaní presunutá na Internet. Ďakujeme jednak KBS za podporu, jednak všetkým, ktorí sa zúčastňovali a zúčastňujú na chode a prevádzke projektu.

Odkaz: Rada pre spoločenské komunikačné prostriedky KBS vypisuje súťaž

© 1999-2019 Juraj Vidéky