1. zsoltár
Az ember kétféle útja
Boldogok, akik Krisztus keresztjében bíztak, és a keresztség vizében megfürödtek (Egy II. századbeli szerző).

Boldog ember, aki gonoszok tanácsát nem követi,{+}

bűnösök útján nem jár,{x}

csúfolkodók körében nem foglal helyet,

de örömét leli az Úr törvényében,{x}

s éjjel-nappal róla elmélkedik.

Olyan ő, mint a fa dús vizű patak partján,{x}

mely idejében meghozza gyümölcsét,

levele nem fonnyad;{x}

minden munkáját szerencse kíséri.

Nem így az istentelen, nem így,{x}

hanem mint a por, melyet szétszór a szél.

Nem állnak meg ítéletkor a gonoszok,{x}

sem a bűnösök az igazak közösségében.

Mert ismeri az Úr az igazak útját;{x}

de a gonoszok útja pusztulásba visz.

HTML © Juraj Vidéky, László Elek