III. HÉT: KEDD

REGGELI DICSÉRET

ZSOLTÁROZÁS

Ant. 1Megáldottad országunkat, Urunk; néped gonoszságát megbocsátottad.
Húsvéti időben:Ismét életet öntesz belénk, és néped megvigasztalódik benned, Urunk, alleluja.
Ant. 2Utánad vágyódik a szívem éjjelente, téged kereslek már kora reggel.
Húsvéti időben:Az Úrban bíztunk, és ő megadta nekünk a békét, alleluja.
Ant. 3 Derítsd föl ránk arcod fényét, Urunk!
Húsvéti időben: Földünk megadta gyümölcsét; örvendjenek és ujjongjanak a nemzetek, alleluja.

RÖVID OLVASMÁNY

{r}1 Jn 4, 14-15{/r}

Láttuk, és tanúságot teszünk róla, hogy az Atya elküldte a Fiút a világ Üdvözítőjéül. Aki vallja, hogy Jézus az Isten Fia, abban benne marad az Isten, és ő is az Istenben.

FOHÁSZOK

Imádjuk Krisztust, aki vérével új népet szerzett magának, és kérjük:

Urunk, emlékezzél meg népedről!

Királyunk és Üdvözítőnk, hallgasd meg Egyházadat, amely mai napját dicséreteddel kezdi,

tanítsd meg, hogy szüntelenül magasztalja Fölségedet!

Urunk, emlékezzél meg népedről!

Reményünk és Erősségünk, tebenned van bizodalmunk,

és nem szégyenülünk meg sohasem.

Urunk, emlékezzél meg népedről!

Lásd gyöngeségünket, és siess segítségünkre,

hiszen nélküled semmire sem megyünk!

Urunk, emlékezzél meg népedről!

Emlékezzél meg szegény és elhagyatott testvéreinkről,

hogy az új nap ne terhükre, hanem vigasztalásukra és örömükre szolgáljon.

Urunk, emlékezzél meg népedről!

Mi Atyánk…

Könyörgés

Mindenható Istenünk, tied a teremtett világ minden szépsége és ékessége. Add, hogy a te nevedben örvendező lélekkel kezdjük a mai napot, és az irántad és testvéreink iránti tevékeny szeretet jegyében fejezhessük be.

Az imaóra befejezése az Általános részben.

NAPKÖZI IMAÓRA

ZSOLTÁROZÁS

Ant. 1 A törvény teljessége a szeretet.
Ant. 2 Urunk, emlékezzél meg közösségedről, amely kezdettől fogva birtokod.
Ant. 3 Kelj fel, Urunk, védd meg ügyedet!

DÉLELŐTT

RÖVID OLVASMÁNY

{r}Jer 22, 3{/r}

Hozzatok igazságos ítéletet; szabadítsátok ki a nyomorgatottat nyomorgatója kezéből; az idegent, az árvát és az özvegyet ne nyomjátok el; óvakodjatok az erőszaktól, s ne ontsatok ártatlan vért!

A világot az Úr ítéli meg igazságban,

A népeknek ő oszt méltányosan igazságot.

DÉLBEN

RÖVID OLVASMÁNY

{r}MTörv 15, 7-8{/r}

Ha szegény akad köztetek, egy testvéred valamelyik városodban, ne keményítsd meg szívedet, és ne csukd be markod testvéred, a szegény előtt! Inkább nyisd meg kezed, és adj szívesen annyit, amennyire csak szüksége van szorult helyzetében.

A szegények kívánságát meghallgatod, Uram,

Megerősíted szívüket, figyelmed feléjük fordul.

DÉLUTÁN

RÖVID OLVASMÁNY

{r}Péld 22, 22-23{/r}

Ne foszd ki a szegényt, azért, mert szegény, s azt, akit elnyomnak, ne bántsd a kapunál! Mert az Úr intézi ügyüket, és elveszi azok életét, akik kifosztották őket.

Megszabadítja az Úr a szegényt, akin nem segít senki.

Megsegíti a szegényeket.

ESTI DICSÉRET

ZSOLTÁROZÁS

Ant. 1 Körülkarolja népét az Úr.
Húsvéti időben: Békesség nektek! Én vagyok, ne féljetek, alleluja.
Ant. 2 Ha nem lesztek olyanok, mint a gyermekek, nem mentek be a mennyek országába.
Húsvéti időben: Bízzál Izrael az Úrban, alleluja.
Ant. 3 Istenünk országává és papjaivá tettél minket, Urunk.
Húsvéti időben: Neked szolgáljon minden teremtményed, mert csak szóltál, és azok lettek, alleluja.

RÖVID OLVASMÁNY

{r}Róm 12, 9-12{/r}

Szeressetek tettetés nélkül, irtózzatok a rossztól, ragaszkodjatok a jóhoz. A testvéri szeretetben legyetek gyöngédek egymáshoz, a tiszteletadásban előzzétek meg egymást. A buzgóságban ne lankadjatok, legyetek tüzes lelkületűek: az Úrnak szolgáltok. A reményben legyetek derűsek, a nyomorúságban béketűrők, az imádságban állhatatosak.

FOHÁSZOK

Istenünk, rendelésedből a remény élteti népedet. Kiáltsuk ezért hangos örömmel:

Te vagy, Urunk, néped reménysége!

Hálát adunk neked, Urunk, mert Krisztusban végtelen gazdagok lettünk,

minden igében és minden tudásban.

Te vagy, Urunk, néped reménysége!

Istenünk, kezedben van a hatalmasok szíve. Bölcsességed irányítsa az államok vezetőit a kormányzásban,

hogy a te forrásaidból merítsék elgondolásaikat, és tetszésed szerint munkálkodjanak!

Te vagy, Urunk, néped reménysége!

Te adod meg a művészeknek, hogy tehetségükkel fényes ragyogásodat tükrözzék,

munkájuk által sugározz a világra reményt és örömet!

Te vagy, Urunk, néped reménysége!

Te nem engeded, hogy nagyobb kísértés érjen, mint amilyent el tudunk viselni;

erősítsd a gyengéket, emeld fel az elesetteket!

Te vagy, Urunk, néped reménysége!

Fiad által megígérted az embereknek, hogy az utolsó napon életre támadnak,

ne feledkezzél meg azokról, akik már kiköltöztek a testből!

Te vagy, Urunk, néped reménysége!

Mi Atyánk…

Könyörgés

Szálljon fel irgalmas színed elé, Istenünk, esti imádságunk, és szálljon le reánk áldásod, hogy segítségeddel méltók legyünk az üdvösségre most és mindörökké.

Az imaóra befejezése az Általános részben.