5. zsoltár, 2-10. 12-13
Reggeli imádság oltalomért
Az Ige bennünk lakik, azért örökre ujjonganak azok, akik őt befogadták.

Nyisd meg, Uram, füledet szavamra,{x}

figyelj panaszomra!

Jusson eléd hangos kiáltásom,{x}

Királyom és Istenem!

Uram, tehozzád könyörgök,{+}

hangomat már kora reggel hallod,{x}

korán reggel hozzád esedezem, és várok.

Istenem, te a rosszat nem akarhatod,{+}

a gonosz nem lakhat közeledben,{x}

színed előtt álnok meg nem állhat.

Minden gonosztevőt megvetsz,{+}

és megsemmisíted a képmutatót,{x}

utálod, Uram, a vérszomjas és álnok embert.

De én nagy szeretetedben bízva,{+}

hajlékodba most így lépek,{x}

és téged tisztelve borulok le szentélyedben.

Igaz utadon vezess, Uram, ellenségeim miatt,{x}

ösvényedet egyengesd előttem!

Nincs igaz szó ezek ajkán,{x}

a szívük mélye csak üres verem;

nyitott sírüreg a torkuk,{x}

gonosz nyelvükkel hízelegnek.

Örvendjenek mind, akik benned bíznak,{x}

ujjongjanak szünet nélkül.

Te véded őket, ők magasztaljanak téged,{x}

és akik nevedet szeretik, örvendezzenek,

mert te, Uram, megáldod az igaz embert,{x}

jóságoddal, mint pajzzsal veszed őt körül.

HTML © Juraj Vidéky, László Elek