{r:Zsolt}84{/r}. zsoltár
Szabadulásunk közel
Isten megáldotta földjét, midőn Megváltónkat a földre küldte (Origenész).

Megkegyelmeztél, Uram, országodnak,{x}

Jákob sorsát jóra fordítottad.

Néped gonoszságát megbocsátottad,{x}

betakartad minden bűnét.

Megfékezted nagy haragodat,{x}

eloltottad haragod tüzét.

Építsd újjá országunkat, szabadító Istenünk,{x}

és fordítsd el tőlünk haragod!

Talán örökké akarsz haragudni ránk,{x}

s kiterjeszted haragodat minden nemzedékre?

Nem akarsz új életet adni nekünk,{x}

és örömet szerezni népednek?

Mutasd meg, Urunk, irgalmadat,{x}

és adj nekünk szabadulást!

Hadd halljam az Úristen szózatát!{+}

Igen, ő békét hirdet népének s híveinek,{x}

és azoknak, akik szívből hozzá térnek.

Bizony, akik félik őt, közel azokhoz segítsége,{x}

hogy dicsősége lakja országunkat.

Egymásra talál majd irgalom és hűség,{x}

csókot vált az igazságosság és a béke.

Hűség sarjad a földből,{x}

és az égből igazságosság hinti sugarát.

Mindenféle jókat osztogat az Úr,{x}

és földünk megtermi gyümölcsét.

Igazság jár az Úr előtt,{x}

és békesség követi őt.

HTML © Juraj Vidéky, László Elek