II. HÉT HÉTFŐ

IMÁDSÁGRA HÍVÁS

Nyisd meg, Uram, ajkamat,

Hogy dicséretedet hirdesse szavam!

Ant. Örvendezzünk az Úrnak, magasztaljuk őt hangos énekszóval!

Az imádságra hívás zsoltára.

REGGELI DICSÉRET

Istenem, jöjj segítségemre!

Uram, segíts meg engem!

Dicsőség az Atyának. Miképpen. (Alleluja.)

Ez azonban elmarad, ha az Imádságra hívás közvetlenül az imaóra előtt van.

HIMNUSZ

Fényességosztó, bőkezű,

ki fényt árasztva gazdagon

az éjnek gyászát oszlatod,

s a nap világa tűz le ránk.

Igaz fényesség csak te vagy,

nem hajnal törpe csillaga,

mely a jövendő napsugárt

szegényes fénnyel jelzi csak,

hanem napnál is teljesebb

verőfény, tűző napvilág;

szívünk legmélyebb rejtekén

sugárzó fényed átragyog.

Szív tisztasága győzze le

lázongó vérünk vágyait;

a tiszta testnek temploma

őrizze lelkünk kincseit.

Krisztus, kegyelmes nagy Király,

adassék néked hódolat,

Atyád áldjuk s a Lelket is

idők végéig szüntelen. Ámen.

ZSOLTÁROZÁS

1. ant. Mikor mehetek, hogy lássam az Úr arcát?
Húsvéti időben:Mint szarvas sóvárog a forrásvízre, úgy áhít a lelkem, téged, Istenem, alleluja.
2. ant. Szereteted fényét mutasd meg nekünk, Uram!
Húsvéti időben:Áraszd el Siont, Uram, igéiddel, hogy elmondják nagy tetteidet, alleluja.
3. ant. Áldott vagy, Urunk, az égbolt fölött!
Húsvéti időben:A várost Isten dicsősége ragyogja be, világossága pedig a Bárány, alleluja.

RÖVID OLVASMÁNY

{r}Jer 15, 16{/r}

Ha szavaid elém kerültek, csak úgy nyeltem őket; kedvem telt szavadban és öröme szívemnek. Mert a te nevedet viselem, Uram, Seregek Istene!

RÖVID VÁLASZOS ÉNEK

Örvendjetek, igazak, az Úrban, {*} A szentekhez dicséret illik.

Örvendjetek, igazak, az Úrban, {*} A szentekhez dicséret illik.

Előtte új dalt énekeljetek. {*}

A szentekhez dicséret illik.

Dicsőség az Atyának, a Fiúnak és a Szentléleknek.

Örvendjetek, igazak, az Úrban, {*} A szentekhez dicséret illik.

Benedictus-ant. Áldott az Úr, mert meglátogatott és megváltott minket.

FOHÁSZOK

Üdvözítőnk minket országává és papjaivá tett, hogy Istennek kedves áldozatokat mutassunk be. Szólítsuk őt hálás szívvel:

Urunk, őrizz meg bennünket szolgálatodban!

Krisztus, örök főpap, aki népedet szent papságban részesíted,

engedd, hogy mindenkor Istennek kedves lelki áldozatokat tudjunk bemutatni!

Urunk, őrizz meg bennünket szolgálatodban!

Ajándékozd nekünk jóságosan a Szentlélek gyümölcseit:

a türelmet, a jószívűséget és a szelídséget!

Urunk, őrizz meg bennünket szolgálatodban!

Add, hogy szeressünk és magunkénak mondhassunk téged, mert te magad vagy a szeretet,

és segíts jót cselekednünk, hogy életünkkel is magasztaljunk téged!

Urunk, őrizz meg bennünket szolgálatodban!

Add, hogy testvéreink javát keressük,

és így könnyebben elnyerjék az üdvösséget!

Urunk, őrizz meg bennünket szolgálatodban!

Könyörgés

Urunk, mindenható Istenünk, te elvezettél minket ennek a napnak kezdetére. Védj meg isteni erőddel, hogy ma semmi bűnre el ne hajoljunk, hanem arra irányuljon minden szavunk, gondolatunk és cselekedetünk, hogy megtegyük igazságodat.

Az imaóra befejezése az Általános részben.

NAPKÖZI IMAÓRA

ZSOLTÁROZÁS

1. ant. Boldogok, akik hallgatják az Isten szavát, és hűségesek is maradnak hozzá!
2. ant. Az én eledelem az, hogy teljesítsem az Atya akaratát.
3. ant. Szegény vagyok, de az Úr gondomat viseli.

DÉLELŐTT

RÖVID OLVASMÁNY

{r}Jer 31, 33{/r}

Ez lesz az a szövetség, amelyet majd Izrael házával kötök, ha elérkeznek azok a napok – mondja az Úr: Bensejükbe adom törvényemet, és a szívükbe írom. Én Istenük leszek, ők meg az én népem lesznek.

Tiszta szívet teremts bennem, Istenem,

Ne taszíts el színed elől!

Könyörgés

Istenünk, jóságos Atyánk, te az embereknek úgy adtad a munkát, hogy állandó együttműködéssel előbbre jussanak. Add, kérünk, hogy minden munkánk végzésében irántad gyermeki lélekkel, másokkal pedig testvéri szeretettel élhessünk. Krisztus, a mi Urunk által.

DÉLBEN

RÖVID OLVASMÁNY

{r}Jer 32, 40{/r}

Örök szövetséget kötök velük, és nem szűnök meg jót tenni velük. Szívükbe adom félelmemet, hogy többé ne forduljanak el tőlem.

Istennél van szabadulásom és dicsőségem,

Menedékem Istennél találom.

Könyörgés

Istenünk, te vagy az aratás Ura és szőlőskerted őrzője, te osztod be köteles szolgálatunkat, és te adod meg igazságod szerint jutalmunkat, ahogy megérdemeljük. Engedd úgy hordoznunk a nap terhét, hogy mindenkor panasz nélkül fogadjuk végzéseidet. Krisztus, a mi Urunk által.

DÉLUTÁN

RÖVID OLVASMÁNY

{r}Ez 34, 31{/r}

Ti, juhaim, az én legelőm juhai vagytok, én meg a ti Istenetek vagyok – mondja az Úr, az Isten.

Az Úr az én pásztorom, nincs is semmiben hiányom:

Zöldellő mezőkön terelget engem.

Könyörgés

Istenünk, te minket abban az órában hívsz, amikor az apostolok imára mentek fel a templomba. Add, hogy Jézus nevében őszinte lélekkel hozzád intézett imádságunk megszerezze tőle az üdvösséget mindazoknak, akik segítségül hívják az ő nevét. Aki él és uralkodik mindörökkön-örökké.

ESTI DICSÉRET

Istenem, jöjj segítségemre!

Uram, segíts meg engem!

Dicsőség az Atyának. Miképpen. (Alleluja.)

HIMNUSZ

Fény szíve, fényár s kútfeje a fénynek,

szónkra figyelmezz, imáinkra hallgass,

gyenge szívünknek oszlatva homályát,

fénnyel elárassz!

Mai nap gondját magunk mögött hagyva,

jólesik nálad nyugalomra lelni;

mindig örömmel sietünk tehozzád

hálaadásra.

Nap fénye eltűnt, leszállott az alkony,

várjuk világát amaz örök Napnak,

mely a mennyekben angyalok csapatját

fürdeti fényben.

Mind ama vétket, amibe ma estünk,

Krisztus törölje irgalomra készen,

s éj idejére teljék meg a szívünk

égi derűvel!

Menny Atyja, áldunk, Fiadat is egyben,

szintúgy dicsérünk, Lélekisten, téged,

égi erőtök kormányozza bölcsen

mind e világot. Ámen.

ZSOLTÁROZÁS

1. ant. Szebb vagy, mint akárki az emberek fiai közül, kedvesség ömlik el ajkadon.
Húsvéti időben:Áldott, aki az Úr nevében jön hozzánk, alleluja.
2. ant. Íme, jön a Vőlegény, menjetek ki elébe!
Húsvéti időben:Boldogok, akik hivatalosak a Bárány menyegzői lakomájára, alleluja.
3. ant. Isten elhatározta, hogy amikor eljön az idők teljessége, Krisztusban mint főben újra egyesít mindent.
Húsvéti időben:Mindannyian az ő teljességéből részesültünk, kegyelmet kegyelemre halmozva, alleluja.

RÖVID OLVASMÁNY

{r}1 Tessz 2, 13{/r}

Szüntelenül hálát adunk Istennek, hogy amikor az Isten szavát hallottátok tőlünk, nem úgy fogtátok fel, mint emberi tanítást, hanem mint az Isten szavát, ahogy valóban az is. Bennetek is hatékonynak bizonyul, akik hittetek.

RÖVID VÁLASZOS ÉNEK

Imádságom {*} Szálljon eléd, Uram.

Imádságom {*} Szálljon eléd, Uram.

Mint tömjénfüst. {*}

Szálljon eléd, Uram.

Dicsőség az Atyának, a Fiúnak és a Szentléleknek.

Imádságom {*} Szálljon eléd, Uram.

Magnificat-ant. Magasztaljon téged mindig az én lelkem, Istenem!

FOHÁSZOK

Dicsérjük Krisztust, aki szereti, táplálja és óvja Egyházát. Hangos szóval, bizalommal kérjük:

Teljesítsd, Urunk, néped vágyait!

Urunk, Jézus, add, hogy minden ember üdvözüljön,

és eljusson az igazság ismeretére!

Teljesítsd, Urunk, néped vágyait!

Őrizd N. pápánkat és N. püspökünket,

és segítségeddel erősítsd meg őket!

Teljesítsd, Urunk, néped vágyait!

Vedd gondviselő oltalmadba azokat, akik jogos igényeikért küzdenek,

hogy örömben és biztonságban éljenek!

Teljesítsd, Urunk, néped vágyait!

Urunk, te légy a szegények menedéke,

nyújts nekik segítséget a szorongattatásban!

Teljesítsd, Urunk, néped vágyait!

Irgalmadba ajánljuk azokat, akiket földi életükben szent szolgálatoddal kitüntettél,

hogy égi országodban vég nélkül ünnepeljenek téged.

Teljesítsd, Urunk, néped vágyait!

Könyörgés

Mindenható Istenünk, napi munkánkhoz te adtál erőt nekünk, haszontalan szolgáidnak. Fogadd el tőlünk a dicséret esti áldozatát, amelyet felajánlunk neked, miközben hálásan megköszönjük a tőled kapott adományokat.

Az imaóra befejezése az Általános részben.