Kantikum – {r}Ef 1, 3-10{/r}
A megváltó Isten

Áldott legyen az Isten, Urunk, Jézus Krisztus Atyja,{x}

aki Krisztusban minden mennyei, lelki áldással megáldott minket.

Benne választott ki a világ teremtése előtt,{x}

hogy szentek és feddhetetlenek legyünk előtte.

Szeretetből eleve arra rendelt bennünket,{+}

hogy Jézus Krisztus által gyermekei legyünk{x}

akaratának tetszése szerint,

és magasztaljuk fölséges kegyelmét,{x}

amellyel megajándékozott minket szeretett Fiában.

Benne nyertük el vére által a megváltást,{x}

bűneink bocsánatát,

kegyelme bőségének arányában,{+}

amelyet gazdagon árasztott reánk{x}

minden bölcsességgel és okossággal.

Tudtunkra adta jóságos tetszése szerint{x}

akaratának titkos végzését:

Elhatározta ugyanis,{x}

hogy amikor eljön az idők teljessége,

Krisztusban mint főben újra egyesít mindent,{x}

ami van a mennyben és a földön.