11. zsoltár
Oltalom kérése a kevélyekkel szemben
A jóságos Atya értünk, szegényekért a saját Fiát küldte el (Szt. Ágoston).

Segíts, Uram, mert elfogytak az igazak,{x}

a hűségesek eltűntek az emberek közül.

Hazug dolgokat beszélnek embertársuknak,{x}

hamis ajakkal, kettős szívvel szólnak.

Némítsa el az Úr az összes hazug ajkat,{x}

és a nagyokat mondó nyelvet.

Azokét, akik azt mondják: „A nyelvünk az erőnk,{+}

mindenkor segítségünk az ajkunk,{x}

vajon ki lehetne úr fölöttünk?”

„A szűkölködők nyomora és a szegények sóhaja miatt{+}

– így szól az Úr – most már fölkelek,{x}

és szabadulást viszek annak, aki arra vágyódik.”

Az Úr beszéde tiszta, egyenes beszéd,{x}

salaktalan, hétszeresen megtisztított, tűzben kipróbált ezüst.

Uram, te minket megőrzöl és megoltalmazol{x}

ettől a nemzedéktől mindörökre!

Körülöttünk nyíltan jár-kel a gonosz,{x}

az emberek fiai az aljasságot magasztalják.

HTML © Juraj Vidéky, László Elek