110. zsoltár
Nagyszerűek az Úr művei
Nagy és csodálatos minden műved, mindenható Urunk, Istenünk! (Jel 15, 3)

Teljes szívemből áldom az Urat,{x}

az igazak tanácsában és közösségében.

Nagyszerűek az Úr művei{x}

mindazok szemében, akik szeretik azokat.

Minden cselekedete dicsőséges és fönséges,{x}

és igazságossága örökre megmarad.

Csodatetteinek emléket állított,{x}

a jóságos és irgalmas Úr.

Az istenfélőknek eledelt adott;{x}

szövetségéről mindvégig megemlékezik.

Hatalmas csodákat tett népe előtt,{+}

hogy nekik adja a pogányok birtokát;{x}

hűség és igazság, amit keze művelt.

Parancsai mind szilárdak,{+}

megmaradnak örökre,{x}

hűségre és igazságra épülnek.

Népének szabadulást hozott,{x}

szövetséget kötött vele örökre.

Az ő neve szent és tiszteletre méltó;{x}

az Úr félelme a bölcsesség kezdete.

Bölcsekké válnak, akik őt félik;{x}

Isten dicsősége megmarad örökre.

HTML © Juraj Vidéky, László Elek