4. zsoltár
Hálaadás
Az Úr csodálatra méltóvá tette azt, akit feltámasztott a holtak közül (Szt. Ágoston).

Halld meg kiáltásomat, igazságos Istenem,{x}

szorult helyzetemben segíts meg engem.

Könyörülj rajtam,{x}

és hallgasd meg imámat!

Meddig lesz még kemény a szívetek, emberek?{x}

Miért szeretitek a haszontalanságot,

meddig törekedtek még hazugságra?

Tudjátok meg: az Úr csodásan megmenti hívét;{x}

meghallgat az Úr, ha hozzá kiáltok.

Bár haragusztok, többé ne vétkezzetek!{+}

Szálljatok magatokba szívből,{x}

nyugovóra térve teremtsetek csendet.

Igaz áldozatot hozzatok,{x}

és bízzatok az Úrban!

Azt mondják sokan: „Ki részesít jóban minket?”{x}

Ragyogtasd ránk, Uram, arcod fényességét!

Szívembe nagyobb örömet öntöttél,{x}

mint azoknak, akik dúskálnak búzában

meg borban!

Alig térek nyugovóra, békében elalszom,{x}

mert biztonságot egyedül te adsz nekem, Uram.

HTML © Juraj Vidéky, László Elek