Kantikum – {r}Iz 45, 15-26{/r}
Térjenek az Úrhoz mind a nemzetek
Jézus nevére hajoljon meg minden térd ({r}Fil 2, 10{/r}).

Bizony, rejtőző Isten vagy te,{x}

Izrael Istene, Szabadítója!

Szégyent és gyalázatot vallanak ellenségei,{x}

megszégyenülten távoznak a bálványfaragók.

Izrael szabadulást talál az Úrban örökre;{x}

nem szégyenültök meg, és nem láttok gyalázatot soha.

Mert így szól az Úr, az egek teremtője,{x}

aki alkotta s formálta a földet, aki fönntartja,

mert nem hiába teremtette,{+}

hanem azért alkotta, hogy lakjanak rajta:{x}

„Én vagyok az Úr, és senki más.

Nem beszéltem én titokban,{x}

a föld sötét zugaiban.

Nem azt mondtam Jákob sarjának:{+}

»A zűrzavarban keressetek!«{x}

Én, az Úr, nyíltan szólok hozzátok, és igazat hirdetek.

Gyűljetek egybe, jertek, lépjetek ide mind,{x}

akik a nemzetek közül megszabadultatok.

Oktalanok azok,{+}

akik fából faragott képeket hurcolnak,{x}

és olyan istenhez könyörögnek, aki nem tud segíteni.

Hirdessétek, tegyétek szóvá, és beszéljétek meg egymás között:{+}

»Ki hirdette ezt kezdettől fogva,{x}

ki mondta meg előre régen?«

Nemde én, az Úr?{+}

Nincs más Isten énrajtam kívül,{x}

igaz és szabadító Isten nincs kívülem.

Térjetek hozzám, és megszabadultok,

minden határai a földnek,{x}

mert én vagyok az Úr, és senki más.

Önmagamra tettem esküt;

igaz beszéd hagyja el ajkamat,{x}

meg nem hiúsuló ige.

Előttem hajol meg minden térd,{x}

és minden nyelv énrám esküszik.

Ezt mondják majd:{+}

Csak az Úrban van üdvösség és erő;{x}

hozzá térnek megszégyenülve mind, akik ellene lázadoztak.

Az Úrban igazul meg és dicsőül meg{x}

Izrael minden ivadéka.”