81. zsoltár
Gonosz bírák ellen
Ne ítélkezzetek időnap előtt, míg el nem jön az Úr (1 Kor 4, 5).

Isten ott áll az isteni tanácsban,{x}

ítéletet tart az „istenek” körében.

„Meddig ítélkeztek még hamisan,{x}

meddig pártoljátok a bűnösöket?

Védjétek meg a szegény és az árva jogát,{x}

ítéljétek meg igazát az elnyomottnak és a nyomorultnak.

Szabadítsátok meg a szűkölködőt,{x}

mentsétek ki a szegényt a gonosz hatalmából!”

Ők azonban balgák és oktalanok, sötétben botorkálnak;{x}

alapjaiban inog az egész föld!

Azt mondtam: „Istenek vagytok,{x}

a Magasságbeli fiai vagytok mindnyájan.”

Meghaltok mégis, mint a közemberek,{x}

és elhulltok, mint bármelyik főember.

Kelj föl, Istenünk, ítéld meg a földet,{x}

hiszen minden nemzet a te örökséged!

HTML © Juraj Vidéky, László Elek