10. zsoltár
Az igaz az Úrban bízik
Boldogok, akik éhezik és szomjazzák az igazságot, mert majd eltelnek vele (Mt 5, 6).

Az Úr a menedékem, miért mondjátok nekem:{x}

„Menekülj a hegyekbe, mint a madár!”

A bűnösök már kifeszítik íjukat,{+}

a nyílvesszőt a húrra tették,{x}

hogy a sötétben elejtsék a tiszta szívűt.

Ha az alapfalakat is lerombolják,{x}

mit tehet akkor az igaz ember?

Szent templomában van az Úr,{x}

az Úr trónja a mennyben áll!

Szeme rátekint a nyomorultra,{x}

pillantása az emberek fiait vizsgálja.

Az Úr megvizsgálja az igazat és a bűnöst,{x}

utálja azt, aki az erőszakot kedveli.

Kénköves, tüzes parazsat hullat a gonoszokra,{x}

pusztító vihar lesz osztályrészük.

Az Úr igaz, és kedveli az igazságot,{x}

és arcát meglátják az igazak!

HTML © Juraj Vidéky, László Elek