75. zsoltár
Hálaadás győzelemért
Meglátjátok majd az Emberfiát, amint eljön az ég felhőin (Mt 24, 30).
I.

Jól ismerik Istent Júda földjén,{x}

Izraelben nagy az ő neve.

Sálemben áll sátora,{x}

lakóhelye pedig Sionban.

Ott törte össze a tüzes nyilakat,{x}

pajzsot, kardot és harci eszközöket.

Csodálatos vagy, fényben állsz a zsákmányok hegyén,{x}

ahol kifosztották a szívükben gőgösöket,

mert álom nyomta el őket,{x}

a harcosok karja lehanyatlott.

Feddő szavadtól, Jákob Istene,{x}

megtorpantak a lovak és a harci szekerek.

II.

Félelmetes vagy, ki állhat meg előtted,{x}

ha felgerjed haragod.

Döntésedet a mennyből hallatod;{x}

beleremeg és elnémul a föld,

amikor ítéletre fölkel az Isten,{x}

hogy megszabadítsa a föld szelídeit.

A haragodtól sújtott ember is magasztal majd téged,{x}

és aki haragodtól megmenekült, téged ünnepel.

Amit fogadtok, adjátok meg Isteneteknek, az Úrnak;{x}

akik körülötte vagytok, áldozzatok a Félelmetesnek,

mert ő megtöri a fejedelmek büszkeségét,{x}

és rettenetes a föld királyaihoz.

HTML © Juraj Vidéky, László Elek