Kantikum – {r}Sir 36, 1-7. 13-16{/r}
Imádság a szent városért, Jeruzsálemért
Az az örök élet, hogy ismerjenek téged, egyedül igaz Istent, és akit küldtél, Jézus Krisztust ({r}Jn 17, 3{/r}).

Könyörülj rajtunk, tekints ránk, mindenség Istene,{x}

szereteted fényét mutasd meg nekünk!

Bocsásd félelmedet a nemzetekre,{x}

amelyek nem ismernek téged.

Hadd tudják meg,

hogy rajtad kívül nincs más Isten,{x}

és hirdessék nagy tetteidet.

Emeld föl kezedet az idegen népek ellen,{x}

hogy lássák hatalmadat.

Amint szemük láttára szent voltál velünk,{x}

úgy a mi szemünk láttára légy dicső fölöttük,

hogy úgy ismerjenek, ahogy mi ismerünk,{x}

mert rajtad kívül, Urunk, nincs más Isten!

Újítsd meg a jeleket, és tégy csodákat újból,{x}

dicsőítsd meg kezedet, erős karodat!

Gyűjtsd össze Jákob minden törzsét,{+}

hadd tudják meg, hogy rajtad kívül nincs más Isten,{x}

és mondják el nagy tetteidet.

Tekintsd őket örökségednek,{x}

mint a régmúlt időkben.

Könyörülj népeden, amelyet terólad neveztek el,{x}

Izraelen, amelyet elsőszülöttednek tekintettél,

és könyörülj szent városodon,{x}

nyugalmad városán, Jeruzsálemen!

Áraszd el Siont kimondhatatlan igéiddel,{x}

és népedet dicsőségeddel!