Január 29.

FREINADEMETZ SZENT JÓZSEF

Ünnep

A Brixen-Bozeni Egyházmegye Abtei (Badia) nevű helyiségében született 1852-ben. Pappá szentelték 1875-ben. Belépett Hollandiában a steyli missziósházba. 1879-ben Kínába küldték, ahol élete végéig fáradhatatlanul hirdette az evangéliumot. Meghalt 1908. január 28-án.
Lelkipásztorok, vagy Szent férfiak, szerzetesek közös zsolozsmája.

OLVASMÁNYOS IMAÓRA

ELSŐ OLVASMÁNY

Szent Pál apostolnak a filippiekhez írt leveléből

3, 7-14

Vágyakozás a Krisztussal való teljes közösségre

Amit azelőtt előnynek tartottam, azt Krisztusért hátránynak tekintem. Sőt Uramnak, Krisztus Jézusnak fönséges ismeretéhez mérten mindent szemétnek tartok. Érte mindent elvetettem, sőt szemétnek tekintek, csakhogy Krisztust elnyerhessem, és hozzá tartozzam. Hiszen nem a törvény útján váltam igazzá, hanem a Jézus Krisztusba vetett hit révén. Isten ugyanis a hit által tett igazzá, hogy megismerjem őt és feltámadásának erejét, de a szenvedésben is vállaljam vele a közösséget. Így hozzá hasonulok a halálban, hogy ezáltal eljuthassak a halálból a feltámadásra is.

Nem mintha már elértem volna vagy már célba értem volna, de futok utána, hogy magamhoz ragadjam, ahogy Krisztus is magával ragadott engem. Testvérek, nem gondolom, hogy máris magamhoz ragadtam, de azt igen, hogy elfelejtem, ami mögöttem van, és nekilendülök annak, ami előttem van. Futok a kitűzött cél felé, az égi hivatás jutalmáért, amelyre Isten meghívott Krisztus Jézusban.

VÁLASZOS ÉNEK

2 Kor 12, 9-10

Elég neked az én kegyelmem, mert az erő a gyöngeségben nyilvánul meg a maga teljességében. {*} Mert amikor gyönge vagyok, akkor vagyok erős.

Kedvem telik a Krisztusért való gyöngeségben, gyalázatban, nélkülözésben, üldöztetésben és szorongattatásban. {*} Mert amikor gyönge vagyok, akkor vagyok erős.

MÁSODIK OLVASMÁNY

Freinademetz Szent Józsefnek a katekéták számára készített szabálykönyvéből

A katekéta hivatása

Megváltói műve kezdetén Üdvözítőnk elküldte Pétert és a többi tanítványt, hogy hirdessék az Evangéliumot. Ma, amikor ti mentek az Örömhírt hirdetni, ti is apostolok vagytok. Ha pedig az emberek tévelyegnek, mint a pásztor nélküli juhok, nektek kell őket segíteni és legeltetni. Mert pásztor nélkül a bárányok biztos szétszélednek. Ha az emberek életük hajóján különféle viharokba kerülnek, ti legyetek kormányosaik, mert egy hajó kormányos nélkül biztosan elsüllyed.

Aki mindhalálig ki akar tartani, vagy a hitet hivatásból fakadóan akarja terjeszteni, annak mindenekelőtt mélyen kell tisztelnie a Szentlelket. Jézus idejében az emberek, akiket ő maga tanított, még bizonytalanok és bátortalanok voltak. De mihelyt leszállt a Szentlélek a mennyből, és az apostolok és a többi tanítványok szívét betöltötte, többé nem féltek semmilyen veszélytől, hanem magabiztosan teljesítették feladatukat.

A nagy császárok és bölcsek kora után Kínában az ősi erények egyre inkább elhalványodtak. De a jóakaratú emberek vágyva várják azokat a küldötteket, akik, mint az apostolok, Jézust hirdetik, és így a jó utat mutatják meg nekik. Ti tehát beteljesítitek ezeknek az embereknek a vágyakozását, ha napjainkban az evangéliumot hirdetitek nekik.

VÁLASZOS ÉNEK

Iz 66, 19. 23

A megszabadultak közül, elküldök néhányat a távoli szigetekre, azokhoz, akik soha nem is hallottak rólam, és nem látták dicsőségemet. {*} És eljön minden ember, hogy leboruljon színem előtt.

Hirdetni fogják dicsőségemet a nemzetek között. {*} És eljön minden ember, hogy leboruljon színem előtt.

MODLITBA

Istenünk, Szentlelked sürgetésére hirdette Freinademetz Szent József áldozópap Kína népeinek az Evangéliumot. Közbenjárására engedd, hogy minden nép megismerje Jézus Krisztus keresztjének és feltámadásának erejét, és őt a hitben, mint megváltóját fogadja el.

REGGELI DICSÉRET

1. ant.Isten fényessége, amely Krisztus arcán tükröződik, világosítson meg mindenkit a Szentlélek által.

Zsoltárok és kantikum az I. hét vasárnapjáról.

2. ant.Mily kedves a hegyeken a lépte a jó hírt hozónak, annak, aki örömhírt hoz.

3. ant.A világ minden helye közül számomra az a legjobb, ahová Isten küld engem.

RÖVID OLVASMÁNY

Róm 8, 35. 37-39

Ki szakíthat el bennünket Krisztus szeretetétől? Nyomor vagy szükség? Üldöztetés vagy éhínség, ruhátlanság, életveszély vagy kard? De mindezeken diadalmaskodunk őáltala, aki szeret minket. Biztos vagyok ugyanis benne, hogy sem halál, sem élet, sem angyalok, sem fejedelemségek, sem jelenvalók, sem eljövendők, sem hatalmasságok, sem magasság, sem mélység, sem egyéb teremtmény el nem szakíthat minket Isten szeretetétől, amely Krisztus Jézusban, a mi Urunkban van.

RÖVID VÁLASZOS ÉNEK

Áldott legyen az Isten, Urunk, Jézus Krisztus Atyja: {*} Ő megvigasztal minket minden szomorúságunkban.

Áldott legyen az Isten, Urunk, Jézus Krisztus Atyja: {*} Ő megvigasztal minket minden szomorúságunkban.

Erőnket Urunk Jézus Krisztustól kapjuk. {*}

Ő megvigasztal minket minden szomorúságunkban.

Dicsőség az Atyának, a Fiúnak és a Szentléleknek.

Áldott legyen az Isten, Urunk, Jézus Krisztus Atyja: {*} Ő megvigasztal minket minden szomorúságunkban.

Benediktus-ant.:Az emberek nem találnak el Istenhez, ha nincs, aki hirdeti nekik Krisztusnak, a Megfeszítettnek evangéliumát, aki Isten ereje és Isten bölcsessége.

FOHÁSZOK

Krisztus, mint Jó Pásztor életét adta juhaiért. Forduljunk hozzá kéréseinkkel, hogy Freinademetz Szent József közbenjárására, mindenki jusson el Istenhez, mindenható Atyánkhoz:

Urunk, hallgasd meg népedet!

Te mindig adtál Egyházadnak pásztorokat, hogy népedet vezessék,

küldj misszionáriusokat, akik összegyűjtik népedet!

Urunk, hallgasd meg népedet!

Te a férfiakat és a nőket életszentségre hívod,

ébressz hivatást az emberek szívében, akik Istennek szentelt tisztaságban, evangéliumi szegénységben és apostoli engedelmességben élnek!

Urunk, hallgasd meg népedet!

Küldd el a Szentlelket, az Egyház vigasztalóját és támaszát,

Lelked szeretete és ereje erősítsen minket misszionáriusi szolgálatunkban!

Urunk, hallgasd meg népedet!

Te betegeket gyógyítottál és ördögöket űztél ki,

tégy képessé minket arra, hogy megvigasztaljuk a szomorúakat!

Urunk, hallgasd meg népedet!

Mi fölismerhetünk Téged legkisebb testvéreinkben,

taníts minket az idegeneket befogadni, az éhségtől meggyötörteket táplálni és a szűkölködőkkel együtt érezni!

Urunk, hallgasd meg népedet!

ESTI DICSÉRET

1. ant.Nagyobb szeretete senkinek sincs, mint aki életét adja barátaiért.

Zsoltárok és kantikum a Lelkipásztorok közös zsolozsmájából.

2. ant.Mindent az evangéliumért teszek, hogy másokkal együtt nekem is részem legyen benne.

3. ant.A szeretet az egyetlen nyelv, amit mindenki megért.

RÖVID OLVASMÁNY

1 Kor 1, 17-18

Nem azért küldött engem Krisztus, hogy kereszteljek, hanem hogy az evangéliumot hirdessem, nem szavak bölcsességével, hogy Krisztus keresztje erejét ne veszítse. Mert a kereszt igéje azoknak, akik elvesznek, oktalanság ugyan, de azoknak, akik üdvözülnek, vagyis nekünk, Isten ereje.

RÖVID VÁLASZOS ÉNEK

RÖVID VÁLASZOS ÉNEK

Krisztust hirdetjük, a Megfeszítettet, {*} Isten erejét és Isten bölcsességét.

Krisztust hirdetjük, a Megfeszítettet, {*} Isten erejét és Isten bölcsességét.

Elhatároztam, hogy nem akarok mást tudni köztetek, csak Jézus Krisztust, {*}

Isten erejét és Isten bölcsességét.

Dicsőség az Atyának, a Fiúnak és a Szentléleknek.

Krisztust hirdetjük legyen az Isten, Urunk, Jézus Krisztus Atyja: {*} Ő megvigasztal minket minden szomorúságunkban.

Magnificat-ant.A jó pásztor életét adja juhaiért.

FOHÁSZOK

Krisztus a Jó Pásztor, név szerint ismeri juhait. Szólítsuk őt Freinademetz Szent József közbenjárásával, és kérjük:

Urunk, nyisd meg szívünket hangodra!

Tekints irgalmasan nyájadra, amely a Te nevedben gyűlt össze,

és engedd, hogy tanítványaid között egység és béke uralkodjék!

Urunk, nyisd meg szívünket hangodra!

Tápláld Egyházadat az ige és az eukarisztia asztalánál,

erősíts meg minket küldetésünkben, az evangélium hirdetésében!

Urunk, nyisd meg szívünket hangodra!

Vannak más juhaid, melyek nem tartoznak nyájadba,

engedd, hogy az emberek minden népből, kultúrából és vallásból meghallják hangodat, és téged kövessenek!

Urunk, nyisd meg szívünket hangodra!

Gyűjts össze mindenkit, aki szenved és aki egyedül érzi magát,

engedd, hogy megérezzék segítségedet, akik nélkülözik a testvéri szeretetet!

Urunk, nyisd meg szívünket hangodra!

Te mint vándor éltél a világban,

mutasd meg nekünk az utat, hogy minden embert testvérként tudjunk elfogadni!

Urunk, nyisd meg szívünket hangodra!

Tekints jóságosan az elhunytakra, akik életüket a hithirdetés szolgálatára szentelték;

add, hogy Országod örök dicsőségében éljenek!

Urunk, nyisd meg szívünket hangodra!

Január 15.

JANSSEN SZENT ARNOLD

Főünnep

A Rajna-menti Gochban született 1837-ben. A Münsteri Egyházmegye papjaként tanári működése mellett az imaapostolkodás terjesztésén fáradozott. Szívügye volt a keresztények egységének előmozdítása, az evangélium hirdetése és az Egyház meggyökereztetése azoknál a népeknél, amelyek még nem hisznek Krisztusban. Ezért 1875-ben a hollandiai Steylben megalapította az Isteni Ige Társaságát és – néhány évvel később – a Szentlélek Szolgálói missziós és örökimádó női kongregációkat. 1909-ben hunyt el.
Lelkipásztorok, vagy Szent férfiak, szerzetesek közös zsolozsmája.

I. ESTI DICSÉRET

HIMNUSZ Lelkipásztorok közös zsolozsmája.

1. ant.A valóban nagy cselekedet az, ha Istennel együtt munkálkodunk az emberek üdvösségén.

Zsoltárok a Lelkipásztorok közös zsolozsmája.

2. ant.Terjedjen az Úr igéje és mindenhol dicsőítsék, és Isten Uralma jöjjön létre az egész földkerekségen.

3. ant.Az emberré lett Isteni Ige éltessen minket Szent Lelkével.

RÖVID OLVASMÁNY

1 Tim 2, 4-6

Isten akarja, hogy minden ember üdvözüljön, és eljusson az igazság ismeretére. Hiszen egy az Isten és egy a közvetítő is Isten és az emberek között: az ember Jézus Krisztus, aki odaadta önmagát váltságul mindenkiért.

RÖVID VÁLASZOS ÉNEK

Az Úr igéje örökre megmarad, {*} Ez pedig az az ige, amelyet hirdettek nektek.

Az Úr igéje örökre megmarad, {*} Ez pedig az az ige, amelyet hirdettek nektek.

Amint előadták azt nekünk azok, akik kezdet óta szemtanúi és szolgái voltak az igének. {*}

Ez pedig az az ige, amelyet hirdettek nektek.

Dicsőség az Atyának, a Fiúnak és a Szentléleknek.

Az Úr igéje örökre megmarad, {*} Ez pedig az az ige, amelyet hirdettek nektek.

Magnificat-ant.

Dicséret és dicsőség neked, Istenünk és Atyánk, Fiaddal és Lelkeddel, mindörökkön-örökké.

FOHÁSZOK

Isten Igéjéhez, aki érettünk emberré lett könyörögjünk Szent Arnold közbenjárásában bízva és imádkozzunk:

Jöjjön el a te Országod!

Urunk, Jézus Krisztus, terjeszd ki Egyházadat a föld végső határáig

hogy összefogjon minden népet és nemzetet.

Jöjjön el a te Országod!

Akire a népek vágyakoznak, hirdesd evangéliumodat mindenhol, ahol az élet igéit még nem ismerik

vonzz magadhoz minden embert.

Jöjjön el a te Országod!

Világ Megváltója, aki kezdettől fogva munkásokat hívtál aratásodba

hívjál magadnak sok munkatársat Társaságainkba.

Jöjjön el a te Országod!

Urunk, Jézus Krisztus, aki azért jöttél, hogy mindnyájan egy legyenek

tedd, hogy a megkereszteltek kölcsönösen megbecsüljék és szeressék egymást.

Jöjjön el a te Országod!

Minden szív Királya, aki mindenkit egyesíteni akarsz a te dicsőségedben

vezess minden megholtat arcod boldogító látására.

Jöjjön el a te Országod!

Otče náš.

OLVASMÁNYOS IMAÓRA

ELSŐ OLVASMÁNY

Szent Pál apostolnak a rómaiakhoz írt leveléből

10, 9-18

Mindenki, aki segítségül hívja az Úr nevét, üdvözül

Ha tehát száddal vallod, hogy „Jézus az Úr!”, és a szívedben hiszed, hogy Isten feltámasztotta őt a halottak közül, üdvözülsz. A szív hite megigazulásra, a szájjal való megvallás pedig üdvösségre szolgál. Az írás ugyanis azt mondja: „Mindaz, aki hisz benne, meg nem szégyenül”.

Nincsen ugyanis különbség zsidó és görög között, mert mindnyájuknak ugyanaz az egy Ura van, aki bőkezű mindazokhoz, akik segítségül hívják őt. Mert mindenki, aki segítségül hívja az Úr nevét, üdvözül.

De hogyan hívják segítségül azt, akiben nem hisznek? S hogyan higgyenek abban, akiről nem hallottak? S hogyan halljanak, ha nincsen, aki hirdesse? S hogyan hirdessék, ha nem küldték őket? Amint meg van írva: „Milyen gyönyörűségesek azok lábai, akik a jó hírt hirdetik!”

De nem mindnyájan fogadták engedelmességgel a jó hírt. Azért mondja Izajás: „Uram, ki hitt annak, amit hallott tőlünk?”

Eszerint a hit hallásból van, a hallás pedig Krisztus szava által.

De kérdem én: Talán nem hallották? Sőt, ellenkezőleg: „Hangjuk elhatott az egész földre, s beszédük a földkerekség határaira.”

VÁLASZOS ÉNEK

Iz 52, 7; MTörv 30, 14

Milyen szép a hegyeken annak lába, aki örömhírt hoz, aki békét hirdet, {*} Aki jó örömhírt hoz, aki szabadulást hirdet.

Egészen közel van hozzád a törvény: a szádban és a szívedben. {*} Aki jó örömhírt hoz, aki szabadulást hirdet.

MÁSODIK OLVASMÁNY

Janssen Szent Arnold áldozópap írásaiból

(De fine et institutione Societatis Verbi Divini, Verbum 8, 1966, 405-409)

A missziós tevékenység a Fiú és a Szentlélek küldetéséből származik

A rendtestvérek mindennél jobban szeressék a Szentlelket, midőn mindenre kész eszközei akarnak lenni az Ő erős kezében. Ehhez pedig nemcsak a munka szeretete szükséges, hanem hogy józanul, igazul és jámboran éljenek, és az Ő kegyelmének indításainak mindenben engedelmeskedjenek. Mindenek előtt a szentségeket és a szent szolgálatot valóban szentként értékeljék.

A legfönségesebb Fiúnak is kell, hogy tisztelői legyünk. Ezért Róla gyakran elmélkedve fontolják meg a testvérek: Jézus Krisztus, az örök Atyának Fia, a mi testvérünk és eledelünk lett. Így tanított minket szeretetre, és alázatosságra. Őbenne látjuk az első és legfőbb apostolt, papot és lelkipásztort, a bárányt és az oroszlánt, a szolgát és az Atyának Fiát, amint a földön zarándokolva tanítja, inti, és gyógyítja az embereket, és nekik tanításával és keresztjével megnyitja az üdvösség útját.

Csodálatos műveket vitt végbe, köztük ezt a hármat: a világ megváltása, az Egyház alapítása, a Vigasztaló elküldése. Az előbbiek előkészítették és kiérdemelték az utóbbit, mert a Szentlélek fejezi be Krisztus művét. Mert Ő élteti az Egyházat az igazság tanításával, az élet elrendezésével és az üdvösség szentségeivel, az embereket pedig megtisztítja bűneiktől és Istenhez hasonlóvá alakítja. Ő a szeretet nagy atyja, amelyben Isten önmagát és a világot szereti, aki által Isten szeretete kiárad a szívünkbe, akit az Atya és a Fiú, mint saját szeretetének tanúját hozzánk elküldeni kegyes volt. Őt akarjuk mi is Jézusban és Jézussal és az Ő Atyjával szeretni. A megtestesült Ige tiszteletében ezekre emlékezzenek a testvérek: szegezzék tekintetüket az Ő szent életére és hatoljanak be szívének szentélyébe, az Ő erényeit csodálattal imádják földi, oltáriszentségi és titokzatos életében, és tőlünk telhetőleg utánozzák.

Ha pedig a második és a harmadik isteni Személynek különös tiszteletet szentelünk, e miatt sem az első Személyt, sem az egész legszentebb Háromság titkát ne hanyagoljuk el. Mert a legfőbb Atya a másik két személynek legszentebb és legjóságosabb eredete, és minden atyák közül a legjobb és legszeretetreméltóbb. Őt is imádni, szeretni és tisztelni, és szeretetének országát, valamint szerető gyermekeinek számát növelni az egész földkerekségen kötelesek vagyunk.

Az Isten Igéjének terjesztésében pedig dolgoznunk kell, hogy hirdessük és előmozdítsuk a katolikus hitet és a keresztény erényeket és eltávolítsuk a bűnöket, amelyek ezeket akadályozni szokták. Ha lehetséges, működésünknek elsősorban olyan területeket válasszunk, amelyeken fáradozásunknak legnagyobb gyümölcsit remélhetjük, vagy amelyekre, úgy látszik, hogy az isteni Gondviselés hív bennünket. De ezek közül legkedvesebb legyen nekünk a pogányok megtérítése. Nagy buzgósággal kell tehát dolgoznunk, hogy azok is megtérjenek, és megismerjék az Atyát és akiket Ő küldött: Jézus Krisztust és a Szentlelket.

Ezeken kívül ezt se felejtsék el a testvérek: a mi Urunk az igehirdetés munkájával egybekapcsolta az imádság szent kötelességét is. Ugyanezt tegyék a testvérek is mégpedig Krisztussal egyesülve és Krisztus példája szerint.

VÁLASZOS ÉNEK

Jn 14, 16; ApCsel 1, 8; Jn 16, 13

Én kérni fogom az Atyát, és más Vigasztalót küld nektek, hogy veletek maradjon örökké. {*} És tanúim lesztek a föld határáig.

Amikor pedig eljön Ő, az igazság Lelke, megtanít titeket minden igazságra. {*} És tanúim lesztek a föld határáig.

MODLITBA

Isten, aki megtestesült Igéd által megvalósítod az emberi nem kiengesztelődését, engedd kegyesen, hogy Szent Arnold áldozópap közbenjárására az Isteni Ige világossága és a kegyelem Lelke minden népet kiszabadítson a bűn sötétségéből és elvezessen az üdvösség útjára.

REGGELI DICSÉRET

HIMNUSZ Lelkipásztorok közös zsolozsmája.

1. ant.Ő volt az igaz világosság, aki megvilágosít minden világra jövő embert.

Zsoltárok és kantikum az I. hét vasárnapjáról.

2. ant.Az első és legfőbb cselekedete a felebaráti szeretetnek az Evangélium hirdetése.

3. ant.És az Ige testté lett, és közöttünk lakott.

RÖVID OLVASMÁNY

1 Jn 1, 1-3

Ami kezdettől volt, amit hallottunk, amit szemünkkel láttunk, amit megnéztünk és a kezünk tapintott az élet Igéjéről – mert az élet megjelent, és mi láttuk, és tanúságot teszünk róla, és hirdetjük nektek az örök életet, mely az Atyánál volt és megjelent nekünk_–, amit láttunk és hallottunk, azt hirdetjük nektek is, hogy ti is közösségben legyetek velünk. Mi ugyanis közösségben vagyunk az Atyával és az ő Fiával, Jézus Krisztussal.

RÖVID VÁLASZOS ÉNEK

És az Ige testté lett, {*} És közöttünk lakott.

És az Ige testté lett, {*} És közöttünk lakott..

És láttuk az ő dicsőségét, mert a világba jött, {*}

És közöttünk lakott..

Dicsőség az Atyának, a Fiúnak és a Szentléleknek.

És az Ige testté lett, {*} És közöttünk lakott.

Benedictus-ant.Az Ige világossága és a kegyelem Lelke elől hátráljon meg a bűn sötétsége és a hitetlenség éjszakája, és éljen Jézus Szíve az emberek szívében.

FOHÁSZOK

Úgy szerette Isten a világot, hogy egyszülött Fiát adta, hogy a világ általa üdvözüljön. Imádkozzunk Isten irántunk való szeretetében bízva:

Urunk mentsd meg népedet!

Isten Igéje, aki emberré lettél és közöttünk laktál,

add, hogy felismerjünk téged minden nyelv és kultúra emberében.

Urunk mentsd meg népedet!

Krisztus világ Megváltója, aki a világba jöttél, nem azért, hogy elítéld a világot, hanem hogy üdvözüljön általad a világ,

add, hogy minden ember megérezze nagy szeretetedet irántunk, emberek iránt.

Urunk mentsd meg népedet!

Jézus, aki a szamariai asszonnyal a kútnál beszélgettél,

add, hogy mindig készek legyünk a párbeszédre.

Urunk mentsd meg népedet!

Jézus, aki tanítványaidat elküldted az egész világra, hogy hirdessék az evangéliumot,

add, hogy mindig készen legyünk arra, hogy mint hithirdetők továbbadjuk örömhíredet.

Urunk mentsd meg népedet!

Jézus, aki azért jöttél, hogy Isten szétszórt gyermekeit egybegyűjtsd,

add, hogy minden embernek élete legyen és bőségben legyen.

Urunk mentsd meg népedet!

II. ESTI DICSÉRET

HIMNUSZ Lelkipásztorok közös zsolozsmája.

1. ant.Ha Istenben bízunk, és megtesszük, ami erőnkből telik, Isten nem hagy el minket.

Zsoltárok és kantikum a Lelkipásztorok közös zsolozsmájából.

2. ant.Te vagy a hű és okos szolga, akit az Úr háza népe fölé rendelt.

3. ant.Ha valaki szert engem, megtartja szavamat. Atyám is szeretni fogja őt, hozzá megyünk, és lakóhelyet veszünk nála.

RÖVID OLVASMÁNY

Róm 5, 3-5

Sőt dicsekszünk még a szorongatásokban is, tudva, hogy a szorongatás türelmet eredményez, a türelem kipróbáltságot, a kipróbáltság reményt, a remény pedig nem engedi, hogy megszégyenüljünk, mert Isten szeretete kiáradt szívünkbe a nekünk adott Szentlélek által.

RÖVID VÁLASZOS ÉNEK

A rátok lejövő Szentlélek {*} Erővel tölt el benneteket.

A rátok lejövő Szentlélek {*} Erővel tölt el benneteket.

És tanúim lesztek egészen a föld határáig {*}

Erővel tölt el benneteket.

Dicsőség az Atyának, a Fiúnak és a Szentléleknek.

A rátok lejövő Szentlélek {*} Erővel tölt el benneteket.

Magnificat-ant.Ismerjék meg, szeressék és dicsőítsék a Szentháromság Egy Istent, az Atya hatalmát, a Fiú bölcsességét és a Szentlélek szeretetét.

FOHÁSZOK

Szent Arnold közbenjárásával irányítsuk kéréseinket a Szentháromság Egy Istenhez és imádkozzunk:

Dicsőség az Atyának, a Fiúnak és a Szentléleknek!

Irgalmas és jóságos Istenünk, te minden teremtményednek gondját viseled,

ajándékozd szeretetedet azoknak, akiket nem szeretnek: az elhagyatottaknak és a kitaszítottaknak.

Dicsőség az Atyának, a Fiúnak és a Szentléleknek!

Jézus, megtestesült Isten Fia, aki meghaltál a kereszten, hogy minket megváltsál,

tölts el minden embert kegyelmeddel.

Dicsőség az Atyának, a Fiúnak és a Szentléleknek!

Szentlélek, Vigasztalónk és minden élet forrása,

add, hogy a vakok lássanak, az elnyomottak felszabaduljanak, és a szegények meghallják az evangélium Örömhírét.

Dicsőség az Atyának, a Fiúnak és a Szentléleknek!

Háromságos Istenünk, aki a legnagyobb egységben élsz,

segítsd Egyházadat és a világot, hogy egységben és békében éljünk.

Dicsőség az Atyának, a Fiúnak és a Szentléleknek!

Isteni gondviselésed adta nekünk az élet igéjét és kenyerét,

engedd, hogy életünkben mindig érezzük jelenlétedet és hathatós segítségedet.

Dicsőség az Atyának, a Fiúnak és a Szentléleknek!

Vedd fel elhunyt rendtestvéreinket mennyei országodba,

és add meg nekik az örök boldogságot.

Dicsőség az Atyának, a Fiúnak és a Szentléleknek!

NAPKÖZI IMAÓRA

Kiegészítő zsoltárok. Ha pedig ez a nap vasárnapra esik, a zsoltárok az első hét vasárnapjáról.

PSALMÓDIA

Ant. Délelőtt Az igazság Lelke tanúságot tesz rólam; és ti is tanúságot fogtok tenni.

Ant. Délben Aki megtartja Krisztus igéjét, abban Isten szeretete valóban tökéletes.

Ant. Délután Isten munkatársai vagyunk, ti pedig Isten szántóföldje, Isten épülete vagytok.

Délelőtt

RÖVID OLVASMÁNY

Ez 36, 26-27

Új szívet adok nektek, és új lelket adok belétek; elveszem testetekből a kőszívet, és hússzívet adok nektek. Az én lelkemet adom majd belétek, és gondoskodom róla, hogy parancsaim szerint járjatok, és törvényeimet megtartsátok és megcselekedjétek.

RÖVID VÁLASZOS ÉNEK

Egy a test és egy a Lélek.

Amint hivatásotok is egy reménységre szól.

Délben

RÖVID OLVASMÁNY

Vö. Ef 3, 5-7

Kinyilatkoztatásból ismertem meg Krisztus titkát, ahogyan most a Lélek által kijelentette szent apostolainak és prófétáinak: azt ugyanis, hogy a nemzetek Krisztus Jézusban társörökösök, tagjai az egy testnek, és együtt részesülnek az ígéretben az evangélium által. Ennek lettem én szolgája Isten kegyelmének adományából, melyet nekem juttatott hathatós ereje szerint.

RÖVID VÁLASZOS ÉNEK

Menjetek el az egész világra.

És hirdessétek az evangéliumot.

Délután

RÖVID OLVASMÁNY

1 Tim 3, 13

Akik szolgálatukat jól végzik, szép rangot és a Krisztus Jézusban való hitben nagy bizalmat szereznek maguknak.

RÖVID VÁLASZOS ÉNEK

Ha az Úr építi a házat.

Hasztalan fárad az építő.