III. HÉT: SZERDA

REGGELI DICSÉRET

ZSOLTÁROZÁS

Ant. 1Vigasztald meg szolgád szívét, hiszen lelkem hozzád emelem, Uram!
Húsvéti időben:Minden nemzet hozzád tér, és leborul előtted, Uram, alleluja.
Ant. 2Boldog az az ember, aki igazságban jár, és igazat beszél.
Húsvéti időben:Szemeink teljes díszben látják majd a Királyt, alleluja.
Ant. 3Mondjatok éneket az Úr s Király előtt!
Húsvéti időben:Minden ember meglátja az Isten üdvösségét, alleluja.

RÖVID OLVASMÁNY

{r}Jób 1, 21; 2, 10b{/r}

Mezítelenül jöttem ki anyám méhéből, és ruhátlanul térek oda vissza. Az Úr adta, az Úr elvette, amint az Úrnak tetszett, úgy lett; legyen áldott az Úr neve! Ha a jót elfogadjuk Isten kezéből, miért ne fogadnánk el a rosszat is?

FOHÁSZOK

Krisztus Urunk táplálja és oltalmazza Egyházát, amelyért áldozatul adta önmagát. Kérleljük, és mondjuk:

Tekints, Urunk, Egyházadra!

Áldott vagy, Egyházunk pásztora, aki ma világosságot és életet adsz nekünk,

engedd, hogy hálaadással fogadjuk drága ajándékaidat!

Tekints, Urunk, Egyházadra!

Tekints irgalommal nyájadra, amelyet nevedben összegyűjtöttél,

hogy senki se vesszék el azok közül, akiket neked adott az Atya!

Tekints, Urunk, Egyházadra!

Vezesd Egyházadat parancsaid útján,

a Szentlélek erejében legyen hűséges hozzád!

Tekints, Urunk, Egyházadra!

Tápláld Egyházadat igéd és kenyered asztaláról,

hogy ennek az ételnek erejében örvendezve kövessen téged!

Tekints, Urunk, Egyházadra!

Mi Atyánk…

Könyörgés

Urunk, Istenünk, áraszd jóságosan szentséges világosságodat érzékeinkre. Add, hogy életünkkel mindig kifejezzük odaadásunkat irántad, akinek bölcsessége teremtett, és gondviselése kormányoz minket.

Az imaóra befejezése az Általános részben.

NAPKÖZI IMAÓRA

ZSOLTÁROZÁS

Ant. 1 Aki engem követ, nem jár többé sötétségben, hanem övé lesz az élet világossága, mondja az Úr.
Ant. 2 Szegény vagyok és nyomorult: Istenem, segíts meg engem!
Ant. 3 Nem aszerint ítél majd az Úr, amit a szem lát, hanem igazságot szolgáltat, és méltányos ítéletet hoz.

DÉLELŐTT

RÖVID OLVASMÁNY

{r}1 Kor 13, 4-7{/r}

A szeretet türelmes, a szeretet jóságos, a szeretet nem féltékeny, nem is kevély. Nem tapintatlan, nem keresi a maga javát, nem gerjed haragra, a rosszat nem rója fel. Nem örül a gonoszságnak, örömét az igazság győzelmében leli. Mindent eltűr, mindent elhisz, mindent remél, mindent elvisel.

Ujjongjanak, örüljenek benned mind, akik keresnek téged,

Szüntelenül mondják: Legyen áldott az Úr!

DÉLBEN

RÖVID OLVASMÁNY

{r}1 Kor 13, 8-9. 13{/r}

A szeretet nem szűnik meg soha. A prófétálás véget ér, a nyelvek elhallgatnak, a tudomány elenyészik. Most megismerésünk csak töredékes, és töredékes a prófétálásunk is. Addig megmarad a hit, a remény és a szeretet, ez a három, de közülük a legnagyobb a szeretet.

Legyen velünk, Uram, a te irgalmad,

Amint beléd vetjük reménységünket!

DÉLUTÁN

RÖVID OLVASMÁNY

{r}Kol 3, 14-15{/r}

Szeressétek egymást, mert ez a tökéletesség köteléke. S Krisztus békéje töltse be szíveteket, hiszen erre vagytok hivatva, egy testben. Legyetek hálásak!

A szelídek öröklik a földet,

És élvezik majd a béke áldásait.

ESTI DICSÉRET

ZSOLTÁROZÁS

Ant. 1 Akik könnyek közt vetnek, majd ujjongva aratnak.
Húsvéti időben: Szomorúságotok örömre változik, alleluja.
Ant. 2 Az Úr építi nekünk a házat, és őrzi a várost.
Húsvéti időben: Akár élünk, akár meghalunk, az Úréi vagyunk, alleluja.
Ant. 3 Ő az egész teremtés elsőszülöttje, övé az elsőség mindenben.
Húsvéti időben: Belőle, általa és benne van minden; dicsőség neki mindörökre, alleluja.

RÖVID OLVASMÁNY

{r}Ef 3, 20-21{/r}

Istennek, aki a bennünk működő erővel mindent megtehet azon felül is, amit mi kérünk vagy megértünk, legyen dicsőség az Egyházban és Jézus Krisztusban minden nemzedéken át, örökkön-örökké! Ámen.

FOHÁSZOK

Isten elküldte Fiát, hogy népe Üdvözítője és példaképe legyen. Kérjük alázattal:

Tiéd legyen a dicséret, Urunk, néped körében!

Hálát adunk neked, hogy elsőnek választottál minket az üdvösségre,

és arra hívtál, hogy megdicsőítsük a mi Urunkat, Jézus Krisztust!

Tiéd legyen a dicséret, Urunk, néped körében!

Akik szent nevedet vallják, legyenek mind egyek tanításodban,

és lángoljanak állandóan szereteted tüzétől!

Tiéd legyen a dicséret, Urunk, néped körében!

Mindenek Teremtője! Fiad emberek közt a keze munkájával akart dolgozni,

emlékezzél meg a munkásokról, akik arcuk verejtékével keresik kenyerüket!

Tiéd legyen a dicséret, Urunk, néped körében!

Emlékezzél meg azokról is, akik testvéreik szolgálatára szentelik magukat,

hogy sikertelenség vagy mások közömbössége el ne térítse őket szándékuktól!

Tiéd legyen a dicséret, Urunk, néped körében!

Irgalmazz elhunyt testvéreinknek,

és ne add őket a gonosz lélek hatalmába!

Tiéd legyen a dicséret, Urunk, néped körében!

Mi Atyánk…

Könyörgés

Szálljon jóságos színed elé Egyházad szava, Istenünk, amikor meghallgatásért kiált hozzád. Add, hogy elnyerve bűneink bocsánatát, a te szent néped legyünk, és biztos nyugalomban éljünk oltalmad alatt.

Az imaóra befejezése az Általános részben.