60. zsoltár
Sorsüldözött ember imádsága
Az örökkévaló javakat remélő igaz ember imája (Szt. Hiláriusz).

Hallgasd meg, Istenem, panaszos szavamat,{x}

figyelj imádságomra!

A föld széléről kiáltok hozzád,{+}

miközben szorong a szívem;{x}

hozzáférhetetlen kősziklára állíts engem.

Te vagy az én reménységem,{x}

és erős bástyám az ellenség ellen.

Hadd lakjam hajlékodban mindörökre,{x}

hadd leljek oltalmat védőszárnyaid alatt,

mert te, Istenem, meghallgatod imádságomat,{x}

és a neved tisztelőinek szánt örökséget megadod nekem.

Adj napokat a király napjaihoz,{x}

és sok nemzedékkel mérjed éveit,

ülhessen trónján Isten színe előtt mindörökre,{x}

tartsa meg őt szereteted és hűséged!

Akkor mindörökké dicsőítem nevedet,{x}

és amit fogadtam, napról napra teljesítem.

HTML © Juraj Vidéky, László Elek