IV. HÉT: KEDD

REGGELI DICSÉRET

ZSOLTÁROZÁS

Ant. 1 Uram, neked zsoltárt zengek, taníts meg a szeplőtelen útra.
Húsvéti időben: Aki teljesíti Atyám akaratát, az jut be a mennyek országába, alleluja.
Ant. 2 Ne vond meg tőlünk irgalmadat, Urunk!
Húsvéti időben: Tudják meg a nemzetek, Uram, hogy milyen irgalmas voltál hozzánk, alleluja.
Ant. 3 Új éneket énekelek néked, Istenem.
Húsvéti időben: Az Úr az én menedékem és szabadulásom, alleluja.

RÖVID OLVASMÁNY

{r}Iz 55, 1{/r}

Ti szomjazók, gyertek a vizekre mind, és bár nincsen pénzetek, siessetek ide! Vegyetek ingyen gabonát, és egyetek; vegyetek pénz nélkül bort és tejet!

FOHÁSZOK

Isten erősíti reményünket, amikor megadja nekünk az örömet, hogy e reggeli órában dicséretet mondhatunk neki. Ezért bizalommal kérjük:

Neved dicsőségére hallgass meg minket, Urunk!

Istenünk, Üdvözítőnk Atyja, fogadd köszönetünket

a tudásért és a halhatatlanságért, amit őáltala adtál nekünk!

Neved dicsőségére hallgass meg minket, Urunk!

Adj szívünkbe alázatot,

hogy Krisztus félelmében alázatosak legyünk egymás iránt!

Neved dicsőségére hallgass meg minket, Urunk!

Áraszd belénk Lelkedet,

hogy testvéri szeretetünkben ne legyen semmi alakoskodás!

Neved dicsőségére hallgass meg minket, Urunk!

Te meghagytad az embernek, hogy munkájával hódítsa meg a földet,

engedd, hogy munkánk a te dicsőségedre és testvéreink megszentelésére szolgáljon!

Neved dicsőségére hallgass meg minket, Urunk!

Mi Atyánk…

Könyörgés

Növeld bennünk, Istenünk, a beléd vetett hitet. Add, hogy tökéletes legyen ajkunkon dicséreted, és hozzon mindenkor mennyei gyümölcsöket.

Az imaóra befejezése az Általános részben.

NAPKÖZI IMAÓRA

ZSOLTÁROZÁS

Ant. 1 Ha ezt megértitek, s tetteitekben ehhez igazodtok, boldogok lesztek.
Ant. 2 Imádságom jusson színed elé, Uram!
Ant. 3 Hozzád kiáltok, Uram, arcodat miért rejted el tőlem?

DÉLELŐTT

RÖVID OLVASMÁNY

{r}1 Jn 3, 17-18{/r}

Hogyan marad meg az Isten szeretete abban, aki – bár bőven van neki a világ javaiból – mégis, amikor látja, hogy testvére szükséget szenved, elzárja előle a szívét? Gyermekeim, ne szeressünk se szóval, se nyelvvel, hanem tettel és igazsággal.

Boldog, aki szívesen ad kölcsönt.

Örök emlékezete marad az igaznak.

Könyörgés

Mindenható, örök Isten, te a napnak ebben az órájában árasztottad a vigasztaló Szentlelket az apostolokra. Küldd el nekünk is a szeretet Lelkét, hogy hűséges tanúbizonyságot tegyünk rólad minden ember előtt.

DÉLBEN

RÖVID OLVASMÁNY

{r}MTörv 30, 11. 14{/r}

Ezek a törvények, amelyeket ma szabok neked, nem túlságosan nehezek, és nem elérhetetlenek számodra. Egészen közel van hozzád a törvény, a szádban és a szívedben, így hozzá szabhatod tetteidet.

Nagyszerű lámpás a te igéd lábam előtt, Uram,

Ösvényemen csak ez világít.

Könyörgés

Istenünk, te Péter apostolnak kinyilatkoztattad, hogy üdvözíteni akarsz minden embert. Fogadd szívesen tetteinket, és add kegyelmedet, hogy jóságodat és üdvözítő szándékodat szolgáljuk minden cselekedetünkkel.

DÉLUTÁN

RÖVID OLVASMÁNY

{r}Iz 55, 10-11{/r}

Amint az eső és a hó lehull az égből, és nem tér oda vissza, hanem megöntözi a földet, termővé és gyümölcsözővé teszi, hogy magot adjon a magvetőnek, és kenyeret az éhezőknek, éppen úgy lesz a szavammal is, amely ajkamról fakad. Nem tér vissza hozzám eredménytelenül, hanem végbeviszi akaratomat, és eléri, amiért küldtem.

Az Úr elküldi szavát a földre,

Gyorsan fut az ő igéje.

Könyörgés

Istenünk, te angyalodat küldted Kornéliusz századoshoz, hogy megmutassa neki az üdvösség útját. Add, hogy egyre szabadabb lélekkel munkálkodjunk mindnyájunk üdvösségén, és Egyházadban velük együtt eljussunk hozzád.

ESTI DICSÉRET

ZSOLTÁROZÁS

Ant. 1 Ha elfelednélek téged, ó, Jeruzsálem, száradjon el a jobb kezem!
Húsvéti időben: Himnuszt daloljatok nekünk Sion dalaiból, alleluja.
Ant. 2 Angyalaid színe előtt magasztallak, Istenem!
Húsvéti időben: A gyötrelmek közt te éltettél engem, alleluja.
Ant. 3 Méltó a Bárány, akit megöltek, hogy övé legyen a dicsőség és a tisztelet.
Húsvéti időben: Tied, Uram, a fönség és a hatalom, a dicsőség és a győzelem, alleluja.

RÖVID OLVASMÁNY

{r}Kol 3, 16{/r}

Krisztus tanítása éljen bennetek elevenen, s teljes bölcsességgel tanítsátok és intsétek egymást. Az Istennek énekeljetek hálás szívvel zsoltárt, himnuszt és szent éneket.

FOHÁSZOK

Krisztus ad népének hatalmat és erőt. Magasztaljuk őt, és kérjük őszinte lélekkel:

Hallgass meg, Urunk, és mi örökre dicsőítünk téged!

Krisztus, erősségünk, te az igazságra hívtad meg híveidet,

adj nekünk jóságosan hitet és állhatatosságot!

Hallgass meg, Urunk, és mi örökre dicsőítünk téged!

Urunk, vezesd szíved szerint azokat, akik a közhatalmat gyakorolják,

irányítsd gondolkodásukat, hogy békében vezessenek minket!

Hallgass meg, Urunk, és mi örökre dicsőítünk téged!

Te sok embert tápláltál a csodálatosan megszaporított kenyérrel,

taníts, hogy javainkból mi is segítsük az éhezőket!

Hallgass meg, Urunk, és mi örökre dicsőítünk téged!

Add, hogy a nemzetek vezetői ne csak saját népükre gondoljanak,

hanem tartsák tiszteletben valamennyi nép érdekét is!

Hallgass meg, Urunk, és mi örökre dicsőítünk téged!

Elhunyt testvéreinknek adj feltámadást és boldog életet,

hogy amikor eljössz, megdicsőülj mindazokban, akik hittek benned!

Hallgass meg, Urunk, és mi örökre dicsőítünk téged!

Mi Atyánk…

Könyörgés

Színed előtt imádkozva, Istenünk, kérve kérjük irgalmadat: add, hogy szívünkben mindig arról elmélkedjünk, amit ajkunkkal mondunk.

Az imaóra befejezése az Általános részben.