121. zsoltár
Jeruzsálem szent város
Ti Sion hegyéhez járultatok, az élő Isten városához, a mennyei Jeruzsálemhez (Zsid 12, 22).

Örvendeztem, amikor azt mondták nekem:{x}

„Az Úr házába fölmegyünk.”

Íme, már itt is áll a lábunk{x}

kapuidban, ó, Jeruzsálem.

Jeruzsálem jól megépült város,{x}

részei szépen egybeillenek.

Oda járnak föl a törzsek, az Úr népének törzsei,{+}

Izrael törvénye szerint,{x}

hogy ott az Úr nevének áldást mondjanak.

Mert ott állnak az ítélőszékek,{x}

Dávid házának székei.

Jeruzsálemre békét esdjetek!{x}

Béke legyen azzal, aki szeret téged!

Békesség lakozzék falaid között,{x}

és biztonság bástyáid tövében.

Testvéreim és barátaim miatt így könyörgök:{x}

„Békesség teveled!”

Istenünk és Urunk háza miatt{x}

áldást kívánok neked.

HTML © Juraj Vidéky, László Elek