## O programe | Parametre

<< Úlohy | ^ O programe | ^^ Informácie | Niektoré použité štruktúry >>

#### Parametre programu

Keďže program má použitie aj ako CGI skript (teda internetová aplikácia, ktorá z prehliadača získa údaje vo forme GET, POST alebo zmiešaného URL requestu), ale aj ako program spustiteľný z príkazového riadka (či už v linuxe alebo pod DOS/Windows), parametre sa v niektorých prípadoch rôznia. Je to z toho dôvodu, že command-line verzia často používa jeden parameter v závislosti od ostatných na rôzne účely, avšak pre webovské rozhranie je potrebné, aby každý parameter mal osobitné meno (úvodný formulár napr. potrebuje viacero údajov určujúcich roky). Odlišnosti medzi parametrami pre URL requesty a command-line verziu programu uvádzame na príslušných miestach.

Okrem toho command-line verzia môže byť spustená v tzv. batch móde (dávkové spracovanie), keď pre určité dvoma dátumami ohraničené obdobie vytvorí dávkový súbor (skript), ktorý po spustení generuje modlitby pre dané obdobie. Tento spôsob použitia sa značne líši od ostatných, preto ho popisujeme na osobitnom mieste.

- q | Typ úlohy, ktorú má program vykonať (query type)
  - pdnes | Úvodné okno
  - pdt | Závisí od hodnôt ďalších parametrov
    - ak je zadaný presný dátum (bez modlitby) | Informácie o dni
    - ak je zadaný presný dátum s modlitbou | Konkrétna modlitba
    - ak je zadaný dátum s použitím * | Liturgický kalendár pre daný mesiac alebo pre celý rok
  - pdet | Detaily dňa
  - par | Prikázané sviatky a slávnosti Pána
  - ptab | Tabuľka dátumov pohyblivých slávení
  - pcr | Cezročné obdobie
  - pmr | Liturgický kalendár
  - pbm | Tzv. batch mode (dávkové spracovanie).
- d | Deň dátumu (pre pdt, pdnes, hodnoty: 1-31, * znamená "všetky dni")
- dvt (pre command line: d) | Deň v týždni (pre pcr, hodnoty: 1-31 resp. pondelok-nedeľa)
- m | Mesiac dátumu (pre pdt, pdnes, hodnoty: 1-12, resp. január-december, * znamená "všetky mesiace")
- mr (pre command line: m) | Mesiac roka (pre pmr)
- r | Rok dátumu (napr. 2000)
- rr (pre command line: r) | Rok (pmr)
- p | Modlitba
  - mrch | ranné chvály
  - mpred | modlitba predpoludním
  - mna | modlitba napoludnie
  - mpo | modlitba popoludní
  - mv | vešpery
- t | Týždeň žaltára (hodnoty: 1-4) pre pcr
- ds (pre command line: x) | "poradie svätého" (hodnoty: 1-3, niekedy je totiž viacero svätcov na jeden deň, a v takom prípade je možné voliť ktorúkoľvek ľubovoľnú spomienku, resp. 4 pre spomienku Panny Márie v sobotu)
- o1 (pre command line: 1) | možnosť 1 (option 1)
  - Pre generovanie textu modlity: Možnosť, či zobraziť nemenné súčasti modlitby (default: nie)
  - Pri generovaní liturgického kalendára pre jednotlivý mesiac alebo celý rok: Možnosť, či vypisovať všetky typy slávení (ak ich je viac) do 1 riadka (default: nie)
- o2 (pre command line: 2) | možnosť 2 (option 2)
  - Pre generovanie textu modlity: Možnosť, či brať žalmy zo dňa (default: nie) alebo z vlastnej/spoločnej časti slávenia
  - Pri generovaní liturgického kalendára pre jednotlivý mesiac alebo celý rok: Možnosť, či vypisovať dátum pre deň iba ako číslo (default: áno) alebo celý dátum podľa normy ISO-8601 (napr. 2005-03-22)
- o3 (pre command line: 3) | Ak je možnosť výberu viacerých spoločných častí, tento parameter určuje, ktorú spoločnú časť brať
- o4 (pre command line: 4) | Možnosť, či zobraziť popis k modlitbe z vlastnej časti (zväčša stručný životopis svätca dňa; default: áno)
- o5 (pre command line: 5) | Možnosť, či brať žalmy k modlitbe cez deň z bežnej alebo doplnkovej psalmódie (default: nie)
- rfrom (pre command line: f) | Rok, počnúc ktorým sú roky zobrazené v tabuľke pohyblivých slávení (pre ptab)
- rto (pre command line: g) | Rok, do ktorého sú zobrazené roky v tabuľke pohyblivých slávení (pre ptab)
- l (len pre command line) | Možnosť, či zobrazovať hypertextové linky (default: nie)
- e (len pre command line) | Názov súboru, do ktorého sa má exportovať (DOS default: export.htm, linux default: stdout)
- a (len pre command line) | Možnosť, či v prípade existencie súboru pre export do tohto súboru pridávať (teda neprepísať ho – append; default: nie – čiže prepísať)

Pre parametre určujúce možnosti majú nasledujúce hodnoty: 1 – áno, 0 – nie.

Ak dostane program nesprávne parametre (zahŕňa i prípady nesprávnych hodnôt parametrov alebo ďalšie chýbajúce parametre závisiace od iných parametrov), export obsahuje chybové hlásenie. Naviac, command line verzia vypíše chybové hlásenie na stderr.

#### Príklady

Ako sa vraví, príklad môže všetky pochybnosti razom odstrániť alebo naopak, podnietiť ďalšie otázky. Za oboma účelmi sú uvedené nasledujúce príkady použitia command-line programu.

- breviar.exe -qpdt -d30 -m4 -r2002 -pmrch -ic:\breviar\ -emoja.htm -a1
  Program vygeneruje do súboru moja.htm modlitbu ranných chvál na 30. apríla 2002. Ak súbor moja.htm existuje, neprepíše sa, ale program pridá modlitbu na jeho koniec (append). Pritom include adresár sa nachádza v adresári c:\breviar\ (meno programu je breviar.exe). (Použitie v DOSe/Windows.)
- breviar.exe -qpsqs -s"qt=pdt&d=12&m=7&r=2003"
  Program vygeneruje do default súboru (export.htm) rozbor dňa 12. júla 2003. Pritom parametre sú dané simuláciou query stringu.

Autor programovej časti © 1999-2019 Juraj Vidéky
Všetky práva vyhradené.