148. zsoltár
A teremtő Isten magasztalása
A trónon ülőnek és a Báránynak áldás, tisztelet, dicsőség és hatalom örökkön-örökké! (Jel 5, 13)

Dicsérjétek az Urat a mennyből,{x}

dicsérjétek a magasságban!

Dicsérjétek, ti, angyalai, mind,{x}

dicsérjétek, összes mennyei karok!

Dicsérje őt a nap és a hold is,{x}

dicsérje őt minden fényes csillag!

Dicsérjék őt az egek egei,{x}

és minden vizek az egek fölött!

Dicsérjék mind az Úr nevét,{x}

mert ő parancsolt, és minden létrejött.

Mindörökre helyükre állította őket,{x}

törvényt szabott, amely el nem évül.

Dicsérjétek az Urat a földről,{x}

tengeri szörnyek és összes mély vizek,

tűz és jégeső, hó és ködfelhő,{x}

és igéjét teljesítő száguldó vihar,

ti, hegyek és halmok, mindnyájan,{x}

gyümölcsfák és összes cédrusok,

erdei vadak és minden háziállat,{x}

csúszómászók és szárnyas madarak!

Föld királyai és minden népek,{x}

fejedelmek és a föld minden bírája,

ifjak és leányok,{x}

fiatalok és öregek együtt,

dicsérjék az Úr nevét,{x}

mert egyedül csak az ő neve fölséges!

Fölsége felülmúlja az eget és a földet,{x}

és ő emeli fel népe homlokát.

Ő teszi dicsővé minden szentjét,{x}

Izraelt, a hozzá közel álló népet.

HTML © Juraj Vidéky, László Elek