79. zsoltár
Látogasd meg szőlődet, Uram!
Jöjj el, Uram, Jézus! (Jel 22, 20)

Figyelj ránk, Izrael pásztora,{x}

aki nyájadként vezeted József népét.

Aki a kerubokon trónolsz, jelenj meg ragyogva{x}

Efraim, Benjamin és Manassze törzse előtt.

Mutasd meg hatalmadat, és jöjj,{x}

hogy megszabadíts minket.

Újíts meg minket, Istenünk,{x}

ragyogtasd ránk arcodat, és szabadok leszünk!

Urunk, mindenható Isten,{x}

meddig haragszol még néped imádsága ellenére?

Könnyek kenyerével táplálsz minket,{x}

és italul könnyeink árját adtad nekünk.

Szomszédaink előtt csúffá lettünk,{x}

ellenségeink gúnyolódnak rajtunk.

Újíts meg minket, mindenható Isten,{x}

ragyogtasd ránk arcodat, és szabadok leszünk!

Egyiptomból telepítetted át szőlődet,{x}

népeket űztél el, hogy elültethesd.

Helyét jól megtisztítottad,{x}

gyökeret vert, és betöltötte már a földet.

Beborítja árnyéka a hegyeket,{x}

ágai magasabbak a hatalmas cédrusoknál.

Indái a tengerig elértek,{x}

hajtásai meg a Folyamig.

Miért romboltad le kerítését,{x}

hogy akik arra járnak, mind leszüreteljék?

Elpusztította az erdei vadkan,{x}

és a magános vad lelegelte.

Újíts meg minket, mindenható Isten,{x}

tekints le ránk,

lásd, és látogasd meg ezt a szőlőt!

Védd meg, amit jobbod ültetett,{x}

és az emberfiát, akit magadhoz emeltél.

Tűzzel égetik és feldúlják,{x}

de arcod feddésétől elpusztulnak.

Jobbod embere fölé tárd ki kezedet,{x}

az emberfia fölé, akit magadhoz emeltél.

Nem hagyunk el többé, éltess még bennünket,{x}

és mi segítségül hívjuk nevedet.

Újíts meg minket, Urunk, mindenható Istenünk,{x}

ragyogtasd ránk arcodat, és szabadok leszünk!

HTML © Juraj Vidéky, László Elek