69. zsoltár
Istenem, jöjj segítségemre!
Uram, ments meg minket, elveszünk! (Mt 8, 25)

Istenem, jöjj segítségemre,{x}

Uram, siess, segíts meg engem!

Érje szégyen és gyalázat azokat,{x}

akik vesztemre törnek.

Szégyenkezve hátráljanak,{x}

akik nekem rosszat akarnak.

Hátráljanak megszégyenülve,{x}

akik így gúnyolódnak: „Úgy kell neki, úgy kell!”

Ujjongjanak s örvendjenek benned,{x}

akik téged keresnek.

„Áldott legyen az Úr!” – kiáltsák szüntelen,{x}

akik a te segítségedet várják.

Szegény vagyok és nyomorult,{x}

Istenem, siess hozzám!

Segítőm és megmentőm te vagy,{x}

én Istenem, ne késlekedj!

HTML © Juraj Vidéky, László Elek