III. HÉT: SZOMBAT

REGGELI DICSÉRET

ZSOLTÁROZÁS

Ant. 1 Közel vagy, Uram, minden intelmed maga a hűség.
Húsvéti időben: Hozzátok intézett szavaim lélek és élet, alleluja.
Ant. 2 Bölcsességed, Uram, velem járjon, és velem munkálkodjék!
Húsvéti időben: Templomot és áldozati oltárt építettél szent hegyeden, alleluja.
Ant. 3 Az Úr hűsége örökké megmarad.
Húsvéti időben: Én vagyok az út, az igazság és az élet, alleluja.

RÖVID OLVASMÁNY

{r}Fil 2, 14-15{/r}

Zúgolódás és huzavona nélkül tegyetek meg mindent, hogy kifogástalanok és tiszták legyetek, Istennek ártatlan gyermekei a gonosz és romlott nemzedékben, amelyben úgy kell ragyognotok, mint a csillagoknak a mindenségben.

FOHÁSZOK

Bizalommal forduljunk Istenhez, aki Máriát, Krisztus anyját fölébe helyezte minden égi és földi teremtménynek:

Tekints Fiad anyjára, és hallgass meg bennünket, Urunk!

Irgalmasság Atyja, köszönjük, hogy Máriát anyául és példaképül adtad nekünk,

közbenjárására szenteld meg szívünket!

Tekints Fiad anyjára, és hallgass meg bennünket, Urunk!

Máriát szavadra figyelő, hűséges szolgálóddá tetted,

közbenjárására add meg nekünk ajándékaidat!

Tekints Fiad anyjára, és hallgass meg bennünket, Urunk!

A kereszt mellett álló Máriát erőssé tetted, Fiad feltámadása által pedig örömmel töltötted el;

közbenjárására enyhítsd megpróbáltatásainkat, reményünket pedig szilárdítsd meg!

Tekints Fiad anyjára, és hallgass meg bennünket, Urunk!

Mi Atyánk…

Könyörgés

Istenünk, üdvösségünk forrása és kezdete, engedd, hogy életünkkel mindig megvalljuk dicsőségedet, és dicséretedet egykor örökre hirdethessük a mennyben.

Az imaóra befejezése az Általános részben.

NAPKÖZI IMAÓRA

ZSOLTÁROZÁS

Ant. 1 Pártfogold szolgádat, Uram, és vezess a jóra!
Ant. 2 Tekintsetek rá az Úrra, és eláraszt a fény benneteket.
Ant. 3 A töredelmes szívűekhez közel van az Úr.

DÉLELŐTT

RÖVID OLVASMÁNY

{r}1 Sám 15, 22{/r}

Vajon éppúgy tetszését leli az Úr az égőáldozatban és a véres áldozatban, mint az Úr parancsa iránti engedelmességben? Íme, az engedelmesség többet ér, mint az áldozat, a szófogadás értékesebb a kosok hájánál.

A dicséret áldozata tisztel engem.

Akinek útja szeplőtelen, Isten üdvösségét megmutatom annak.

DÉLBEN

RÖVID OLVASMÁNY

{r}Gal 5, 26; 6, 2{/r}

Ne törtessünk kihívóan s egymásra irigykedve hiú dicsőség után. Hordozzátok egymás terhét, így teljesítsétek Krisztus törvényét.

Íme, milyen jó és mily gyönyörűséges, ha békességben együtt élnek a testvérek.

Mert ott ad áldást az Úr.

DÉLUTÁN

RÖVID OLVASMÁNY

{r}Mik 6, 8{/r}

Megmondom neked, ó, ember, mi a jó, és mit kíván tőled az Úr: Semmi mást, mint hogy váltsd tettekre az igazságot, szeresd hűségesen, és járj alázatosan a te Isteneddel.

Bizonyságaid útján boldog vagyok,

Szavaidat nem felejtem, Uram.