3. zsoltár
Az Úr az én védelmezőm
Elszenderült, álomba merült, de feltámadt, mert az Úr oltalmazta őt (Szt. Iréneusz).

Uram, mily sokan vannak, akik szorongatnak,{x}

mily sokan támadnak ellenem.

Sokan mondogatják rólam:{x}

„Nincs menedéke Istennél!”

De te, Uram, védelmező pajzsom vagy,{x}

és dicsőségem, mert fejemet fölemeled.

Hangos szóval az Úrhoz kiáltok,{x}

és ő meghallgat engem szent hegyéről.

Nyugovóra térek, és elalszom,{x}

de fölkelek újra, mert az Úr a gyámolítóm.

Körülvehet ezernyi nép, nem félek,{x}

kelj fel, Uram, ments meg engem, Istenem!

Te minden ellenségemet arcul vered,{x}

a gonoszok fogát kitöröd.

Uram, tebenned van üdvösségünk,{x}

áldásod legyen népeden!

HTML © Juraj Vidéky, László Elek